text:
2008年3月13日星期四
啟德機場係過去香港一個民用機場,響九龍灣填海地上面.由1925年1月24日開張到1998年7月6日閂,總共經歷過74年.行政上佢係喺九龍城區,畀土瓜灣,新蒲崗,牛池灣同埋牛頭角圍住,跑道就伸入去九龍灣.啟德個名嚟自20世紀初嗰度嘅地名「啟德濱」;至到1998年赤鱲角嘅新機場落成,取代咗啟德成為宜家嘅香港國際機場.原本屬於啟德嘅IATA機場代碼HKG同埋ICAO機場代碼VHHH都轉咗去赤鱲角機場.
啟德機場曾經係全球最繁忙嘅國際機場之一,國際客運量曾經係全球第三高,而貨運量更加係全球第一.不過極為繁忙嘅啟德機場係一個坐落喺市中心嘅機場,得一條跑道,周圍更更喺高密度樓房,空間好窄.
1998年閂咗之後,到而家為止,淨低塊地點用都重有爭議.香港政府想起個郵輪碼頭喺嗰度.
特點
啟德機場喺香港市區入面,九龍半島南岸,維多利亞港嘅海濱.機場範圍以外喺鬧市,三面環山.機場北面同埋東北面大約10公里外嘅山高度達到600米(2000英呎);東面嘅山距離跑道更淨喺得5公里.機場南面喺維多利亞港,而海港外唔夠10千米嘅地方,又是香港島上面520米(1700英呎)左右嘅高山.只有機場嘅西面,同埋跑道東南面對正嘅鯉魚門峽角冇高山阻擋.
啟德機場淨係得一條伸入維多利亞港內嘅跑道,喺由九龍灣填海而成.飛機升降方向分別係135°同埋315°,所以叫做「13跑道」同埋「31跑道」.13/31跑道曾經多次加長,機場閉幕前長度喺3390米.喺跑道同埋東面觀塘之間有一條狹窄嘅水道相隔,而跑道嘅盡頭就係高山同民居.機師喺降落嘅時候,睇到格仔山上嘅巨型方格,就要將飛機轉向,準備降落.由於地理環境嘅局限,令到飛機升降啟德幾具挑戰性,啟德機場俾人話係「世界十大危險機場」之一.不過,亦都因為咁,使到啲航空公司通常都淨係會派嗰啲有豐富經驗嘅機師飛香港嘅航班,所以機場營運以嚟,好少發生大型空難事故.
地理環境
13/31跑道(讀成「一三三一」跑道)嘅稱謂嚟自國際航空界的習慣.一條跑道可以畀飛機以相反方向成180°嘅方向升降,跑道數字以嗰個方向的角度唔要最後一個位而成,而第2個數字亦可以以第一個數字加18計算(即180°),而啟德機場嘅兩個跑道方向則份屬136°及316°.
獨特嘅降落方式同機場的特殊環境,令到啟德機場嘅13跑道世界知名.喺13跑道着陸對機師嚟講喺與別不同同頗具挑戰性;而對乘客嚟講,呢個亦可以算喺幾刺激嘅體驗.由於香港嘅盛行風喺東風,年中使用13跑道降落的機會比31跑道多.要喺13跑道降落,飛機首先由長洲附近向西(航向270°)飛行並且開始下降,繞過大嶼山西端轉向東北(航向45°),然後喺大嶼山沙螺灣以北改向東(航向88°)進場,經過維多利亞港西部海港,進入建築密集嘅西九龍上空.13跑道嘅呢段向東航程自1974年起設有儀錶導航系統輔助(Instrument Guidance System;同31跑道所設嘅儀錶着陸系統,Instrument Landing System類似,但喺唔帶領至着陸).當飛機到達九龍仔格仔山附近,機師就要靠目測右轉47°,對準伸入海港的跑道着陸.格仔山喺九龍仔公園附近的小山崗上,塗以紅白兩隻色,晚間就以燈光照明.飛機喺呢度轉彎時高度不夠1000英呎(300米),離着陸點更得1.4海里(2.6公里).如果海港內吹嘅喺強勁東北風,飛機仲要實施側風着陸.當颱風吹襲香港嘅時候,港內吹嘅喺強度不穩定嘅陣風,下降就更加困難.而且跑道三面環海,左面好接近滑行道,靠近嘅一方雖然喺陸地,但唔遠處係滿佈樓房.
對機上嘅乘客,特別係坐喺機艙右邊靠近窗邊嘅乘客嚟講,飛機降落時就好似係飛錯咗航道一樣.可以感覺到飛機同地面嘅距離越嚟越近,地面位於深水埗同旺角嘅擠迫街道,多層樓房同行人已經一一清楚可見,但喺前方卻未見跑道蹤影.後來兩旁嘅建築物似乎就嚟要撞到機翼,有時更加可以清楚睇倒民居內嘅電視畫面,或者天台上晾曬衣物嘅顏色.呢個時候飛機正喺九龍城上空轉彎,跑道亦都正喺前方出現.幾秒以後,起落架已經接觸到陸地,飛機停定後喺海港中央嘅跑道着陸.八秒鐘之內飛機剎停.
對居住喺航道之下的九龍城居民嚟講,曾經流行過一句話,只要喺大廈高層攞住個晾衫竹就可以掃架飛機落嚟.
另一方面,飛機由31跑道向九龍城嗰邊起飛又係另一個奇觀.當飛機向鯉魚門方向滑行至跑道末掉頭準備起飛嘅時候,機師眼前淨係得前方數以千計嘅高樓大廈同海拔1300英呎(400米)高嘅獅子山和筆架山.飛機啱啱起飛嘅時候,機師就要將爬升不久的飛機轉向西飛,以免直撞山.31跑道因為受到九龍城樓宇嘅限制,所以實際滑行距離比13跑道短,對航機起飛爬升率嘅要求亦都更高.所以,原定由13號跑道起飛,載滿乘客,貨物同燃料,並達到最大起飛重量嘅航機,如果喺起飛前因為風向改變而需要改用31號跑道,就需要番返泊位,落咗啲貨嚟維持較高嘅爬升力.
啟德機場喺市中心,部份導航同埋雷達設施需要起喺市區入面.除咗九龍仔格仔山同九龍仔公園之外,13跑道嘅飛機進場導航燈起喺衙前圍道一座樓宇的天台上,嗰棟樓宇曾經開設漢寶酒樓.喺九龍灣海旁觀塘繞道側亦都有一座塔型圓形雷達.
13/31跑道
香港空運同客運增長得好快,啟德機場喺1990年代嘅設計乘客量係每年2400萬,但佢係到佢搬嗰日已經去到2800萬,再加上150萬公噸嘅貨物,以國際客運量屬於全球第3,貨運更加喺全球第1.
之不過,啟德只得一條跑道,平均每個鐘有成要36班機升降,繁忙時間接近一分鐘一班,呢個已經係安全極限.而且,跑道同滑行道距離過近,任何嚴重意外都可能令機場癱瘓.
早期嘅啟德機場同住宅區相距仲比較遠,但隨住住宅區同機場不斷擴展,機場嘅位置同住宅區變成只係同太子道東一街之隔.到咗1980年代,啟德四圍已經無空間可以發展.啟德用盡咗各種方法,喺有限嘅土地上擴展至到65個停機位,其中只有8個直接靠近客運大樓側邊.機場無論喺升降時間,停機位等都到咗使用嘅極限,航空公司要同香港開新綫都好難.
1980年代初期,政府已經研究機場點發展,諗過晒香港境內有邊度地方可以起新機場.80年代尾,商人胡應湘曾經建議喺南丫島同大嶼山之間,用人工島方式起機場.基於當時香港前途因為香港主權問題唔明朗,所以冇落實興建方案,而改為盡量擴大啟德機場暫時解決需求,直至1990年先決定起新機場,選址係大嶼山西北面嘅赤鱲角.新機場喺1998年7月6日啟用嘅時候,啟德機場同時關閉.唔少設備,器材等喺午夜後先至由舊啟德搬去新機場,泊喺啟德機場嘅飛機亦都要飛到去新機場.
擴建同埋搬遷
噪音係啟德機場的一個重要環境問題,飛機升降帶嚟嘅噪音影響區域好廣泛,包括鄰近啟德機場嘅九龍城,觀塘,九龍塘,旺角,深水埗以至港島東區.由於噪音問題,航班喺深夜至清晨時間無辦法升降,令到啟德的航班起降數目設有一定嘅上限.香港政府喺1995年3月實施加強消減噪音措施,1995年11月,消減噪音措施再度加強.1997年6月就裝咗飛機噪音及飛行航道監察系統,開設飛機噪音投訴熱線,嚟減低飛機噪音對居民嘅滋擾.
噪音
1946年開始,啟德機場由香港政府屬下民航處直接管理同營運.
服務及設施
客運係啟德機場最主要嘅功能.啟德機場啟用後有一座比較簡陋嘅客運大樓.1962年新客運大樓同埋停車場落成,並且喺1965年拆咗舊嘅客運大樓.新客運大樓經過多次擴建,使用到1998年閂為止.
啟德機場客運大樓分做上下兩層.上層係離境大堂,有航空公司登記櫃枱同埋好多塊自動翻牌式航班顯示板;禁區入面就有入境處出境櫃位,保安檢查設施同免稅品店.離境大堂中央部份有一條去上層瞭望台嘅樓梯,嗰度成為唔少團體出發前拍影團體相嘅地方.離境大堂嘅上層有好多間餐廳,其中一間酒樓由美心集團經營,另外有「世界之窗」自助快餐店.離境大堂亦都有一個小型綜合宗教祈禱室.
客運大樓下層係接機大堂,大堂有麥當勞快餐店同找換店等設施,並且有通道通去南面大樓外面嘅有蓋的士站同機場巴士站.下層禁區入面有入境處入境檢查櫃位同多條行李輸送帶.客運大樓就有停車場,並且有通道通去行人隧道連接九龍城,同行人天橋連接富豪機場酒店.
經過多次擴充後嘅啟德機場,閂之前一共有32個登機門;當中只有8個連接登機橋,主要畀大型客機好似波音747使用.使用其他登機門嘅乘客需要步行去到地面轉撘連接巴士,到戶外嘅停機坪,再爬上樓梯登機.
喺客運大樓頂層有瞭望台,喺1960年代,送機人士可以喺瞭望台睇住親友上飛機.啟德機場的控制塔位於客運大樓頂層最高位置,可以睇倒成個機場停機坪同跑道嘅情況.
客運
除咗客運之外,空運亦都係啟德機場嘅另一個主要用途,對香港嘅貿易同製造業帶嚟唔少貢獻.啟德機場有兩個空運貨站,第一個貨運站喺1976年5月落成,第二期擴建喺1984年4月落成;第二空運貨站就起喺九龍灣,嘅1991年3月落成,全部由香港空運貨站有限公司經營,並喺香港政府嘅專利協議下營運.1993年香港空運貨站處理嘅空運量超過100萬公噸,處理能力喺全球最高,理貨失誤率係全球最低之一.1997年,香港空運貨站嘅年處貨量已經超過150萬公噸.
1950年代開始由香港飛機工程公司獨家提供飛機維修服務.香港飛機工程公司除咗提供運轉過程中嘅小維修外,亦都提供機體,引擎定期檢修,同埋機身內部改裝等嘅服務.
空運
啟德機場喺九龍區市中心,交通方便.政府冇特別為啟德機場起高速公路或者鐵路,去啟德機場嘅主要道路包括太子道,觀塘道,東九龍走廊同後期興建嘅觀塘繞道;太子道建有行人天橋同隧道連接機場.現時已經改名做啟德隧道嘅機場隧道就係穿過機場跑道嘅下面嘅,連接九龍灣同土瓜灣.機場隧道入面有一個通去機場嘅出口,連接宋皇臺道同埋世運道,再通去客運大樓.
啟德機場入面好多條路嘅名都同航空業有關,有啲路嘅英文名嚟自飛機型號:
啟德機場閂之前有好多條機場巴士路線,全部喺1998年7月6日起啟德閉幕之後取消哂喇.
機場出面嘅太子道東都有超過30條一般巴士路線來往香港同九龍各地.
協調道 Concorde Road(和諧式客機)
電星道 Electra Drive
彗星道 Comet Road
天威道 Skymaster Drive
德高道 Dakota Drive
三星道 Tristar Avenue 連接交通
總土地面積 33.8 公頃
客運大樓建築面積 66,000 平方米
滑行道總長度 7,100 米
停泊位置 65個
登機門 32個
登記櫃檯 200個
行李輸送帶 12條
停車場泊車位 1,732個 統計資料
主文: 香港航空史
歷史
20世紀初,何啟爵士同區德先生(又名區澤民)合資經營「啟德營業有限公司」,喺九龍灣北岸進行填海工程.1914年4月獲得政府批准,1916年工程展開.新填地面積有120英畝,原本計劃發展成為花園城市住宅區.填海地域以佢哋兩個人嘅名字命名,叫做「啟德濱」.1920年完成第一期工程,1927年完成第二期工程.但公司後嚟倒閉,嗰陣政府屬意令呢一大幅空置土地用作機場用途.土地先後成為英國皇家空軍機場,飛行會同飛行訓練中心.
1924年12月,美國人哈利·亞勃特(Harry Abbott)向啟德投資公司租咗一部份填海土地,開辦飛行學校.1925年1月24日(農曆新年元旦)係啟德第一次飛行紀錄嘅日子.同年香港政府建議保留啟德嘅土地,第時有需要嗰陣,用嚟起機場.香港政府嘅報告指,啟德一帶嘅土地係香港可以搵到嘅最大面積土地,可以用嚟起跑道同停泊飛機,而隔離嘅九龍灣嘅海灣則可以用嚟做水上飛機降落同停泊,因此啟德係最啱佢做機場用途嘅地.亞勃特嘅飛行學校冇幾耐就停辦咗,而由於啟德投資公司冇辦法將土地發展成住宅區,啟德正式被徵用為機場.1927年3月起,英國皇家空軍嘅飛機開始喺啟德嘅土地停泊.政府就喺同年12月同啟德投資公司達成協議,由政府用100萬1250港元買咗塊地.
政府開始擴充啟德以作為機場用途.1928年,啟德土地起咗了一條混凝土下水滑道,畀水上飛機喺九龍灣升降用,機場基本工程喺1930年完成.同年香港政府請咗第一位機場監督,同時並由嗰陣嘅海港署(Harbour Department)負責管轄各種飛行活動.1934年,亞洲第一間飛行學院遠東飛行訓練學校(Far East Flying Training School)喺啟德開辦.1935年,第一座指揮塔同飛機庫落成.
1936年係香港航空史嘅重要一年,第一間商業航空公司:英國帝國航空公司(Imperial Airways,即係英國航空嘅前身)提供來往香港嘅客運服務.3月24日,第一班定期商業客運航班喺檳城飛嚟香港.之後,陸續有好多間航空公司加入提供航班服務,包括:航空公司">泛美航空公司來往三藩市;航空公司">法國航空公司來往印度支那半島;航空公司">中國航空公司來往廣州同上海;航空公司">歐亞航空公司(Eurasia Aviation Corporation)來往北京.1939年,長457米嘅第一條正規跑道落成.呢條東西向嘅跑道叫做07/25跑道,位置喺新蒲崗一帶.飛機起落嗰陣,需要將清水灣道(今彩虹道一段)嘅車截停.嗰陣皇家空軍喺啟德機場側邊,鑽石山大磡村一帶起咗一座飛機庫.
早期發展
1941年12月8日,日軍開始進攻香港,喺嗰日轟炸啟德機場,好快就英國皇家空軍嘅飛機同埋設施摧毀.香港喺同年12月25日畀日本佔領.日軍喺1942年3月擴建啟德機場,請咗幾千個工人炸毀古蹟宋王臺,得嚟嘅石頭喺原有嘅07/25跑道以外起咗一條橫跨清水灣道嘅13/31跑道.13/31跑道嗰陣長1,371米,喺1943年年底起好咗,機場西北面嘅九龍寨城石牆,同埋隔離嘅20幾條鄉村亦都被拆毁.日軍拆咗原本嘅航空大樓.
啟德機場喺第二次世界大戰後期畀盟軍嘅猛烈轟炸,嚴重損毀.最後日本喺1945年8月15日投降.戰後政府重建機場,剷平咗宋王臺淨低嘅「聖山」部份.
二次大戰期間
1946年,民航處成立,專責管理香港嘅航空服務至今.
1954年,當時港英政府發表咗機場發展總綱計劃,決定將啟德發展成國際機場.政府填海建造一條長2,194米,從九龍灣伸延至到維多利亞港嘅新跑道來取代舊的跑道.哩條跑道就成為咗啟德機場關閉前仲喺度用嘅13/31跑道.九龍灣填海工程喺1958年9月完成,跑道喺9月12日正式啟用.工程將啟德機場南移,原有跑道嘅一部份被改建做停機坪,北面嘅部份就興建咗新蒲崗工業區同埋太子道東,而起喺鑽石山大磡村隔離嘅一座皇家空軍飛機庫就冇俾人拆.1959年,跑道燈光系統啟用.
1962年,啟德機場新客運大樓同埋停車場落成並且投入使用,控制塔亦都遷到去新客運大樓,而舊有嘅客運大樓就在1965年拆卸.1970年,跑道擴展成為長2,541米,嚟應付新一代大型噴射客機嘅需要.同年4月11日,首班波音747定期航班降落喺啟德機場,由泛美航空營運.1974年1月7日,機場裝咗進場儀表導航系統,俾飛機喺惡劣天氣之下亦都能夠喺13跑道降落,機場使用量大幅增加.跑道喺1975年再被填海擴展成為3,390米,當時有31間航空公司在香港經營.1970年代初開始,皇家空軍已經唔再用啟德機場,啟德變咗做全民用機場.
1976年,貨運站正式啟用;二次監察雷達亦都開始被應用,嚟加強管制航空交通.同一年嘅11月5日,可以超音速飛行嘅和諧式客機第一次喺啟德機場降落.第二日和諧機經過新加坡之後又嚟香港進行正式訪問.當年啟德機場嘅客運量係400萬人次.
戰後發展
1982年,機場客運大樓第四期擴建工程攪掂.同一年富豪機場酒店開業,成為唯一在啟德機場附近嘅酒店.1998年機場搬走咗之後改名叫做富豪啟德酒店,之後又改名做富豪東方酒店.
1980年代以後
1998年7月5日夜晚,啟德機場終於完咗咁多年嚟嘅歷史任務.最後一班喺啟德機場降落嘅航班,係當晚11點38分由重慶嚟到香港嘅港龍航空 KA841號班機;而最後一班喺啟德機場起飛嘅航班,就係7月6日半夜12點02分起飛,由香港飛去倫敦希斯路機場嘅國泰航空 CX251號班機.
最後一班航機起飛離開咗啟德機場之後,機場嘅搬遷計劃全速進行,所有停泊喺啟德機場嘅29架飛機全部飛去赤鱲角機場.當所有飛機都離開咗啟德機場之後,當時嘅政務司司長陳方安生同埋民航處處長施高理(Richard Siegel)主持咗跑道熄燈儀式.1點17分,施高理用 "Goodbye Kai Tak, and thank you!(再見了啟德,多謝你!)" 作為告別嘅說話,㩒掣熄咗跑道全部嘅燈,正式幫啟德機場嘅歷史畫上咗句號.客運大廈離境及接機大堂就由警員進行清場,而部份可以喺新機場用的設備亦都通宵搬咗過去赤鱲角.7月6日早上6點30分,機場搬完,赤鱲角新機場正式開始咗運作.7月10日,原本係為咗保障啟德機場航道安全而訂立嘅建築物高度限制正式撤銷,九龍區嘅建築物高度唔再受到限制.
啟德機場閂咗之後,客運大樓並冇即刻俾人拆咗.政府以短期租約形式將客運大樓出租,曾經成為政府臨時辦公室,汽車展銷廳,小型賽車場,士碌架場地,遊戲機中心,保齡球場等.啟德機場嘅跑道及停機坪等露天地方,就成為高爾夫球場,燒烤場,「大笪地」跳蚤市場同埋一些大型活動,例如嘉年華同埋風箏比賽等嘅舉辦場地.
1998年10月26日,政府開始喺啟德機場北停機坪嘅3個位置清拆建築物,並且開始咗除污工程,清除跑道地底下面面積大概11公頃嘅有毒油污.哩啲油污係長年累積嘅飛機燃料滲咗入去地底而造成嘅,除污工程係香港有史以來規模最大嘅同類項目.工程喺2001年攪掂.
客運大樓同埋停車場最後喺2003年12月至2004年1月期間俾人拆咗,而接駁富豪東方酒店同埋客運大樓嘅行人天橋喺2006年6月都俾人拆埋.
完成歷史任務
啟德機場嘅地理環境特殊,飛機升降並唔容易,但係發生嘅嚴重意外並唔多.除咗因為機場管理得好之外,亦都可能係因為機師都覺得喺啟德升降係特別嘅挑戰而加倍留心.航空公司對喺香港起降嘅航班機師要求亦都特別嚴格,通常只會交俾有足夠經驗嘅機師嚟擔任.部分航空公司更加會要求機師做咗模擬飛行訓練先嚟熟習啟德嘅環境.
以下簡述啟德機場比較嚴重嘅意外事故:
1941年9月21日,中國航空公司一架DC-2降落啟德嘅時候衝出機場外面嘅西貢道並且撞冧咗一間屋,機身嚴重損壞但係就冇人死.
1946年9月25日,一架準備飛去越南西貢(今胡志明市)嘅英國皇家空軍C-47運輸機喺惡劣天氣之下,由舊31跑道向住獅子山起飛之後喺九龍塘撞咗機,死咗19個人.
1949年7月11日,航空公司">香港航空公司一架去廣州嘅DC-3在啟德起飛嘅時候機件故障,冇人死.
1951年3月11日,一架太平洋海外航空(Pacific Overseas Airlines)嘅C-54飛機喺機場起飛之後撞咗喺畢架山,死咗26個人.事件係因為能見度低同埋機師出錯而起嘅.
1951年4月9日,一架DC-3喺着陸之前失控.
1953年7月27日,皇家空軍一架由新加坡出發的赫士廷斯式(Hastings)運輸機,降落啟德舊13跑道嘅時候太早掂到地下,飛機撞冧咗跑道頭嘅莆崗民房.一個村民當場撞死咗,飛機鏟咗落跑道之後着火,全架機40個人生還.
1958年8月31日,美國空軍一架嚟自沖繩嘅C-54軍機,降落舊31號跑道嘅時候撞咗喺舊13/31跑道同07/25跑道嘅交匯處,冇人傷亡.飛機嘅殘骸阻住咗其他飛機升降,當局要提早啟用原本定咗喺第二日先至開嘅新13/31跑道.
1965年8月24日,一架美國陸戰隊嘅洛歇C-130大力士型運輸機,由13跑道起飛之後失控衝咗入海港沉咗.事件造成咗59個人死亡,係啟德最嚴重嘅意外.
1967年6月30日,一架泰國國際航空嘅Sud Aviation SE210客機喺颱風吹襲期間降落,最後滑咗出跑道墮海,攪到14死56傷.事件係由於天氣同埋人為錯誤.
1967年11月5日,國泰航空公司一架康維爾CV-880噴射機起飛失敗,衝咗出跑道墮海,1死40傷.
1977年9月22日,一架飛去泰國曼谷嘅英國環子午線航空(Transmeridian Air Cargo)CL-44貨機起飛之後冇幾耐引擎着火,喺橫瀾島對開海面墜毀,機上4個機員冇一個生還.
1983年10月18日,一架德國漢莎航空波音747貨機起飛嘅時候發動機故障,放棄起飛之後衝咗出跑道草坪,起落架斷咗仲要撞爛埋引擎,3個機員都冇事.航機最後喺香港飛機工程公司重修之後成功復飛.
1988年8月31日,一架中國民航三叉戟客機喺31跑道降落嗰陣掂到跑道進場燈,之後衝咗出跑道滑咗入去海裏面,7死14傷.當時天氣好差,有霧同埋雨.
1993年11月4日,一架中華航空波音747-400客機,喺颱風降落嗰陣衝咗出13跑道.當時陣風達到烈風程度.飛機當時唔能夠穩定下降,但係機長仍然堅持繼續着陸而唔選擇重飛.最後飛機喺超過跑道三分之二嘅地方着陸嗰陣,未能夠停定之後衝咗入海,造成23個人受傷.
1994年9月23日,一架香港政府租用嚟遣返越南船民嘅印尼佩利塔航空(Pelita Air Service)洛歇C-130大力士型運輸機攪掂咗任務後返嚟香港,再返去雅加達,點之喺13跑道起飛嗰陣,因為滑門控制折斷,失控墜海,造成咗6死6傷. 參考資料
香港民航處:啟德機場
香港飛行總會
牛池灣文娛中心:啟德文化博物館
香港航空青年團:香港航空歷史position: relative; bottom: 0.1em; font-weight: bold;" title="連到英文網頁">(英文)
Phil Parker - Air Traffic Controller, Kai Takposition: relative; bottom: 0.1em; font-weight: bold;" title="連到英文網頁">(英文)
CPA Virtualposition: relative; bottom: 0.1em; font-weight: bold;" title="連到英文網頁">(英文)
啟德機場13跑道IGS降落飛行程序
FAREWELL,啟德!
啟德機場歷史:helis.composition: relative; bottom: 0.1em; font-weight: bold;" title="連到英文網頁">(英文)
共建維港委員會:啟德規劃檢討
財務委員會工務小組委員會討論文件:469CL- 在啟德機場原址進行嘅九龍東南發展計劃
土木工程拓展署:現有工程
發佈者: frumentari 於 下午11:48
訂閱: 發佈留言 (Atom)


c: text/html

text:
又係有形文化財產~ 入面係和式房間,有廁所房已滿,所以係一個和式淨房,入去已經舖咗3張床舖喺地.
洗面所嘅盡頭就係廁所同浴室,呢晚我哋都幾夜先返到,根本冇人爭,我去咁多次洗手間都冇撞過人~
由追手門入,呢度有好平可以扮嘢影相,不過都冇乜時間,再有興趣先算喇~
又係冇時間,冇行弘前城植物園~
咁弘前市立博物館都自然…
天守自然係主角,雖然係移動城堡,都仍然可以入內參觀.
公園面積唔細,HEA吓已天黑咁,護城河有天鵝同唔少鴨~ 不過青森市鳥貓頭鷹就見唔到喇.
出返追手門,影吓青森銀行紀貪館,唔入得的,之後有岩手銀行係入得去參觀嘅.
追手門對面就係弘前市立觀光館.
免費入場,又可以休息有小賣店有雪糕食,又係自然用睡魔做賣點.
成個館都有少少友誼商店果種feel,展品好似立亂放咁,流流哋.
另外仲有香港人唔太知嘅津輕燒(我只係聽過有田燒美濃燒)同埋各傳統工藝品,中藝應該仲多啲嘢睇.
繼續行返去弘前駅果邊諗住應該好旺,原來估錯曬.天空是紅色的,所以終於明呢幅蘋果色的弘前街道點解了.
近車站,終於有一幢Seven & i 似樣建築物,竟然個mall仲收唔記得好似8點,下面仲有超市~
到弘前駅,都有個細mall,仲可以shopping買到衫,認真bonus.
兼且估佢唔到今次第一間見到嘅「鬆本清」(聽到佢啲普通話廣播就知點解~)
再行埋超市,睇薯最愛嘅生果…好可憐嘅福島桃,日本人自己都唔買,山梨產嘅就清曬,薯有諗過救一盒,不過最後發現仲有一盒山梨喎,梗係…
行到黑都天曬,周圍正路地冇街燈,但又唔會覺得太唔安全.車站附近出現少數拖喼強國人.我哋原路行返石場旅館睇吓有乜食.(題外:抬頭望星星幾多幾清的~)有吉野家蕎麥麵店.
薯就梗係揀返好味芝士漢堡扒,喺小樽食過兼好近旅館嘅驢子嚇一跳びっくりドンキ.

robotstxt: allowed

filter: keep


text:
有時好怕啲移民律師搞嘅網站嘅文章嘅評論,有人係咁forward澳洲最高法院DQ議員案中對BOC嘅評論,問我 BNO 係唔係同BOC一樣係一本廢護照,至少喺澳洲法院觀點係咪under foreign power control.我呢篇係免費版,我簡單闡述我嘅觀點先,收費版仔細好多,畢竟依家網上賊太多.
BNO BOC 嘅不同
關於BOC部分,係有關有BOC係唔係一個foreign power嘅subject,好多人只係留意佢無UK ROA,但成件事個element,梗係咁少,喺果單案中,Senator Xenophon係有幾個element
- 佢無UK ROA,佢係subject to IA 1971 immigration control
- 佢係世系BOC
- 佢無做任何宣誓關於BOC
所以,實際上,喺澳洲法院唔會被DQ嘅英籍好少,BPP肯定唔會DQ,因為BPP嚴格嚟講連國籍都唔係,BOC或者無ROA嘅British Subject,只有你係世系獲得,而且你本人未領過任何護照,喺澳洲嘅技術觀點至唔叫無雙重國籍.
根據呢個案例,你無領過特區護照,其實你技術上唔係有一個有效嘅中國國籍,因為你個國籍係被人老屈,特區護照係連中國都入唔到,但如果你申請過特區護照,咁唔好意思,因為特區護照申請表有一句,你要聲明你自己係中國公民,你畫埋龜,所以你係有效咁樣有一個中國國籍,呢個係你自己攞嚟,而本護照係確認呢個事實嘅證據嚟,某程度上.
至於BNO,我唔計童年果陣被家長包咗入自己護照度,而長大後無再申領果啲,由於BNO一定要declare自己係British National,所以喺澳洲,只要你攞過英國護照,唔計BPP都一定被人DQ硬,而BNO比BOC更會被DQ,唔計居歐權外,依家 BNO 上面果句endorsement,其實係一隻比IA 1971鬆嘅限制嚟,甚至係一種保證嚟,如果英國要喺 BNO 上impose effective immigration control,唔係用呢句endorsement.
所以唔好再將 BOC BNO 兩者撈亂講,兩者好大分別喺實務上.


text:
由此睇得出貝依霖評價已經唔高,點知近日又出事!六日前佢喺清談節目《GENIUS BAR》第七集竟然用輕鬆,講笑既語氣憶述自己讀書時期屈同學既事跡.貝依霖一開始講返自己家庭,話自己係破碎家庭長大,十二歲已想搬出屋企,差唔多去到同屋企人斷關係既重度,所以嗰陣努力做model,接受頭條同校刊報導賺多啲錢.嗰陣老師成日針對佢,覺得佢不務正業,無心向學,連社工都幫唔到佢面對呢個八方受敵既窘境.可能因為咁貝依霖慢慢變壞,除左有師兄想收自己做契妹,仲一巴打落同級男風紀度,扮喊話返人地轉頭,搞到老師鬧男風紀.
最誇張係有次同另一位B同學喺女更衣室唔知因為咩原因暴打D同學,推跌佢,摑佢,而C同學企喺度冇打過,負責睇水.最後比老師發現件事,貝依霖同B同學夾份將罪名怪曬落C同學身上,令無辜既C同學入左女童院三個月.佢三個月都冇去探C同學,連杜汶澤都忍唔住話佢好賤格.貝依霖毫無悔意,理直氣壯,相反今時今日依然覺得自己好威,好驕傲.唔少網民都留言話假如件事係真實在唔可能接受,對佢既行為表示反感.
▼個個都鬧佢好離譜
雖然未知道貝依霖今次係咪又為左引起話題搏上位,不過有啲說話始終要避忌,特別關乎到欺凌問題.儘管杜汶澤過往所做既事唔係好受大眾認同,但至少未有做壞事,傷害到其他人.睇黎杜汶澤要好好教育旗下藝人喇,畢竟欺凌同學係錯誤行為,對加害者黎講只係小事一單,對受害者黎講就係一世既傷痕.當年嗰位無辜既同學被屈入女童院已受到好大傷害,未計影響對方一生前途.如今再次被貝依霖當笑話咁拎出黎鞭屍,變成二度傷害,顯得佢冷血又殘忍.
完整影片:


text:
「教書」
今年真係不斷教書,但係有時真係遇到一啲好奇怪嘅學生.有時心諗其實佢哋究竟點解返學?當然好多人都會選擇去繼續進修,而好多時都係要真金白銀咁俾錢去讀.既然俾咗錢咁點解又唔認真咁去讀呢?唔通真係諗住隨隨便便上完堂,考個試,然後就拎完張證書,等自己可以升職加薪?乜讀書唔係為咗增進知識?嘥咁多錢同時間,為嘅係啲乜嘢呢?如果係咁不如唔好讀啦!
「教學」
有時教書真係可以好唔開心,尤其係遇到一啲無心上堂嘅學生.而最奇怪嘅係有啲學校收生真係可以咁隨便!只要有人俾錢,好多嘢都可以唔理.當然我有嘅執著同底線,但係而家攪到啲學生好似啲客咁,就連學校都當佢哋係客咁,有時真係唔知可以講啲乜野好.當然明白如果比咗錢,而到最後學唔到嘢,感覺會好似俾人呃咁.但係如果係學生本身嘅問題,佢哋係唔係應該自己去承擔責任呢?
「問題」
自問未必係一/個最稱職嘅老師,但係我每次教書都係好用心咁去教,因為希望啲學生真係可以學到嘢.雖然去過唔同嘅地方教書,但係真係第一次遇到一啲奇怪嘅情況.最奇怪嘅係點解而家啲學校一收到投訴就咁驚呢?學生有問題原來係教師嘅問題?比咗錢唔通真係大晒?連一啲基本返學嘅要求都達唔到嘅話,真係憑啲乜嘢話個老師?所以有時都真係唔知啲人諗乜!
Also published on Medium.


text:
有一種教會就好似同你中學就青梅竹馬嘅女朋友,你初初識佢時,覺得佢好純好靚好乖讀書好叻人又孝順又鍾意小朋友,雖然份人係保守左D,但絕對無損你心目中女神嘅形象.你同佢表白果下諗住打定輸數,點知佢接受左你.你同佢係埋一齊之後,為左佢開始改變自己,佢叫你唔好做果D野,你聽晒佢話,包括唔好打機,唔好咁夜訓,唔好學瑜珈,唔好食煙,唔好賭錢,唔好飲Starbucks,唔好睇星座,唔好走堂,唔好抄功課,唔好出貓,唔好去馬會兼職,唔好飲酒,唔好講粗口,唔好睇鬼片,唔好唔好睇AV,唔好打飛機,你都一一願意唔做(Well,除左睇AV同打飛機啦,OK,大家男人,明嘅),因為你覺得,真愛係要付出,真愛係要犧牲,兩個人係埋一齊係要互相遷就,況且自己都覺得佢講D野有道理.因為同佢係埋一齊,開始努力讀書,成績有進步,更加令你覺得一切係理所當然.
直到你有一日入左大學,識左D新朋友,開始有D唔同諗法.你係hall到識左個朋友叫阿強,阿強同你有完全唔一樣嘅成長經歷,阿強入到大學已經又煙又酒又爛口又蒲機鋪又走堂去馬會兼職,對日本AV女優如數家珍,絕對係所有人口中唔好群咁多果D人,點解佢都讀到入大學,點解佢咁都溝到女,佢條女完全唔會管佢話邊d做得邊d唔做得,你私底下都有兩分羡慕阿強呢一段關係,咁毫無束縛自由自在,點解自己背住條女打個飛機都咁大罪咎感,而阿強同條女開房完全唔當係一回事.有意無意係自己條女面前提起阿強,一提起條女就黑面,話佢地呢D邊係愛,愛點會無限制同管教,話阿強只係鍾意同條女扑野之嘛,叫我唔好群咁多呢d人.雖然對呢段關係有D疑問,但果時你仲係好鍾意佢,成日同佢係埋一齊,諗住第日一定要娶佢,認為隨時間可以慢慢改善.
到出黎做野,問題就更加多,女朋友仲好似以前返學咁,一個星期要見幾次,星期六日一定要比晒時間佢,平日仲要加一晚,有乜特別日子又要出黎見,你返份工五日半連加班,已經無左半條人命,佢一D都唔體諒,每次拎出黎傾,可唔可以見少一日,休息下或者做下自己野,每一次最後都會鬧交,唔係,係比佢鬧,每一次去到最後,佢就用對水汪汪嘅大眼睛望住你講:「你有我陪你唔係最幸福最好咩?你係咪唔想見吖,你係咪唔愛我喇?你係咪唔記得當初點解會追我?你係咪唔記得我以前對你有幾好?」結果,每一次你都心軟,放工得返半條人命都要陪佢.
當你一出黎做野有收入時,佢就問你攞錢開聯名戶口,話為左大家嘅將來,一定要買樓.你問過佢好多次,點解一定要買樓,樓價咁高,何必摸頂入市,租住先唔得咩,佢答你,問題唔係層樓到(咁又係你話要買),而係為左有一頭安穩嘅家,係為左我地嘅未來,而點解一頭安穩嘅家同未來,係邏輯上一定要買樓呢,點解唔買樓就無未來,當年好多人搞到家破人亡就係因為有層樓變左負資產,不過,你唔係諗住同女人講邏輯掛.你惟有同佢講,初初出黎做野,又要比家用,又要儲錢讀書,又要還grant loan,又想去下旅行見識呢個世界,真係無咁多錢淨,希望佢可以體諒下.你一講,佢就黑面,話男人擔起頭家係責任,係天經地義,你唔畀即係偷左未來個家嘅錢,又唔係叫你儲好多,一個星期食少兩餐就係到啦.好喇,死慳死抵下終於每個月拎到D錢出黎放入戶口,貯左一排,你想問佢戶口而家有幾多錢,第日買樓想買邊到,佢死同唔肯講比你知,話:「你唔係唔信我嘛,D錢比得我管就要信我.」(屌,乜唔係儲錢為將來,點解D錢變左你管,我唔問得.)你為呢個問題,同佢鬧過無數次交,唔係,係比佢鬧.
再做左幾年野,你越黎越發覺同你女朋友有距離,佢越黎越似高登仔口中嘅港女,佢好似仲停留左係中學時代,無長大過.佢依然追緊TVB劇,佢依然迷緊黎明,佢依然每個星期去Trendyland睇下有乜Hello Kitty野新出,然後興高采烈咁用BB聲同你講,「BB,你知唔知我今日買左D乜」(成三十歲人,B乜撚野B唧),佢依然覺得王晶D戲好好笑,叫你陪佢去睇《賭城風雲III》.每一次出黎只不過係行街睇戲食飯,Loop足十幾年都無變過,你唔係無試過帶佢去博物館/睇話劇/行下書局/去電影節,佢次次唔係話好悶就係話睇唔明,搞到你自己無晒癮,寧願自己一個人去.
係雨傘運動期間,無意睇到阿強個Facebook,發現阿強同佢女友換左黃絲帶頭像,當日放催淚彈時係現場,之後仲走左落佔領區訓左幾晚.而你呢,連同條女講下件事嘅勇氣都無,因為心入面知道最後一定會鬧交,唔係,係比佢鬧.因為上次去佢屋企食飯,發覺佢老豆係藍絲黎,係大陸有生意,開住有線新聞台鬧足一個鐘,而你一句聲無出過.因為你心知最後個對答會係咁:「我老豆上面有生意,你都唔想佢因為第時個女婿係上面搵唔到食掛,總之你唔好行咁前啦,政治呢D野咁複雜唔到我地理,最緊要我地平日孝順父母,我地只不過係普通人,做唔到幾多野.」
雖然佢成日將個愛字掛係口邊,成日同你講愛係乜,愛係凡事相信凡事包容,愛係要互相遷就忍讓,唔好去改變對方,要接納對方就係咁.驀然回首,發覺同佢拍拖拍左十幾年,係凡事我要相信佢,係凡事我要包容佢,係凡事要遷就忍讓佢,接納佢,咁多年黎,嘈完傾完,最後都係你有錯,最後要改變嘅都係你,你從來未見過佢為呢一段感情,為你改變過D乜.
呢一刻分手,十幾年感情又好似一時放唔低,但諗一諗,未來幾十年,你真係想同呢個人過埋下半世?


text:
竹富 必去景點及宮里海灘附近酒店推介
宮里海灘附近酒店預訂
神秘優惠價幫你慳更多
即時揭開神秘優惠價,慳得更多
竹富必去推介 - 宮里海灘
想去 竹富 自由行?等 Hotels.com 帶你玩盡 竹富宮里海灘 啦!留意我地文章,話你知去竹富 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋竹富宮里海灘 附近有咩酒店,等你更加容易計劃行程,慳返酒店來回景點嘅時間.
竹富宮里海灘 自由行
去得竹富宮里海灘 自由行最緊要一定係揀啱日子去.一啲熱門景點例如,竹富 嘅 宮里海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
竹富宮里海灘 交通
想去宮里海灘 暢順無阻濟,最好就係出發前,睇清楚竹富宮里海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
竹富宮里海灘 必食必買攻略
竹富宮里海灘一直都係旅遊熱門地點,去到竹富宮里海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
愛靚, 愛分享. 想知多d !! follow me !!
又係時候幫肌膚細胞進行修復同淨化, 重要補濕鎖水, 肌膚同樣都要轉季㗎. 今次去咗旺角嘅Blossom Medical/ Biohealth Care 體驗呢個海藻矽針嘅進化版 ~ [3D 水光納米黃金針] 療程, 仲要係 配方. 地方舒適嘅Blossom Medical, 一邊有獨立Locker, 化妝間, 另一邊有不少美容獎項及證書. 走入房間,Blossom選用韓國品牌 SMAS [白金版3D水光納米黃金針] 已經準備好喇. 首先美容師幫我進行二次洗面,針清,修眉, 再係針清位置做消炎, 令皮膚徹底清潔. 跟住將營養安瓶搽上全面, 美容師幫我選擇了水潤亮澤精華. 之後就開始黃金針療程啦, 美容師將黃金針加海藻矽針混合之後, 均勻搽上面上, 再以打圈手法, 將微細針型載體嘅納米黃金針注入皮膚. 白金版黃金針係無針破壁導入技術,
(看全文)
留長咗頭髮係炎炎夏日, 都會搵 d 橡筋紮起 d 頭髮或鬢吓辮仔. 但市面上嘅橡筋往往都愛啜住 d 頭髮, 除下時容易拉扯到頭皮, 又會留吓痕跡喎. 最近發現英倫嘅 Popband London 人氣髮飾 9月初登陸咗萬寧啦. 率先推出四款款式 : 藍色火烈鳥,薄荷, 獨角獸 及 金光閃閃. 我呢款就係一套三條嘅 "薄荷" 喇, 薄荷清新, 好配合夏天氣息. Popband 橡筋以扁平設計, 比普遍買到嘅橡筋更能包著髮辮, 而且選用英國優質橡筋材料製造, 滑溜質料可以呵護頭皮, 除下時不會拉扯頭皮, 不留痕跡, 頭髮就不易折斷. 馬尾 ,丸子頭,辮子..... 3分鐘就可以輕鬆打造靚靚髮型. 簡單拉鬆仲可以塑造凌亂感, 締造個人風格. 最愛佢絲帶質料, 顏色又容易襯衫, 除下頭
(看全文)
一直深受亞洲最具人氣明星一致推崇號 ~ Lancome 皇牌產品之一 嘅 [Advanced Génifique 嫩肌活膚精華肌底液] , 而2013年推出呢支升級版 [小黑瓶] 更榮獲逾150個國際獎項, 全球每10秒便有一位將呢支強效精華帶返屋企啦. 以傳奇產品配方奧秘之一︰Saccharomyces Cerevisiae酵母萃取,深入肌膚底屠,鞏固肌膚屏障, 就能回復彈性, 激活年輕肌膚. 大大改善 "十大" 年輕肌膚特質 √ 撫平細紋 √ 減退皺紋 √ 煥發光澤 √ 增加透亮度 √ 提升均勻度 √ 提升膚質 √ 增加彈性 √ 更見飽滿 √ 加倍緊緻 √ 提升輪廓 作為一位化妝師緊係要試試可以完美透光肌嘅精華肌底液啦.
(看全文)
連續5年紅遍亞洲嘅 Sexy Look, 只係出黑面膜嘅品牌, 我都已經用咗3年喇. 以黑吸黑嘅 [極美肌亮白純棉黑面膜] 係我其中嘅至愛. 鐘意呢個極美肌亮白純棉黑面膜係因為結合活性炭黑曜石負離子惱人黑子吸附循環, 再深層注入亮白複方, 有助排走身體負能量, 同時可增進新嘅能量, 有效吸走肌底嘅髒污. Sexylook極美肌水潤純棉黑面膜採用多種天然植物及礦物萃取, 包括: 白牡丹萃取: 喚醒細胞修復機制,抵抗環境污染及自由基造成的肌膚氧化現象, 達到全面修護之效. 黑醋栗果萃取: 融入天然黑醋栗果萃取, 長效鎖水,令肌膚更加柔滑豐盈,滋潤. 岩薔薇萃取: 含有多種天然活性成份,作用於麥拉淋細胞內部,抑制酪氨酸酶酵素的活性,從根本上抑制色素色斑的生成. 金盞花萃取: 調理肌膚水油平衡,舒緩肌膚不適, 降紅抗敏. 白金萃取: 速效滲透, 有效促進膠原自生,提升肌膚
(看全文)
不論冬天定夏天,手又凍, 腳又凍,你會唔會同我一樣嗎! 尤其係冬天夜晚瞓覺, 被竇好似開咗冷氣咁, 真係好難瞓得着. 因為無時間煲湯, 試過食好多補品, 飲唔同牌子雞精都唔得. 特別係2年前子宫出咗 d問題, 個人更加特別容易攰, 特別係生理期間. 經朋友介紹下決定買一盒 [王朝滴雞精] 嘅養氣人蔘 嚟飲. 其實滴雞精唔一定係坐月媽媽先飲㗎, 壓力高,多應酬,長期熬夜缺乏睡眠嘅職業女性,做完手術三星期後, 養生人士及長者都適合飲用. 尤其係女仔每月生理後都要補補㗎, 女人唔補好易老 . 一盒王朝滴雞精一盒10包裝,以合法牧場的適齡母雞用10小時以100度唔加一滴水嘅古法恆溫滴釀,令到啖啖精華都是 “高蛋白”,“零脂肪” 及 ”低鈉量”. 滴雞精係需要冷藏㗎, 有2個唔使解凍
(看全文)
早前香港天氣咁凍就諗起身在英國嗰時, 諗起英國就諗起 Fish n ChIps. 心動不如行動, 即刻約埋朋友去中環嘅 White Beard Fish n Chips 白鬍子炸魚薯條, 佢地有2間分店, 我想坐低食所以選擇蘇豪卑利街. 都唔算好難搵, 門面選用 open式, 可以坐係出面食㖭. Open KItchen油煙無英國嗰 d咁勁, 地方唔算好大, 同朋友坐低飲吓野, 食住薯條傾吓計都好舒服. 比係英國, 佢嘅 Fish n Chips 選擇多好多, 有傳統嘅, 香蒜味, 香辣味,就連泰國冬陰功味都有. 除咗 Fish n Chips之外, 當然仲有其他選擇啦. 一坐低好口渴, 先嚟2杯飲品Pineapple Express 同 Lemonade, 一甜一酸. 我就揀咗必食嘅 Lemon Pepper Fish n Chips, 即叫
(看全文)
最愛去一 d懷舊冰室食飯, 但呢間冰室比較 Fusion d. 難得2pair人都得閒, 可以約埋一齊食飯喇 有 d特別係佢地嘅提供嘅飲用水係由日本嘅三和電解還原水, 令每位食客都食得開心, 飲得放心. 好細心喔. 我自己就叫咗龍蝦汁蝦球伊麵 ($75) + 勞氣沙冰. 爽口蝦球大大粒, 伊麵吸收曬啲龍蝦汁更加 惹味. 勞氣沙冰係朱古力沙冰上面再加個朱古力雪糕, 我話係邪惡沙冰多 d, 朱古力味濃厚, 大大杯真係飲唔哂. 老公要咗鐵板紐西蘭牛柳 ($128), 5成熟外脆內嫩, 牛肉味濃吸收哂 d 蒜蓉汁更加好味, 鐵板上熱辣辣, 配上香脆炸薯條同去咗皮嘅番茄就係傳統鐵板餐喇, 跟餐仲有餐湯同餐包. 飲品就簡單嘅雜果冰, 好有小時冰室嘅味道. 朋友地就叫咗龍蝦湯鮑魚絲通粉餐 ($62),餐內包咗黑松露炒蛋+多士. 份量好大, 原來呢個餐中午到夜晚都有
(看全文)
最近都好少出九龍食飯, 難得老公話出太子, 咁就係太子搵食啦. 行吓行吓就去咗花墟附近見到呢間蝦棧, 心諗應該係專食蝦啦. 一於同老公試吓. 一入去地方唔算大, 牆上滿滿嘅台灣裝飾品 原來係食台灣菜. 睇睇餐牌佢地嘅主打菜係不同特色嘅蝦煲. 係咁多款式嘅蝦煲再加上店員嘅介紹, 我地決定叫個胡椒蝦煲. 落單後店員就去門口嘅蝦缸即撈上大頭蝦俾廚房. 即叫即撈即煮咁先叫新鮮嘛. 一嚟到聞到香噴噴嘅胡椒味, 每鍋大頭蝦份量係300gms, 我地呢鍋足足有8隻大頭蝦. 蝦肉鮮甜而且仲有膏㗎. 胡椒味啱啱好. 之後我地叫咗個生燒海花螺, 生燒嘅關係可以食到原汁原味嘅花螺, 仲有陣燒烤香味, 螺肉爽甜, 再點上海鮮醬更加提升味道. 之後叫咗2個小菜, 一口炸豆腐同小丁香油麥菜. 炸豆腐炸得好脆內裡好滑, 一口一件.無諗過油麥菜落埋銀魚仔一齊抄可以咁好味, 而且有
(看全文)
通常 d 人係筲箕灣都係會去東大街搵食, 其實周邊都有好多特色食市, 係天悅筲箕灣廣場隔離條街呢間連”街坊廚神” 都介紹過嘅煮打菜, 今晚老公想食小菜喎, 哈哈~~ 老公一坐低就話要啤啤佢, 馬上就叫咗支Asahi 嚟飲先, 雪凍咗嘅杯嚟飲啤酒一流. 睇睇餐牌, 有好多好特色嘅菜式喎, 可惜我地得2個人, 都唔可以叫太多, 唔可以做大嘥鬼嘅. 第一樣叫嘅緊係我最愛食嘅茄汁老虎蝦啦, 大大隻嘅老虎蝦真係啖啖肉,茄汁味道啱啱好, 仲完全掛住成隻老虎蝦, 好味. 第一樣叫嘅緊係我最愛食嘅茄汁老虎蝦啦, 大大隻嘅老虎蝦真係啖啖肉,茄汁味道啱啱好, 仲完全掛住成隻老虎蝦, 好味. 一餐飯點都要有菜嘅, 所以我地叫咗鮑片野菌扒油麥菜, 鮑片野菌好出味, 芡汁啱啱好唔太鹹.一餐飯點都要有菜嘅, 所以我地叫咗鮑片野菌扒油麥菜, 鮑片野菌好出味, 芡汁啱
(看全文)
唔好以為冬天先要搽 lotion 呀. 我有個習慣, 每晚沖完涼都會幫身體搽返護膚乳. 面部皮膚要保養, 身體都要㗎. 就好似我地洗完面都要搽返 cream 一樣. 最近試過澳洲 嘅 "Goat" 山羊保濕護膚乳, 佢係由澳洲自家農場生產優質羊奶製成, 生產過程符合GMP標準,天然無添加, 配方溫和,不含有害化學物質, 不含動物脂肪同不經動物測試 . 親肌 pH值不但適合任何肌膚人仕使用, 特別係有濕疹,敏感,乾燥帶來的痕癢,脫皮煩惱嘅朋友, 就連嬰兒和孕婦都岩用. 佢嘅主要成分為優質純淨澳洲山羊奶, 及以橄欖油,甜杏仁油,葡萄籽油,菎麻油,棕櫚油等製成. 天然無添加,令肌膚更滋潤,柔軟,自然和健康. 乳白色嘅山羊保濕護膚乳有淡淡嘅香味, 質地水潤, 容易推開, 無黏笠感覺. 用後覺得皮膚滋潤,仲有光滑感
msceliabeaute 60,507
中中唔知點解夏天食打邊邊嘅次數唔會少得過冬天, 今次約咗朋友嚟食特別嘅宮廷火鍋. 呢間火鍋係北角新光戲院後面叫"馬寶學林"嘅商場一樓. 因為Book 咗6:00pm 所以人唔多. 宮廷式布置, 有獨立空間, 幾好! 連個火鍋都係特別個人, 呢個係未即係叫"汽鍋" 呀! 坐低咗經理就介紹今日嘅新鮮海鮮同特別推介, 除咗火鍋材料外, 仲有小食0架 順治特色卜卜蜆鍋 ($148) 都唔錯, 就要呢個啦! 好大個鍋呀, d 卜卜蜆好大粒, 真係粒粒脹卜卜 好快其他食物都送嚟喇! 一嚟就嚟咗個鹿兒島日本黑豚肉 ($68), 因為有乾冰而令到擺得好靚 跟住嚟過即炸魚皮 ($38) 俾我地食住等 說時那時快, d 卜卜蜆滾起啦, 卜卜蜆全部開哂真係有d 迫爆嘅感覺呀
msceliabeaute 60,507
女人真係唔能夠懶㗎, 而且呢排舖頭大執位, 忙到呢!!! 就算點倦都要抽時間通通我 d 淋巴位, 攪攪我嘅包包面. 早前嚟到位於旺角九龍行嘅 Health+ 養生美容專門店, 體驗全港唯一嘅韓式陶瓷瘦面療程. 寬敞舒適嘅房間, 播放輕柔音樂, 換好衫就開始療程囉. 成個瘦面療程都係用擁有近40年歷史嘅意大利的 VAGHEGGI 純天氣美容產品. 洗好面, 美容師就係呢2款陶瓷神器啦, 係出面真係未見過㗎. 當然配合埋Vagheggi 天然香薰油, 以專業嘅手法幫我面部按摩. 以陶瓷面部按摩, 可以促進面部血液流通, 使皮膚中的細胞得到充分的營養和氧氣. 仲可以加速細胞的新陳代謝, 促進衰老細胞的脫落, 維護纖維細胞的彈性狀態. 再配合天然香薰油產品, 可達到排毒養顏, 舒緩皺紋, 行氣消斑, 保健養顏的功效. 手法重點: 1. 陶瓷開穴 2. 通淋巴排毒
msceliabeaute 60,507


text:
有冇人會對屋企d傢俬有要求?
-
jessschu last edited by
我份人都幾執著屋企既佈置,覺得除左裝修之外,第二樣野就係傢俬,但屋企人永遠都唔覺得,可以亂咁買傢俬,明明隻色唔襯又買,個款完全唔岩FEEL又買,諗到咩就買,我間房佈置得都算滿意,但一出客廳個FEEL即刻唔同哂,有時對住佢地真係好激氣...
-
gillianchanchan last edited by
有自己既房可以玩已經好好 , 我屋企D傢俬無品味不得止 , 仲要雜不甩咁亂...
-
sallybaby326 last edited by
品味同要求呢D野需要培養既
或者你平心靜氣咁同屋企人傾下
帶下佢地行下home 21
睇下d靚d既歐洲傢俬
可能會有改善
-
lilyxlee last edited by
sallybaby326 said:
品味同要求呢D野需要培養既
或者你平心靜氣咁同屋企人傾下
帶下佢地行下home 21
睇下d靚d既歐洲傢俬
可能會有改善
比樓主好彩既係 我啲屋企人本身鍾意歐陸風情 品味都唔錯
所以好多傢俬都係呢間買 同埋售後服務都幾好
有咩問題都即刻幫我地解決
-
jessschu last edited by
lilyxlee said:
sallybaby326 said:
品味同要求呢D野需要培養既
或者你平心靜氣咁同屋企人傾下
帶下佢地行下home 21
睇下d靚d既歐洲傢俬
可能會有改善
比樓主好彩既係 我啲屋企人本身鍾意歐陸風情 品味都唔錯
所以好多傢俬都係呢間買 同埋售後服務都幾好
有咩問題都即刻幫我地解決
你就好啦,我今日同佢地講要換張靚仔啲既真皮梳化,又俾佢地話啦...


text:
驚人彈跳力阿倫果然係樂壇長青樹,呢日 post咗張打羽毛球嘅相,呢下 90度拗腰跳躍真係唔係人人做到.正所謂唔打得都睇得,唔怪之得阿倫年年都話自己 25歲,真係冇吹水!
博出位
63歲倫伯動起來
Ads by Google
夏日炎炎出汗時,加上世界盃就快到, 63歲譚詠麟率先彈起,做運動 keep fit,
絕對有姿勢有實際.除咗倫伯,眾星同樣食住個勢嚟個運動熱潮.趁住太陽伯伯嘅來臨,加多幾錢肉緊操肌同踢走拜拜肉,迎接比堅尼同肌騷啦喂!
運動後大擦
阿倫啱啱打完羽毛球,轉個頭就約埋成班溫拿去豪食海鮮,真係咩脂肪都返晒嚟!鬼馬嘅溫拿仲擺經典 LOVE pose,十足十一班大唔透嘅大細路.
蕭正楠 白淨打拳
蕭正楠密密練拳,仲喺微博 post咗張冇忽似佢嘅騷肌相.但成功需苦幹,雖然練到周身傷晒,但蕭兄仲係白白淨淨兼瘦蜢蜢,睇嚟離成功仲有一段路.
劉浩龍 頭槌入波
師兄喺微博話自己第一次用頭入波,厲害厲害!唔知佢有冇打電話俾祖兒報喜呢?
苟,伍姑娘 行山操馬甲線
兩位姑娘就揀行山嚟操肌,仲誓言要操兩條馬甲線同四嚿腹肌返嚟.
欣宜 泰拳瘦身
欣宜呢排落力為新戲操泰拳乘機 keep fit,仲鬼馬同自己講﹕「加油啊肥妹!」佢嘅努力都冇白費嘅,呢張相明顯見到塊面開始尖尖哋,希望唔係角度問題啦!


text:
Wikipedia:政策同指引
維基百科發展咗一套政策與指引,咁多年來幫咗助我哋步向我哋嘅共同嘅單一目標:我哋響維基百科嘅目標係建設部自由嘅百科全書.所以喺討論版,計劃空間,電郵,元維基,互聯網駁信管度辯論維基百科嘅政策好尋常.歡迎大家參與.
雖然我哋會尊重大家嘅共識,維基百科唔係民主組織,管理亦有時前後不一.因此人哋總有咁嘅分歧:有人認為原則應該明文公佈,有人認為書面形式嘅條文響覆蓋每個爭議話題時有先天不足.但唔理係點,如果用戶違反咗我哋嘅書面政策嘅精神,就算冇觸犯邊條具體規則,亦會被懲罰.
然而,如果用戶遵循咗假定善意原則,採用文明嘅編輯方式,努力尋求共識,並追求緊建設部優秀嘅百科全書嘅目標,佢就會受到歡迎.維基百科好欣賞嗰啲能夠惠及全民嘅編輯工作.
目錄
關鍵政策[編輯]
你唔使睇完維基百科每項政策先開始寫嘢.然而,以下政策對呢項目尤其重要,你越早理解並使用佢哋越好.
- 維基百科係部百科全書.佢冇其他嘅目標,所以同呢個目標無關嘅內容實會被移到其他維基媒體項目或者直接清除.(睇下維基百科唔喺乜嘢.)
- 尊重其他貢獻者,維基百科嘅貢獻者嚟自唔同嘅國家同文化,有唔同嘅觀點.尊重其他貢獻者係高效合作同建設維基百科嘅關鍵.
- 唔好侵犯版權,維基百科係部自由嘅百科全書,領有GNU Free Documentation License嘅牌照.如果提交咗侵犯版權嘅版,會妨礙我哋嘅建設部人人可分享嘅自由嘅百科全書嘅目標,而且重會引起法律糾紛.(睇下維基百科嘅版權)(呢個亦係涉及所有維基百科基礎項目嘅基礎事務)
- 避開偏見,寫嘢應該採用中立嘅觀點,代表個話題嘅全部睇法,採用客觀同陳述事實嘅語調,呢係為咗使人哋易於達成共識.
幾種精華版[編輯]
推薦次序:
下面嘅目錄包含咗維基百科嘅每項政策:
- Category:維基百科嘅官方政策:普遍接受嘅政策,每個人都應該遵守.
- Category:維基百科指南:並唔死板嘅被普遍接受嘅重要規則,喺多數情況下都適用.
程序問題[編輯]
政策係點發起嘅?[編輯]
而家政策嘅變動嚟自三個渠道:
- 對當前慣例同常見嘅實踐操作嘅記錄同分析.呢啲嘢形成咗記錄維基百科點運轉嘅提案.當然,單一用戶無法獲知「常見嘅實踐操作」係乜嘢,但係,對經常使用嘅操作過程嘅常見結果進行記錄係制定政策嘅好方法.
- 經大家提出,並達成共識需要遵守嘅政策.(睇下點提出新政策.)呢啲通常係關於改變維基百科運轉方式嘅提案.
- 嚟自占美·威爾斯(Jimmy Wales),董事會或開發者嘅宣言,呢啲宣言主要關於版權,法律事務或服務器負載等方面.
當下提出嘅同埋已經被否決嘅政策可以喺呢度揾到:
- Category:維基百科嘅提案:有關新政策嘅想法
- Category:維基百科已經否決嘅提案:已經否決或廢止嘅政策
政策,指引,評論文(essay)等嘅分別[編輯]
- 指引係(1)可操作嘅兼且(2)由共識授權嘅頁.指引並唔係一成不變嘅,亦唔係由常識同埋一啲例外組成嘅嘢.指引嘅修訂應該喺佢嘅討論頁度討論,而唔該唔好通過開新版嘅方式,儘管人哋普遍同意可以通過編輯頁面嘅方式補充一個指引.人哋有時會希望通過投票表決嚟決定嘢,但係呢係個糟糕嘅想法,因為咁會將事情極端化(諗知細節請睇WP:VIE).相反,指引嘅制定要聽取並解決多方嘅異議.
- 政策同指引相似,只係更正式,並且例外情況好少.同指引一樣,對佢哋嘅修訂嘅討論應該喺佢嘅討論頁度進行,如果篇幅太大,可以分出若干分支.如果冇得到共識,唔該唔好去編輯政策.
- 一定嘅流程係做嘢嘅核心嘅有序嘅方式,並且應該遵循一定嘅政策同指引(例如,「關於刪除嘅政策」講述咗「刪除之流程」點運轉).
- 提案係人哋提議嘅但重未得到共識並喺度討論緊嘅指引,政策或流程.對提案嘅修訂應該喺佢嘅討論頁度進行(唔係通過開新版嘅方式),但係人哋普遍同意通過編輯頁面嚟補充提案.提案應該大力宣傳並徵求反饋,以便達成共識.提案嘅狀態唔該唔好由投票計數嚟決定,但係民意測驗係個好工具,可以用嚟幫助評估意見同埋使有關嘅討論成形化.民意測驗並唔可以代替話題討論,亦唔係話民意測驗嘅數據來源就能夠說明達成咗乜共識.
- 功能請求係關於更改維基百科軟件嘅請求.呢種請求應該喺Phabricator提交.開發者永遠唔會喺冇徵求人哋嘅意見嘅情況下採納啲嘢.因此,如果你要提出一個功能請求,首先要同開發者討論,然後先能夠徵求大眾意見,以免使佢變得毫無意義.
- 「點樣」型文章——或者話幫助頁——係話畀人哋知點做嘢嘅說明性文章.佢哋由對關於點做嘢有唔同觀點嘅人寫成.
- 評論文(essay)係一啲唔係可操作嘅亦唔係說明性嘅文章,唔理佢哋達冇達成共識.評論文傾向於係評論性嘅.評論文無須向邊度提交,亦無須宣傳,你要明評論文並唔總係代表成個維基社區嘅聲音嘅.如果你唔希望你嘅評論文俾人哋改寫,就將佢放到你嘅用戶空間度.
政策點執行?[編輯]
你係維基百科位編輯.因為維基百科冇責任編輯同文章審核系統,活躍嘅參與者會製作編輯副本並修改佢哋睇到嘅格式同內容嘅錯誤.因此參與者即係作者又係編輯.
因此個人用戶響編輯頁面時應該遵守政策同指引,並作相互討論.管理員會通過封鎖用戶嘅方式執行例如反破壞嘅政策.喺極端情況下,仲裁委員會有權處理有嚴重分歧嘅問題,如同普通嘅解決爭端過程嘅步驟.
軟件啲功能好容易被濫用,例如刪除同鎖定頁面(禁止編輯),因此呢啲功能只有管理員先能夠使用,佢哋係維基社區嘅有經驗嘅同被信任嘅成員.如果想瞭解更多信息,睇下Wikipedia:管理員嘅閱讀一覽.
指引[編輯]
除咗上述普遍受認可嘅政策之外,有一大片被提出過嘅指引已經俾維基友採用咗.佢哋為喺維基百科遇到嘅唔同情況提供指引.佢哋包羅萬有,從命名嘅慣例同應該迴避嘅敏感詞語,同埋咪嚇新人.
其他關於維基百科嘅文獻同討論[編輯]
- 元維基網站包括好多關於維基百科同相關話題嘅社論風格嘅文章.
- 喺維基百科中開創「點樣」型文章.
- 維基百科應唔應該包括嗰啲文?Wikipedia:集中討論有好多關於建立呢方面嘅共識嘅討論.所有用戶都應該堅持呢啲政策.
參看[編輯]
- Wikipedia:城市論壇 (政策),去討論現有嘅同埋建議緊嘅政策.
- Wikipedia:城市論壇 (提議),去討論同政策無關嘅提議.
- Wikipedia:忽視一切規則
- Category:維基百科政策同埋指引 已被接受,被否決或者被提議嘅政策一覽.


text:
文藝復興
文藝復興(粵拼:man4 ngai6 fuk6 hing1,英文:The Renaissance)係歐洲思想文化運動,時爲十四世紀到十七世紀.當時重思藝術,文學,自然科學,建築等,帶嚟一段科學同藝術革命.文藝復興結束中世紀歐洲淪落,由意大利一帶開始,傳到全歐洲.可以話係現代歐洲史嘅序幕,可能係中古時代同近代嘅分界.
歷史[編輯]
多數人都認為文藝復興係起源於意大利(「文藝復興」嘅英文「The Renaissance」喺出自意大利話Rinascimento,意思即係重生),之後影響咗成個歐洲.
自羅馬帝國分裂後,意大利分成小國.各國借地中海,由海路到阿剌伯,生意好發達.咁使意大利各國嘅人,有足夠經濟能力,去搞文化嗜好.文藝復興唔少名人,好似達文西,伽利略,都係由有錢佬支援佢哋.呢啲文化人都係從古希臘同古羅馬嘅古典文化之中吸收,希望能夠復興昔日歐洲嘅燦爛文化.亦即係話,「文藝復興」其實係重新創造知識同精神文明.
各國頭頭同貴族,都極力崇拜古希臘同古羅馬文化,厭棄中世紀盛行禁欲主義.而羅馬教廷亦都好腐敗,好多教宗都掛住享樂,重犀利過班貴族.佢哋都時不時起用藝術家,希望滿足佢哋嘅欲望.
思想[編輯]
文藝復興嘅本質係主張個性嘅解放.舊陣時歐洲深受羅馬天主教嘅影響,社會風氣守舊.文藝復興強調個人,認為人有權利享受.以前歐洲好多作品都淨係反映宗教,但文藝復興就唔再淨講宗教,而更多咁反映咗一般人嘅生活入面.其中嘅代表性例子有達文西嘅《蒙羅麗莎》.


text:
歷史會記得2017年
2017年仲係叫人有希望嘅一年,因為過去十年都冇乜生意好做,泛濫嘅銀紙都只係用嚟炒賣資產,冇人夠膽或者有興趣真正做生意.
科技生意有得做
今年開始,大家又見到科技生意有得做,短短兩三年就有本事超越冇用科技嘅同行.當同行用塑膠啤隻滑鼠出嚟,你做一隻打機專用嘅滑鼠,咁你就可以跳上一層,成為電競行業嘅先行者.有腦嘅,應該識得把傳統網吧,裝修靚啲,變成電競訓練共享基地,做多一百幾十間,橫跨幾個國家或地區,咁你就夠本錢出去籌個C輪融資,準備朝電競股上市.未來嘅主題,不外乎電競,共享,人工智能,FinTech,同Blockchain.你要發達,自己揀一瓣.
頭兩樣,科技含量較低,唔係太識科技嘅,搞電競同共享仲可以有空間攝位,網吧升級做電競訓練共享基地,應該唔使科學學位都搞得到.反而其他真係真材實料,呃唔到人.講到人工智能,你連點解電腦識諗嘢都諗唔通;FinTech如何接合payment gateway,如何防止賊人入侵,完全唔可以出錯;至於Blockchain,大概你連個原理都唔明,點解可以全世界都有份數簿,一改就全部改晒,令你想去暗中修改都做唔到,除非你嘅運算能力比全世界總和還要厲害.2017年無錯係令你覺得原來有生意好做,但最後你都會發現未必夠級數去做.


text:
kjfoodlife中環 的搜尋結果
文章
蔡瀾親自主理既牛肉河粉店,採用左勇記既獨家配方,無論好唔好天經常性都係排滿人,果日去到仲有幸見到蔡瀾係度用餐添呀. 店面放上左蔡瀾既大名,寫左呢個係佢自己一生難忘的越南粉,...
中環新開既茶飲店,用上香港老字號既四款茶葉每日沖泡,包括左烏龍鐵觀音普洱同茉莉龍珠,四款茶都係即日泡用上茶葉唔用茶粉. 通常飲野舖都無得坐,呢間就放左幾個位係旁邊,可以一邊...
呢間拉麵愈開愈多間,但係到而家仲係間間都要排隊,唯有食個Early Dinner唔駛等咁耐,最後六點去到就唔駛等位就入到,不過都係得番一兩個位. 格局就都係一貫拉麵店既樣,吧台位可以望...
黎到第三輯就係介紹開幕季既表演,另外都有唔同既藝術表演可以預約或買飛入場觀賞,好似而家有無伴奏音樂劇場. 第一個係開幕光影表演之創造未來的歷史,營房大樓的正面外牆呈現左中區...
第二部份主要會講監獄操場與監倉,除左可以體驗一下坐監既滋味,可以睇埋入冊過程同埋咁多年既監獄歷史. 穿過左連絡橋,經過大館里,途中會見到A倉既入口,同埋會見到好多紅磚牆好有特...
中環警署古蹟保育大館5月29日正式開幕,部份設施已經開放參觀,大家可以網上預約,不過放工先去有部份設施已關門. 一共有16座古蹟建築活化後會重新開放,一去到就係好靚好古典既紅磚牆...
邊個話去蘭桂坊一定要飲酒,一於反傳統去食吉列牛,岩岩既紅日就去擦餐勁既東京版吉列牛扒,店仔細細真係要打個轉搵一搵先見到. 小店一眼睇哂,做左個長方形既店舖,全部都係高枱高櫈...
平時韓國野食牛通常都係韓燒多,今次呢度韓燒之外仲有邊爐揀,用上左高質韓牛仲有幾個湯底可以揀,韓迷食番餐去一解鄉愁. 店舖位於蘇豪區,上左一輪半山扶手電梯,行過果度特色既窄窄...


text:
即使你每年都要去3,5,7場婚宴,但係到咗要自己郁手時,都一定完全唔知點入手.不過我唔係想教大家乜乜「婚禮慳錢大法」,「提防婚展陷阱」,「最美好的五個婚宴場地」,以上嗰啲留比女人操心.我想做嘅,就係趁住自己仲有記憶,記低一啲係籌備婚禮過程中,有可能危害各位巴打生命嘅事!總之男士嘅籌備婚禮守則只有一條:唔好比機會你未婚妻唔開心!(後果你懂的…)
終於入正題,講到per-wedding,第1件事唔關攝影師事,係要「再教育」你嘅未婚妻!而家好多女仔因為日日夜夜自拍嘅關係,佢哋去評論自己張相時,只會以「瘦唔瘦」做標準.瘦=靚係絕對出事嘅一個觀念,基本上per-wedding係一定會執相,如果揀攝影師時,淨係留意影得個model瘦唔瘦,好多時會變咗幫襯一啲超重手p圖嘅婚攝,所以揀攝影師要留意構圖,風格,千祈唔好淨係以瘦唔瘦做標準!(同埋人哋show比你睇嘅相好多都係搵model影,千祈唔好比你女友拎自己同model比,佢心情唔好都係你受罪).
張貼
一生人一次的婚禮,有人喜歡婚照華麗又隆重
張貼
但近年亦有不少人喜歡簡約清新(甚至漸漸成為主流)
第2,放棄「標準上鏡樣」,同樣因為女仔成日日拍夜拍,已經育成咗一個「標準上鏡樣」,即係逢係影相都會係同一個笑容,同一個眼神,同一個角度,因為佢哋覺得咁樣先係「靚」.但係per-wedding時要配合個場地,攝影師要求擺好多唔同動作同表情,我知要令佢哋表露一個「自然」嘅表情係好難,但最起碼唔好張張相都好似平時post IG咁嘟嘴,咪嘴囉.
第3,真正影per-wedding前,要令佢習慣鏡頭.因為攝影師拎大機影相(有啲仲有助手打燈)個感覺同你平日拎起手機自拍係好唔同,如果係平日都唔鐘意影相嘅話,一時間要咁近距離比人影都幾大壓力!如果可以嘅,各位兄弟可以影per-wedding前帶未婚妻去啲唔同地方影下相,近鏡遠鏡都影,再模疑一下會有咩動作出現,咁樣兩個到真正影嘅時候先至唔會太緊張!
以上3點係一定一定要學識,因為好少可有時間影第二輯,而如果新娘子收到輯相唔高興的話,你成個籌備過程連婚禮都唔方有運行,祝大家好運!有心影,prewedding都可以自己影!搵攝影師之餘自己印多本相簿放喺婚禮上,雖然未必夠專職嘅靚,不過意義重大丫嘛!


text:
十良年前,剛考完A-level,等緊放榜之制.我同好多人一樣都出去找下part-time做.呢個時候,有個朋友問我有無興趣幫人補下習,聽落時間幾好,又幾好pay就答應左.1對4個F5女仔補習Maths 同化學,一星期五日,每日4個鐘.地點係其中一個女仔屋企.果陣距離佢地會考大概仲有一個月左右.所以平時都係幫佢地操返過去D paper.
4個女仔都好斯斯文文,其中有一個個樣都仲好標誌.
話說有一天如常2點去到果度,另外3個就一早到左了,佢地4個經常會約埋一齊溫習.咁我都係好似之前咁叫佢地操返D舊paper然後找D佢地錯嘅題來講解返.話都無咁快又4個幾鐘了,6點多D,我就約好第日時間,就走啦.果陣比較靚女果個又話要走啦,我其餘兩個話仲想留多陣.咁我就同比較靚女果個一齊出門去坐車.
到左樓下,我問佢住邊,原來佢係住荃灣,我就住美孚,大家都順路就一齊走.途中我地都係傾下閑計,突然佢就問我係唔係同爸爸媽媽住.我F6就搬左出來自己住了,佢話咁咪每日都自己一個人?我回答係呀,都幾好呀,比較自由.咁今晚你食咩?我話一般都係茶記食點野.佢就同我講,不如你額外幫我補多幾個鐘.我話都得,佢就話不如去你度,我屋企比較多人唔方便俾你上去.我梗係話好啦.跟住佢話,好呀.
第二日,照常去佢個朋友度補習,跟住完左佢就跟我返屋企,果陣5點幾,見佢揹住成袋野.我就開玩笑咁講,你打算係度住呀.估唔到,佢話係呀,我諗住考完會考前都住係你度咖啦.我心諗咁益我,就話啦,好呀無問題.結果果一個月,同佢就好似成對新婚夫妻一樣,食訓都一齊.一個月以來除了教識佢讀書上的問題,仲教識佢做一個真正的女人.
最近,見返佢,佢都二十幾了.但比以前更靚,因此就忍不住同佢講,不如上我度坐坐.佢也明白我意思.結果...


text:
點解係私心推薦?因為細佬我本身就唔熟動漫嘅,不過見到首片尾曲係內田真禮唱,即刻盲撐 ww ,當然我都做下功課先介紹俾大家嘅!
超人( Ultraman )系列相信大家都唔會陌生,而今次介紹嘅《 SSSS.Gridman 》正正就係改編自 1993 年嘅真人特攝《電光超人 Gridman 》.
《電光超人 Gridman 》嘅故事今時今日聽返其實都幾老土,講三個初中生為咗保護電腦世界,同電腦戰士 Gridman 合體,進入電腦世界擊退怪獸.不過睇返轉頭,呢條橋當年真係走得幾前,而且 CG 喺當時嚟講係做得好好.
嚟到今年嘅《 SSSS.Gridman 》,雖然變咗動畫,但依然好有特攝嘅味道,而且冇咗真實嘅限制,更多嘅場景,動作可以更加細緻咁表達出嚟!同時呢個故事比起一般超人特攝嘅國防機構對抗怪獸,改為描述同學,朋友之間嘅友誼,代入感更強!
無睇過原作嘅唔使驚睇唔明,如果我同你講個故事同以前一樣你都驚啦,係咪 ww?故事係重新寫過,只係保留咗原著嘅精神,不過裡面有啲彩蛋都係睇過原著嘅先會明!
《 SSSS.Gridman 》第一集已經出咗街,全季預定 12 集.呢套動畫而家喺 viuTV 網站有得睇,有興趣不妨留意.
最後大家聽下首主題曲啦!(我個人好簡單,有內田真禮就會盲撐!)


text:
又又又有台灣茶飲店嚟香港開分店啦,今次呢間來頭都唔少,喺台灣嗰邊有成200間分店,仲係上年台灣大學生票選No.1嘅手搖飲品專門店嚟!舖頭主打天然同手作嘅茶飲,珍珠唔係黑色,係白色嘅,冇加色素,冇加防腐劑,健康得嚟口感同樣煙韌.
茶飲選擇都唔少,當中最推介嘅一定係大甲芋頭鮮奶!芋頭味超香甜,芋蓉啖啖軟綿,奶香幼滑!原因係佢哋特地選用大甲區嘅檳榔心芋頭,再以電鍋手工燜煮同壓爛成蓉,全部都係工夫啊!
珍珠紅茶拿鐵都應該會係頗受歡迎嘅一款茶飲,採用伯爵紅茶底,加埋鮮奶同蜂蜜白珍珠,茶味香醇,唔澀口之餘仲有微微嘅佛手柑香氣,珍珠咬落煙韌,亦滲出甜甜嘅蜂蜜味.負責人透露,珍珠製作過程都絕唔簡單,以冷熱交替嘅方法去沖煮,再用蜂蜜同砂糖去浸泡,令到口感同味道都有所提升.
但講到最花心機嘅,應該就係佢哋嘅茶底喇.紅茶,綠茶等每桶茶底嘅處理方法,例如製作所需嘅溫度,浸泡時間,手搖速店等都唔同,雖然工夫多,但舖頭就堅持唔用煮茶機,全部都係人手工製作,因為人手先可以最適切咁按照溫度等變化而作出相應嘅調節.以紅茶為例,水滾加入茶葉後,先後以人手攪拌,沖泡兩轉,隔茶後又會再壓茶同打發,可以令茶葉濃度一致,充分吸收水分,散發出更香嘅茶味.手工茶每轉只可以少量製作,而且嚴格監控只可以喺6個鐘內飲用,所以飲到嘅茶湯都幼滑順口.
另外,柳丁綠茶就係為咗呢間分店而全新推出嘅,早前喺台灣一推嗰陣已經迅速賣清光,所以暫時都係得香港舖先有得飲咋.以台灣嘉義橙汁融入茉香綠茶,酸甜之中有啲微澀.
當然,鍾情抹茶嘅朋友仔,就可以試出雲抹茶鮮奶啦,怕甜嘅話可以要求少甜㗎.至於珍珠黑糖鮮奶應該就可以滿足到一眾甜魔嘅,啲黑糖都係舖頭每日新鮮手抄㗎.
迷客夏
地址:銅鑼灣利園山道17號地舖
文,相:Kar


text:
知道聽日就係8號風球,冇得出街玩就心癢癢,所以一於暴風雨前夕帶哥哥芊芊去玩一玩.我哋去到屯門西鐵5分鐘步程的Party Room - "Why Open".
"Why Open"呢個名一聽就覺得好特別,我心諗老闆起呢個名梗係想大家親自到場搵答案.
"Why Open?"一打開門見到Party Room的裝潢都同其他好唔同,空間非常大之餘,仲有一道花牆,可以話好療癒.
好多Party Room為咗安放遊戲裝置,都會攪到個場冇咩空間好壓迫感.但係"Why Open"可以同時容納超多100人,而且佢一次收費可至少玩4個鐘頭,可以舒舒服服咁喺度玩一玩抖一抖.
最吸睛就梗係個超大波波池啦!接近30,000個粉紅+白色波波,好卡哇伊呢!絕對係少女色系,用嚟打咭就最啱!
波波池上面佈滿唔同顏色燈球,好似好多個星球咁!
加埋有一大個吹氣蝴蝶,芊芊一時爬上去,一時成個人潛咗入波波堆裏面.
相信每個小朋友嚟到都一定會玩得超開心.
一直叫佢哋去玩吓第二樣嘢,都嗌極唔捨得走!>.<
講起打咭除咗呢個又大又深嘅波波池之外,真係不得不提呢個佈滿花花的牆.
加埋放喺旁邊的一個小吊椅,好似去咗後花園咁!鍾意花嘅朋友喺度打咭真係有這得輸.
真係滿足哂鍾意打咭呃Like嘅朋友仔.
而且見到咁多花,邊坐邊玩都覺得好治癒,最啱就係可以坐低嘆番杯花茶.
花牆總共有3款唔同嘅花,芊芊就最鍾意呢款小太陽花啦!
最尾呢款藍紫色系的花牆又啱唔啱你呢?
其實呢3款花牆的背後分別係3間唔同色系的房間,可以俾客人包房玩,打機,唱K同埋開枱.
仲有個小㕑房及Bar枱,最啱一班Friend低喺度摸住酒杯吹水.
Board Game當然唔少得啦!各式各樣總有一款啱你玩.
頭先咁多樣又波波池又花花牆,好似冇樣Man嘢玩咁,見到有張波枱,終於啱番一班黃金兄弟玩.
兩個當然仲細未識拎Q棍,不過唔駛擔心,因為呢張波枱其實唔單止係可以用嚟篤波,其實佢同時都係一張乒乓波枱.
一秒變身!兩個就可以搓番幾板.
當你以為張枱就係咁多,其實張枱一反轉,又可以變咗氣墊球.
呢張四合一枱真係好厲害,有咁多種玩法,哥哥同芊芊最鍾意玩就係氣墊球,一玩就唔停手.
但係頭先又話「4合1」仲有最後一個用途係咩? 原來就可以當餐桌用,一人坐一邊仲可以燭光晚餐呀,話時話呢度好適合玩Speed Dating喎
跟住要玩嘅係呢張超巨型充氣彈床,佢唔單止係張可以彈下彈下的床咁簡單,中間有兩支充氣障礙棒棒,一開動自轉嗰陣仲刺激好玩.
一時要踎低,一時要跳過支捧捧,超好玩!玩咗唔駛幾分鐘都索哂氣.
我跳埋落場玩之後,原來仲正,因為同埋小朋友一邊避一邊跳,一睇到對方避唔開跳唔過,就笑到傻咗.
夾公仔機都有呵!仲要係老闆自家出品呀,裏面嘅公仔仲要樣樣正貨.哥哥芊芊見到係tsumtsum對眼都發哂光.
超專注咁希望可以一夾即中.(但世事邊有咁理想呀!)
不過最後都每人夾到一隻,真係又玩又拎好開心呀!
隔離亦有一部標機,呢部機堅係公開賽常用的品牌嚟架!老闆租用放喺度俾鍾意掟標朋友玩,所以鍾意掟標朋友就一定識貨.
小朋友喺旁邊玩,我就喺度自己一個喺度玩標,一個字「爽」!
老闆仲自己砌咗部單反selfie機!如果成班朋友去玩,我肯定會每個Friend都捉住嚟狂打咭.
POPs唔少得啦,佢哋兩個自己揀咗D嘢上嚟扮嘢影相,真心覺得超可愛.
頭先有講過的3間房,分別係粉紅,湖水綠同天藍色.
如果想自己有個小天地,可以喺度閂埋房門自己玩.
未聽過嘅歌一樣可以唱得咁開心.
最後呢間天藍色房間,有埋幾個白雲吊燈,真係好靚好舒服.
番出大廳又可以打下機,而且外面其實係一個小型舞台,所以其實呢度除咗可以開Party之外,仲可以攪番個mini Concert,Talk,Performance之類活動.
芊芊最鍾意玩當然係Overcooked啦!
嚟緊就到中秋啦!一大班朋友上去玩番晚真係唔錯,"Why Open"仲係24小時營業架!
Photo by Sony A7III FE 28mm F/2
想跟我去體驗其他活動,快D報名親子團,同埋留意專頁公佈詳情啦!
http://goo.gl/forms/CNZMEPoMIWkouK8o2
呀劍評分: 10分
呀劍評語: 一家大細都適合玩的Party Room,而且以悠閒空間及高質服務取勝,並唔係一般又嘈又污糟的唱K派對房,所以喺度玩感覺特別舒服自在,玩完唔係攰,反而係叉電的好地方.
地址
屯門新安街11號華泰工業大廈7樓
收費
星期一至五 晚上6:00前 每位$138
星期一至五 晚上6:00後 及 星期六至日 每位$168
0-3歲免費
3歲以上正價
每加一小時 每位額外收費$30
所有入場朋友只要follow IG like FB,就可以汽水紙包飲品放題.
FB:whyopen
IG:whyopenparty
(以上資料更新至文章當日)
Facebook專頁: 呀劍萬帥 kimfamilytravel
Blog網誌 : www.kimfamilytravel.com


text:
12月21日係Mancent學校既Christmas Party, 個日可以有一個家長(PaPa)同小朋友返學,去完Party,Mancent話好開心同好鐘意返學.PaPa同MaMa聽到都好開心呀!
爸爸同Mancent 番左幼稚園開聖誕Party
今次係第一次(亦係最後一次)係呢間幼稚園聖誕Party,因為Mancent黎緊K1會轉過另一間幼稚園喇!
因為迦南幼稚園下年無學卷...我地下年都應該都轉校去其他幼稚園了
爸爸話要同d同學仔..影多d相~
Mancent 好似係最好既同學仔-熙廷
Mancent 好似係最好既同學仔-Wing
呢個係Franics NET 老師...好似教Phonics
N班李老師
N班梁老師
N班楊老師
唔知咩名既同學仔
同同學仔一齊玩SIR SIR
老師可唔可以快少少呢(Mancent 梗晒太)
原來劃左個雪紋係Mancent 度
不過劃完Mancent 好開心~
最後大家都有Angry bird 禮物~
同晴晴女同學仔一齊搭巴士番屋企~
[因為今日無校車架]
Mancent 暫時對於幼稚園聖誕Party..我唸都係覺得番學校玩..有好多禮物~
不過爸爸番黎話.....奇怪原來Mancent 番學係好開心架...見到d同學仔就係咁叫人地d名..
仲係咁叫" 爸爸黎丫.....晴晴呀....爸爸黎丫....熙廷呀"


text:
「時代」
做生意就當然希望長做長有,但係無一樣嘢係唔會被淘汰.因為時代嘅進步,科技嘅發展都慢慢將好多唔同嘅行業慢慢淘汰.可能你今日賺到盆滿缽滿,但係你唔知幾時會蝕到趴係咗係到.其實就算係日常嘅必需品都會有同樣嘅問題,因此你會發現好多公司都會不斷擴展唔同嘅業務,同當初開業嘅時候都會好唔同.專型係需要時間,唔係一時三刻話變就變.況且而家嘅經濟環境,有時未必係自身嘅問題,反而係政策嘅問題.
「模式」
要建立一個令客戶不斷搵你嘅商業模式係一件非常難嘅事.所以好多時要創造一個生態環境,令到客戶係唔同嘅階段都需要你嘅產品同服務.有時就算幾忠心嘅客戶總會有一日因為某啲事而離開你.一個連鎖式嘅商業模式需要一段比較長時間去建立,有時甚至乎同自己本身嘅業務無關,所以會遇到嘅挑戰同困難亦都比較大.但係當你成功嘅話就可以延長自己公司嘅壽命,而世界上有幾多間百年企業?全球依家唔超過五百間,有啲好多人應該聽都未聽過!
「市場」
當然無老闆希望生意只係做一次,因為每個市場都有一定嘅空間,做晒個市場就無.就算好似教育咁,其實本質雖然都係傳授知識,但係過去咁多年都會因為環境而改變.就好似補習咁,其實每年都會有學生需要補習,但係今日做補習同十年前甚至二十年前做補習就好唔同.所以點解咁多人都會話創業難,守業更難,就係咁解.當然自己都希望可以做到咁嘅營運模式,但係過咗七年都仲未搵到方法可以長做長有.只可以話繼續努力啦!
Also published on Medium.


text:
「網絡」
依家科技發達,好多嘢都唔同咗,就好似以前約人咁,話咗幾點係邊度等就會好準時咁等對方.而家就真係好難啦,因為分分鐘一個短訊話嚟唔到就已經放咗你飛機.而去旅行嘅話,其實係應該去感受當地嘅風土人情,但係而家好多時大家都只係顧住影相,分享,機不離手.講真有時真係覺得去到一個病態嘅地步.與其大家問點解啲人無社交媒體,倒不如自己試下無網絡嘅日子!
「矛盾」
有時真係好矛盾,因為自己咁多年嘅職業都係同網絡息息相關.只不過而家最懷念嘅竟然係無網絡嘅日子!啱啱睇到一位朋友嘅文章,佢將手機入面嘅社交媒體程式刪除,而結論係世界反而好似變得更美好!其實而家信息流通得太快,基本上無時間去消化,係真定假又是都好難分辨.好多人淨係專注係網絡世界入面,其實世界咁大係唔係應該睇下四周圍嘅嘢呢?
「恐懼」
網絡到底係拉近人與人之間嘅距離定係令人與人之間嘅距離逐漸疏遠?人與人之間嘅關係係唔係淨係剩低一條短訊?當然網絡係帶俾我地好多方便,但係亦都因為咁令我哋忽略咗好多身邊嘅嘢.或者而家我哋都有無網絡恐懼症,因為無網絡就好似脫哂節,不過真係有好多外國嘅朋友都真係好少上社交媒體,而佢哋先至係認真享受生活.所以到最後都係取決於自己,不過自己做嚟行就真係難咗少少.
Also published on Medium.


text:
新嘅一年生肖係狗,狗年最適合搞膠標題,呢個唔駛講,但估到第一個跑出嚟玩曲線嘅,竟然係文匯報, 瑞犬護香江 跟住啲相全部都係一眾香港政府嘅高官,大家睇完呢個組合,大家都心神意會得到成件事有幾咁曲線,仲唔係暗鬧班膠官係狗官或係中共嘅狗.
瑞犬護香江 係點走出嚟
當然,大家要探究呢條曲線標題點走出嚟,文匯報一向都有人犯低級錯誤,最經典果鋪正係江交棒心情愉快,因為啲中國嚟嘅編輯,唔知香港嘅膠文化,結果江澤民多咗個外號叫肛交棒.但鬧官係狗,呢個有少少常識都知係乜,成個頭條玩到咁,就應該同中國人趕住過農曆新年,應付官場應付多過乜,任由啲細嘅去定頭條,結果有人玩曲玩到一個新境界,我諗初四班友見中聯辦啲官員果陣,都應該係堅初四咁嘅款.
而呢條題,點解係擺明玩膠,因為唔係用曲線思維諗嘢,係覺得呢條題落得頗多鞋油,但用慣曲線思維嘅都知,鞋油有時落Over咗,應該有啲嘢唔妥,而呢條同警犬跳人肉火圈果段片都係,鞋油落多咗,啲官自己覺得無問題,但平民百姓睇完就一定笑咗.林鄭月娥竟然喺農曆新年賀詞俾人玩,好明顯佢唔識買廁紙呢個問題根本無解決過,一個長期堅離地嘅人,曲線嘅嘢佢識條鐵咩.所以,就有今年大年三十,由特首到文匯報都充滿曲線材料,所以喺香港搞類似ZDF Heute-show嘅節目,根本係唔愁材料,除咗香港做政論普遍幽默感唔夠之外,其實係香港啲傳媒根本無言論自由,自我審查太勁,呢啲咁嘅事喺歐洲,一早被人由頭玩到腳,由腳玩到頭喇.
由於今年係狗年,所以睇嚟文匯報呢份咁膠咁曲嘅頭條預示咗,今年班官都好難同狗呢個字脫離關係,雖然我認為鬧班狗官係狗官,其實係侮辱咗狗,因為狗作為人類忠心嘅朋友,係唔會害主人,只要訓練得當,但依家香港呢班官,連人民忠僕都唔係,只不過係中共嘅殘民害犬,係狗都比呢班仆街冚家鏟有人性得多.所以,如果真正 瑞犬護香江 ,最好睇呢班賤人幾時仆鑊甘收場,不過以中共依家嘅狂妄同虛弱,佢地等住變第二個路祥安就係.


text:
之前同小小豬報名交幼稚園表都係寄去多,親身去交嗰兩間都唔洗排隊,所以見好多朋友仔話要去為交表大排長龍嘅情況真係未感受過.不過,今日終於都到我嘗試排隊依個滋味啦!
睇通告話幼稚園收表時間係九點,一心諗住八點半到應該都唔洗點等太耐,點知...我地去到都已經係第二百五十幾個,後面仲有好多人嚟緊,真係好誇張呀~
雖然話係多人,不過佢地啲老師工作效率又真係幾快,我地等左差唔多一個鐘之後就到我地.其實今次都只係做個簡單交表格手續,不過我一見到啲老師就好緊張呀!
交完表格我地就參觀學校,雖然間學校都唔算新,都屬於傳統嘅學校,不過勝在地方好大,可以有好多地方做唔同嘅活動,個環境仲好舒服.透個當日老師講解同睇佢地嘅短片介紹,我覺得教學理念同教法都好好.不過唯一缺點就係遠左啲,第日如果入到依間就要搭校車啦!
依家安排左十一月中就要去面試,未面試就已經開始緊張,因為知道都應該幾難入到,最低限度都應該係八選一,唉....小小豬都屬於係細仔,所以都知道應該入到機會唔大啦!
雖然係咁,我地都要開始教一教小小豬一啲基本嘢,等佢係面試時可以有好少少表現,雖然做唔到最好嗰個,都唔好係最差嗰個嘛!
我已經同自己講,當今次面試係一個俾小小豬開吓眼界機會,得嘅當然好開心,唔得嘅咪當一經驗,平常心面對.不過講就係咁講,都其實係好緊張.唔知依個反應係唔係正常呢?不過我估應該個個家長都會係啦!
為左保護小小豬嘅返學事,所以之後我分享有關小小豬嘅學校事情,我都唔講係邊間,同埋啲相會做少少手腳.如果大家憑一啲蛛絲馬跡睇得出係邊間嘅時候,都請大家幫幫手唔好講出嚟,好讓小小豬有一個愉快同安全嘅校園生活呀!


text:
聖盧西亞 必去景點及科科海灘附近酒店推介
科科海灘附近酒店預訂
神秘優惠價幫你慳更多
即時揭開神秘優惠價,慳得更多
聖盧西亞必去推介 - 科科海灘
想去 聖盧西亞 自由行?等 Hotels.com 帶你玩盡 聖盧西亞科科海灘 啦!留意我地文章,話你知去聖盧西亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖盧西亞科科海灘 附近有咩酒店,等你更加容易計劃行程,慳返酒店來回景點嘅時間.
聖盧西亞科科海灘 自由行
去得聖盧西亞科科海灘 自由行最緊要一定係揀啱日子去.一啲熱門景點例如,聖盧西亞 嘅 科科海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖盧西亞科科海灘 交通
想去科科海灘 暢順無阻濟,最好就係出發前,睇清楚聖盧西亞科科海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖盧西亞科科海灘 必食必買攻略
聖盧西亞科科海灘一直都係旅遊熱門地點,去到聖盧西亞科科海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
椰子蘿蔔湯底 - 阿 mi 本來話泡菜 or 椰子湯底 我話我脷腫 所以佢話椰子湯底清熱 3333
墨汁膠 + 明太子蝦膠釀油條 - 個名係睇番阿 mi 寫先知 哈哈 我只係記得阿 mi 話墨魚膠 我覺得好好味呀 整兩碟都一定食得哂 呵呵
淨番就淥來食啦
香菜 / 冰菜 / 冰菜 - 個湯底好甜 所以我食咗好多菜 好味道呀 今次我話食豆卜 依家口味真係變哂
炸魚皮 - 基本上打邊爐一定會有佢出現 主角來架 ~
水魷 - 我話要食架 其實想買 2 隻 不過里奧大人話 1 隻夠喎 嗚嗚
黃立鯧 + 脆肉鯇 - 條鯧魚好味呀 阿 mi 話係油甘味 同埋呢條只係 $18 咋 真係平靚正 好在佢地識揀魚呢
美國豚肉 - 好味喎 但最後食剩兩塊要掉 之得我食埋去啦
( 23-DEC-2017 SAT )
今朝 9 點鬧鐘響 里奧大人話都醒架喇 都可以去飲茶 所以即喺谷講早晨 之後阿喂就打黎 lu 咁約埋時間就即沖涼喇 ~
本來約 25 號一齊行 不過阿 mi 有節目 所以我都諗住兩個行 但阿 mi 之後話星期六會行山 問我有咩節目 ?! 我話我都 off 但問問里奧大人想點 我先覆佢 咁里奧大人話下山好呀 咁就一齊行 lu ~
太耐無行山 所以一定要着護膝同行山鞋 着呢 d 裝備真係要 d 時間 所以搞到好趕 ~
約咗佢地 10 點 45 分 我又要買咖啡 差唔多 11 點先去到 又遲到 真係唔好意思 好在佢地早出門去美心攞位咋 ~~~~
咁我要去屈臣氏買 d 嘢 所以我自己去酒樓 其實兜咗 2 次都唔見酒樓 我都去 information center 問人 唔想兜來兜去 去到酒樓 衰笠話妳咁叻識行黎呀 ?!?! 我話梗係識 問人之嘛 哈哈哈哈 衰 ~~~~
阿 mi 話見我同里奧大人都好耐無飲茶 所以去飲茶 4 個人真係可以食多 d 嘢 正呀 ~
後生仔點心 熱氣嘢
金絲酥芋角 - 好少酒樓有芋角架喇 所以一定要食呢
沙律明蝦角 - 好味 因為好想食蝦 咩事呀呢期 成日想食蝦 超級怪囉
五柳炸雲吞 - 由細到大都好鍾意食架 最鍾意 d 甜酸汁呢
蜜汁叉燒腸粉 - 呢個係大路嘅腸粉 但其實我唔鍾意食叉腸 唔知點解 哈哈
阿婆點心 夠飽肚 哈哈哈哈
臘味糯米包 - 又係好少酒樓有得食 對上一次係阿 mi 特登來九龍灣探我 我地等咗好耐都唔見再有糯米包出車呀
欖仁馬拉糕 - 里奧大人必食 但真係好味 好記得阿 mi 話因為有豬油 所以咁香呢
四寶滑雞扎 - 奧伯伯話食架 但又唔鍾意食嚿火腿扒同魚肚 阿喂見到嚿魚肚無人食 佢即話呢嚿好嘢黎架 我叫阿喂食埋啦 奧伯唔食呢
香煎蘿蔔糕 - 我無食呀
香滑蓮蓉包 - 原來阿喂鍾意食嘅 我仲以為係阿 mi 叫嘅麻蓉包添
飲到 12 點幾就出發去城門喇 咁打的去嘛 d 衰的士又唔停喎 阿喂話可能太近喎 我咪話囉 近又嫌近 去機場又話嫌遠 我地因為唔想去的士站等 因為驚佢地排好耐 知道去城門咁近會黑面 所以先喺出面搵的士之嘛 ~~~~
最後去番的士站啦 估唔到呢個司機咁好禮貌 里奧大人話佢講咗 4 次多謝添呀 呢 d 咪有職業操守囉 ~~~~
12 點 45 分開始行喇 今日無太陽 但仍無風囉 里奧大人話下路係無咩風呢 但我唔想上斜同行樓梯嘛 唯有要佢地陪我行下路囉 ~
又係兩男兩女一路行一路傾 今次阿 mi 就講好多嘢喇 呵呵 咁都好 我無咩氣 嘩哈哈哈 ~
行個幾鐘都要抖下 我堅攰呀 尋晚瞓得唔太好 起咗 2 次身 如果一覺瞓天光就應該夠精神 好好多呢 ~~~~
仍然行行行 好鬼熱呀 但阿 mi 話啱啱好 好在里奧大人同阿喂都話熱咋 唔係真係以為得我一個熱添 哈哈 ~
咁我帶咗朱古力脆餅嘛 阿 mi 成日話用黎江湖救急 我買咗 2 盒 因為阿喂上次餓又無唔肯帶餅乾朱古力 咁佢唔帶就我帶啦 一話開咋 佢都話要食 即係餓啦 ~~~~
阿 mi 去洗手間 我地就諗住順便坐低抖下 點知里奧大人一開完 已經有 2 隻馬騮喺佢後面喇 嚇死我地 咁放番入袋即走啦 比馬騮搶咗背囊就慘了 ~
咁邊行邊食啦 最緊要唔好發出膠袋聲就可以 ~~~~~~
4 點終於行完 佢地話比想像中快 其實我唔駛抖 係可以快 20-30 分鐘呢 ~~
馬騮仔好得意
我覺得呢 d 樹葉嘅顏色好特別
4 點行完 坐小巴落荃灣 再去個商場買嘢飲 咁阿 mi 知道里奧大人鍾意食雪糕 所以帶佢佢買雪糕 之後佢地去 Toast Box 飲嘢 我地買完再 join 佢 其實坐落堅唔想郁 ~~~~
阿 mi 飲熱咖啡 佢又叫我試一啖 佢次次一飲咖啡或新嘢 都會叫我試下架 好似家姐咁 哈哈 ~
里奧大人又食兩球雪糕 我叫佢快 d 食 因為阿 mi 等緊我地 但佢以為阿 mi 係一路行一路飲呀 所以我地之後都係一路食一路行去搵阿 mi 呢
1 杯凍蘆薈檸檬要 $25 咁阿喂又話食花生醬多士 所以我買呢個 tea set 都係 $38 咋 咁樣抵好多囉
買完又去買魚買魚皮 最後買埋生果 再去買湯丸 因為阿喂知里奧大人鍾意食 最後一站係去 Aeon 買埋椰汁 買齊哂嘢就番屋企 ~
阿喂要買啤酒 所以里奧大人陪佢 我同阿 mi 就番屋企先 佢係都要幫我拎嘢 我仲買咗 4 磅人參果添 其實同阿 mi 同家姐一齊 佢地一定唔會比我拎重嘢 講真 大家係女仔 佢地話唔重啫 但我唔信囉 因為我都覺得重丫嘛 ~~~~~~~~
我作頭痛呀 要食 panadol 咁我坐喺梳化等阿 mi 比水我飲嘛 阿 mi 比杯水我嘅時候 就問我食咗未 ?! 我話水都未有點食呀 ?!?!?! 佢話含住落口度先嘛 大佬 藥來架 溶咗好苦架 要是我咁講 佢一定話: 怕乜鬼啫 又唔係叫妳咬碎 (總知我講乜鬼都會話 哈哈哈哈)
男人們無耐都番到來喇 咁我同阿 mi 都已經喺廚房整堅嘢 lu 我突然間好大聲話: 嘩 好大粒呀 嚇到阿 mi 問咩好大粒呀 ?!?!?! 我話粒獨子蒜呀 哈哈 佢梗係以為係強蛋啦 哈哈 喺廚房講好大粒係比較敏感 哈哈 ~
之後我出來 見阿喂坐 sofa 但唔見里奧大人 原來佢入房 check 淘寶 阿喂就好似個小朋友咁 靜靜等爸爸做完嘢出來先玩 哈哈哈哈 ~~~~
7 點唔夠預備晚餐 用咗 15 分開枱 7 點半就可以開餐喇 ~~~~
其實頭先唔太餓 但一見到枱上食物 又當堂好鬼肚餓 呵呵 ~~
我估我今日真係堅攰 居然隊個碗叫阿 mi 夾比我食 最搞笑係我同阿喂同一時間 真係邪 真係咩都咁似 哈哈 ~
食下傾下 d 時間過得好快呀 ~~~~~
都唔知幾點食完 咁洗完碗再傾過 又話食生果喇 原來都已經 10 點半 呵呵 ~
泰國柚子 ($28/個) - 真係好耐無食柚子 兒時回憶又番來喇
食到飽一飽 望下個鐘都 11 點 10 分 係時候走人喇 ~
今晚又食又拎呀 阿喂比咗個薄荷油比我同家姐 阿 mi 又比咗條運動褲比我 又比朱古力比我同家姐 真係好有家姐心 成日咩都預埋家姐 3333333333
打的番屋企 拎番哂 d 嘢出來就沖涼 之後又睇下 youtube 12 點幾先瞓 ~


text:
尚恩克里夫 必去景點及破碎懸崖海灘附近酒店推介
破碎懸崖海灘附近酒店預訂
神秘優惠價幫你慳更多
即時揭開神秘優惠價,慳得更多
尚恩克里夫必去推介 - 破碎懸崖海灘
想去 尚恩克里夫 自由行?等 Hotels.com 帶你玩盡 尚恩克里夫破碎懸崖海灘 啦!留意我地文章,話你知去尚恩克里夫 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋尚恩克里夫破碎懸崖海灘 附近有咩酒店,等你更加容易計劃行程,慳返酒店來回景點嘅時間.
尚恩克里夫破碎懸崖海灘 自由行
去得尚恩克里夫破碎懸崖海灘 自由行最緊要一定係揀啱日子去.一啲熱門景點例如,尚恩克里夫 嘅 破碎懸崖海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
尚恩克里夫破碎懸崖海灘 交通
想去破碎懸崖海灘 暢順無阻濟,最好就係出發前,睇清楚尚恩克里夫破碎懸崖海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
尚恩克里夫破碎懸崖海灘 必食必買攻略
尚恩克里夫破碎懸崖海灘一直都係旅遊熱門地點,去到尚恩克里夫破碎懸崖海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
我好钟意玩神途官网嘅,当我见到游戏开区表嘅时候,我就知我仲要去游戏中去开片去.谂吓前几日嘅经历,嗰日定我喺屋企闲着冇咩事,我就坐喺电脑嘅隔离玩我中意嘅游戏.我喺度忘却咗自己嘅烦恼,但系有嘅时候,屋企嘅网速唔好俾力,有点卡,行几步就停落嚟,我嗰阵喺度骷髅窿里便刷经验,但就系由於屋企嘅网速卡,结果将我弄死咗,就咁死咗太窦囊嘞.我喺度就系想讲好多玩家,如果你哋喺玩嘅时候,一定要保证自己嘅网速系好嘅,一定唔好卡网速,噉即便你嘅游戏嘅技术再高你都会死而家好多人都玩紧啲职业角色PK嘅游戏,佢哋都有自己钟意嘅人物,或者系有自己钟意嘅职业角色,仲有武器等等想,而家我哋都系中意武器同装备嘅PK,但系我哋有时玩咗已经好长嘅时间,自己嘅级别就系上唔去,而且我哋啲武器嘅内容就刷唔上去,呢个时候我哋应该点,我哋到嗰阵就应该由啲老手咁寻找学识咗,呢啲经验都系我玩游戏总结出嚟嘅,我就同大屋讲吓啦.
当你大概到咗廿级嘅时候你就可以带上你修罗啦,而家你已经技术好高,对于打僵尸俺肯定系好嘅简单,但系如果你都系打僵尸都可以,但系如果你烦啦,你而家就可以去蚁洞去睇睇,呢度有好多都系你想要嘅,仲有系野猪窿.如果你玩嘅时候钟意开住外挂嘅话,你就可以更好嘅去绿洲去打丧码战士好喇.


text:
2017年1月29日 星期日
新年快樂+年三十購物日
話晒過年,點都要著下新衫既,於是趁年三十得閒d,同老婆出去行下街.過年前行街有樣好,就係唔少鋪頭都做特價,結果自己買左對Tiger波鞋,都係五舊幾,跟住買左兩條牛仔褲同一件衫,又係八舊幾水.再加埋老婆買既野,成日總共買左三千蚊鬆d.既然要洗錢,梗係要睇下簽邊張卡最著數啦!之前新屋買電器,已經食晒新卡既迎新,所以今次只能夠由回贈著手,而最著數既就係安信張新卡,至3月推廣期每簽滿四舊水可以抽一次獎,最少有廿蚊優惠券,最正係可以當免簽賬額咁用,結果o固日抽左三次,分別有百五蚊,四十蚊同廿蚊既e-coupons,共二百一蚊,本來之後重有簽諗住再抽,但原來一日只係得三次,不過計返整日既消費都有成6%回贈,比平時儲積分著數唔少,能夠善用信用卡消費可以減低出血量,唔怪得有唔少信用卡達人啦!
是次消費,其實都睇到做零售業既難處,簡單咁講,自己做o靚仔既時候買對波鞋都係幾舊,十幾年後買對波難又係幾舊,但租金人工都已經貴左唔少,而且依家網上購物又盛行,競爭更大,要賺錢真係無以前咁簡單.但唔代表實睇零售無生存空間既,起碼著上身既有時睇落好睇,但著上身好唔好要試過先知,而且行街可以當成一種娛樂,消遣既一種,咁一定有佢既生存空間感,只不過定位方面就要做得好d.
新一年希望自己都事事順利,身體健康,不求賺大錢,只求贏返d娛樂洗貴就已經唔錯啦!
10 則留言:
祝雞年賺多d回覆刪除
零售租金,人工佔左大部份,又俾網上侵占,係好難做回覆
係難做,但網上購物唔會完全取代到實體零售既.刪除
安信張卡真係幾正,言兄幾好彩,抽到百五蚊回覆刪除回覆
我試過一次抽到兩舊水,可惜三月就推廣完.刪除
其實好多野都無乜加過價.回覆刪除
加, 都係因為租貴.
收租個班, 都係要食貴租, 除非佢做原始人.回覆
日常野就加得多,其他衫褲鞋襪等真係算加得好少.刪除
將來大品牌點都要有實體店., 可能實店變左宣傳, 或比人試既效用. 跟住d人會網上買.回覆刪除回覆
我反而覺得網店係宣傳,吸引到人去實體店度試,試完易d落搭.刪除
賢兄2017賺多哋!玩樂之餘也休息充足啊:)回覆刪除回覆
Cherry小妹果然細心刪除


text:
轉左3號仔...><但仔仔poo po好辛苦
-
kate last edited by
唔知係唔係一星期就轉哂既關係,阿仔POO 得好辛苦>,<
-
anna last edited by
飲邊隻?
同埋bb幾大夠6個月未?
我個個飲a+,我日日都有比水果佢食,
好少有便便問題
-
LALA last edited by
日日都有便便咁好? 一直都係食A+嗎?
-
flora last edited by
轉邊隻呀?仔仔轉illuma,轉得幾好,好快就適應到,日日有便便
-
hahamandy last edited by
可能係熱氣…如果咁樣一係轉奶粉,一係就幫小朋友加纖,我知康X庫有隻兒童蔬菜寶可以幫小朋友poo 得好d,你可以俾小朋友試下
-
EVA last edited by
我BB飲緊S26 Ultima
日日有POO POO
-
beautysa last edited by
如果3號仔, 其實可以係加固入面加多D 蔬果
同埋奶粉可以揀多膳食纖維的S26 ULTIMA, 我細仔食緊佢真係好易便便
-
emily last edited by
我大仔都係食a+,未加固之前都係每日一次便便,加左固之後就1-2日一次,都係軟便為主


text:
上一篇文〈Fanpiece作家要創造多少流量才活得下去!?〉引起唔少作者既悲鳴,於是就有人講:「你都傻既,條數唔係咁計喎!而家既寫手,有咗固定讀者群之後,梗係狂接廣告啦!個啲咩咩子,乜乜亞唔係接好多廣告咩?咪好似明星咁,賺死你地啦!」
我聽到整個傻眼貓咪,無言薯條.係,某程度黎講,接廣告文係有唔錯收入,而且價錢真係有作者可以開到好高都有.
但其實絕對冇你想像中咁好「賺」,的確網絡作家紅到一個地步,就會有好多廣告商經過一啲類似中介公司向你接洽叫你幫佢地賣廣告.
如果你咩都唔理,所有單都say yes接曬黎做,錢係唔少,但係唔洗一個月你就玩完.
理由好簡單,香港人有幾憎人賣廣告大家作為讀者心中有數啦?基本上每個作者紅咗接到廣告,就會有人係下面留言罵佢「變質,墜落」,見多幾篇直情unlike埋.
如果你不斷賣廣告,就算你有幾十萬讀者,都唔夠你燒一個月.到時你個page就變咗宣傳易.
老實講,柳臣係有接文案黎做既,而且我亦幾乎唔掩飾光明正大咁接(errrr….唔通等你包養我咩?).
但就算接廣告,好多時都要諗過度過.上面講到既讀者流失只係其中一個情況,更多時候令我地會拒絕一單廣告既原因係真係接唔落手.
比如陳煩之前個例子,三改四改唔緊要,時間趕啦今日俾單你要你聽日起篇文俾佢啦;
你係一個愛情作家佢俾政治題目你,你寫影評既佢叫你幫佢推新出奶粉,當然唔係話淨係自己個領域先可以寫,但係太唔相干你接咗最後效果都唔會好,讀者就會覺得好奇怪;
更離奇既可能係壓價然後送贈品,送禮券當稿酬,甚至相信大家都聽過有公司會叫網絡作者免費寫稿然後登係佢地page度幫你宣傳啦!(哇!多謝曬喎!咦?乜唔係你搵我做宣傳咩?點解講到好似我搵你做宣傳咁?);
有啲就會俾啲不可能既任務你,例如:「嗱!篇文就好簡單,唔洗長,講到重點就得,最緊要爆!好似熊仔頭咁搞笑,迎合到年青人既市場嘛!隨隨便便過千like,有幾百則留言就ok.」信我,愈細既公司,愈多奇奇怪怪要求,俾幾舊水要篇文紅過熊仔頭,咁你試下直接去搵熊仔頭嘛!我呢啲成個page都冇幾千like既小作者仔幫你唔到喎!
再加上合作起黎太硬sell百幾字要你塞個貨品名十次,要求太強人所難,大幅刪改原文,政治立場問題,之前拖過稿費既公司......
以上情況只係講個大概,實際操作起黎會遇到更多奇奇怪怪既問題,作者就算行接廣告呢條路,淨係篩選呢一環都已經花咗大半心力.
再加上之後同廠商傾各自既要求,來回既改稿,而呢啲野如果係一間公司度,佢會有一個部門去接洽;如果係演員,佢會有自己既經理人去處理,但係網絡作者呢?佢只能夠自己攬曬上身.
結果當你開始自己接廣告,忙到分身不暇既時候,文章既水準就自然走下坡.
如果只靠稿費就可以生存到,邊個想接廣告?
去到呢度都仲未講錢既問題,唔係個個都可以接到大公司既單,寫親都一萬幾千.如果你唔係最出名個幾個網絡作家,你可能只可以收到微薄既稿酬.
一二百蚊你做唔做?你唔做你要靠什麼維持網絡作者這職業?做你要接幾多你先夠你生存?上篇文講到,網上稿費chur盡大概是$3300蚊,這下加上廣告的稿酬,嗯!不錯嘛!隨隨便便一個月接29單廣告就夠了.
這樣算下來每個月平均寫個六十篇文,當中有一半是廣告,你就能以職業網絡作者的身份活下來呢!嘩!幾好搵!
#無咩我番出去寫文先
Photo: internet


text:
食盡油麻地 – 黃巴士埋站 炎燒布丁梳乎厘
終於一試呢間旺角既人氣黃巴士,雖然位角大街角落,但真係長期好多人排隊,門口永遠都堆滿人,今日行過見到都係等五六個就一於試下喇.
咁大架黃色巴士真係好搶眼,其實平日既下晝都仲係好多人,上面都有好多裝飾,好似側邊有大大隻既Figure同出餐位都有好多Snoopy既裝飾.
連裝卡片既架都整到黃巴士既樣真係好有心思,另外仲有用左個砌架牌整左自己個店名出黎,好多地方都有啲小心思見到.
店仔細細其實就係正店內整Souffle,見住店員一次過將啲麵醬放入去焗,打開又反轉佢,一次過可以整到六舊所以今次我等十幾張單都唔算好耐.
叫左限量既《炎燒布丁梳乎厘》($48),話係限量但我係下晝接近食飯時間去其實仲有,面頭有層燒左既焦糖,不過稍微過硬咬落脆口,梳乎厘其實係原味上面再燒同埋淋上吉士醬,食落唔太甜,感覺上似係蛋糕口感多過似梳乎厘.
店名:am.pm
地址:油麻地彌敦道560譽發廣場地下B舖
即刻入去Like & Share埋我地既其他頻道:
Facebook: KJFOODLIFE飲食玩樂地圖
Instagram: KJFOODLIFE
Website: KJFOODLIFE飲食玩樂地圖
Openrice: KJFOODLIFE
Ublog: KJFOODLIFE飲食玩樂地圖
歡迎報料同合作:
Email: kjfoodlife@gmail.com
Mobile: 63525193
餐牌:


text:
ATTENTION TO PISS
Punk,佢地玩果時我係出面派緊King Eternal Live傳單,到一半先入番去.印象唔多深刻.
NOTHING NONE
Nu-Metal,都只係老問題好似輝爺打鼓成日都打得太小心唔夠放同歌佬把聲唔夠入咪,保持水準,不過始終都係灣仔果次玩得正d.實在出騷出得太密喇,好似我呢d差唔多有親你班友都逢騷必到者d歌都煲熟晒,係時候出新歌喇喎.
天譴九歌 LAMENTATION
來自台灣之gothic metal樂隊,女主音Luis係閃靈 CHTHONIC(前?)keyboard手,真係黎左香港都唔知,部腦死左搞到琴日先知道今晚會有佢地.音樂同技術都唔錯,只係得一支結他搞到好多時唔夠厚,女主音唱得真d過飄有力番d會更好,因為佢地d歌唔短而且台下d人都唔似多聽呢類野,咁玩意境都悶親唔少人,不過佢地風格就係噉.有d人投訴佢地d聲做得唔夠好,聽得呢樣時聽唔到果樣,其實個個都衝晒去台前但係主要d喇叭都係對台中出聲(特別係主音),聽得個台聲梗係唔夠靚啦.睇完天譴九歌表演,都唔使擔心THE ETERNAL果晚d聲會搞唔掂,其實蒲窩d野都幾靚.
218
Punk Pop,有fans係台前跳晒舞架(雖然得幾個).玩得唔錯d歌都寫得幾好,我幾鍾意呢隊.
VENOMOUSUICIDE
Nu-Metal,個名就聽得耐(佢地個名係讀venomousside唔係venomoussuicide,我都唔知點解唔好問我),不過今次先係第一次見佢地.KORN?成隊都唔夠火,特別係個歌佬,唱得好軟.印象麻麻.
DEPARTING CROSS
Black Death Metal,唔少人今晚係為左佢地而黎,例如上TRHK淨係買brutal death果兩個尼泊爾人.我本身唔係太多機會睇到佢地出騷,係好耐之前審判日同上次R.A.M.B.O. soundcheck果陣睇過下,今次先係第三次睇,不過印象十分之好.玩得好紮實,d歌變化亦夠多,最後兩首歌最鍾意.DC班roadie同天譴九歌結他佬企晒去台前fing,不過我硬係fing唔落,冇長頭髮fing起黎硬係覺得爭噉d野fing唔到.
MILK & COOKIES
全晚唯一一隊鬼仔band,五個都係菲律賓人.之前未睇過佢地,見到呢個名以為會係玩emo/folk果d野,點知原來係Nu-Metal,仲要係恆果隻,雙MC,有一個玩埋非洲鼓(雖然冇乜明顯效果),台風同音樂都十分之唔錯.睇黎各位觀眾都好熟悉佢地一開波場中間立即起鬨撞到爆,所以一開始唔夠十秒立即比人撞左去場邊,連個MC都飛埋落台一齊撞 - 說來慚愧,聽/睇metal咁耐,今次先係第一次真正見識到mosh pit之厲害.不過有個問題:
「點解係鬼仔band先肯郁/撞?中國人band就點恆都唔多願郁?」
講成功,同上次城大「弦極聽典」百幾人大騷比當然冇得比啦,始終果個係市區&隊隊明星實有fans保證;雖然今日超大雨,但係最後都有五六十人(應該唔止忝),我覺得十分成功架喇,不過聽(應該係)Dig Project高層阿Joe(都應該係咋我都唔多記得佢個名,又廢事叫人阿Dig咁衰仔)講,
「上一場仲掂呀!」
連有上一場都唔知忝(場騷叫得Dig Two就實有Dig One啦).點解人人搞騷都咁掂,係我地TRHK搞就冇人肯睇蝕到仆直?呢個故事教訓大家,千祈,唔好玩metal,玩親冇前途.


text:
陳凱欣 喺土共支持嘅人選,呢個大家都知,有班友以為可以幫到手,收咗著數亂嚟,都係人所共知.只不過,由 陳凱欣 居然要眾籌嚟睇,如果啲人以為幫共產黨有水收,我勸你唔做好過,否則你根本收唔番啲尾數.無錯,你隨時係力就出咗,錢就無咗,但乜都收唔番, 陳凱欣 做議員份糧袋袋平安.
陳凱欣 駛鬼搞眾籌
雖然中共想抄薯黨嘅橋,但中共一向唔會搞眾籌,因為大家都知依家幫得共產黨果啲,都係收鬼咗水或者有商業利益先做嘢,正常人鬼會出身家,你估1950-1960年代嘅共產黨咩.而且中共有的是錢,相反,眾籌搞得唔好,成個共產黨洗黑錢網絡浮上水,就一啲都唔好玩.只不過,依家支爆就唔同,收買啲人幫 陳凱欣 ,我估始終會駛咗部分現金,但依家中共外匯水緊,你估真係攞到咁多港紙搞選舉咩,所以我相信依家中共玩真眾籌,實際上係中聯辦嘅資金已經出現問題,所以要部分香港土共嘔番啲錢,順便測試一吓佢哋有幾忠心.所以我有理由相信, 陳凱欣 果筆選舉數,最後可能有人走數,仲走去幫共產黨果啲,我只能講,佢哋對中共嘅財政能力,實在係過份天真,依家係深化支爆,爆到唔清唔楚,呢啲嘢係連鎖反應嚟,一個之後接住一個.
所以依家土共係攞港府資源,喺選舉未嚟果陣,純粹靠港府資助做「地區工作」未必有大事發生,只不過,一旦要選舉果陣,唔好話各黨各派之間嘅協調問題,啲白手套一個個無錢,或唔肯再墊支果陣,你班土共出嚟選手指喇,啲人仲話依家共產黨好多資源,依家中共係二次大戰前初期嘅軸心國,明知自己資源唔夠,都用近乎賭博嘅戰略,為搶奪資源花耗大量燃料同資源去開戰,結果打得一兩年喺總體戰上已經出現敗象,其實日德兩國輸根本係正常,因為你無呢個資源,學人打乜仗,我相信香港土共慣用大手大腳咁駛錢,遲早大敗唔奇,當然,泛民果啲戰略on9問題,都係問題嚟.
仲有,我呢度同普羅政治學苑班仆街講,我個網站Server喺美國,公司營運喺德國,我以歐盟公民身份喺德國住,你想去香港執法機構搞我就慳啲喇.相反,你班友啲戶口,我係會逐一舉報.


text:
hello大家好,我系Lulu,作為一個空姐模特,形象對我嚟講系好important.特別喺上班個陣要smile,可惜我嘅牙齒唔系好perfect,牙齒比較短,而且笑陣會露牙齦,所以我影嘅好多相都冇露齒笑,總感覺職業發展會因為咁而收限制,真係好upset
每次快到復珍嘅時間,nurse都會call我過去,仲系幾好嘅,因為我經常忘記嘢,人地唔提醒我真系會唔記得. 睇到咗我牙齒模型,再睇睇標准嘅美齒模型,好彩依家准備蛻變第一步,然後再睇到我DSD設計圖,我開心死啦,靚靚嘅牙齒真系好似點睛之筆咁樣,王紹云醫生講我做完會似Anglebaby. 今日做牙冠延長手術,簡單嚟講就系將牙齦比例減少,俾牙齒露得更多.啱開始以為會好痛但其實打咗麻葯一啲都唔痛.大概兩個鐘就做好了. 王紹云醫生叫我半個月之內唔可以食刺激嘅嘢.拆線之前都唔可以好好咁食嘢,可以選擇流食.
冠延長手術後仲冇到時間拆線,聽咗王紹云醫生嘅話唔食辣嘅嘢,之不過都冇大家想象中咁痛苦.生活仲系正常過,sis聚會,應該play就play
今日過嚟拆線啦,太陽有啲大,哈哈題外話了,王醫生忙完之後就幫我拆咗牙齦上嘅線,因為之前冇辦法擦牙所以只能用漱口水,而我又有幾次唔記得帶,所以牙齦情況唔系好好,仲要幾天恢復期.
牙齦已經完全恢復好曬,依家笑嘅話冇之前露牙齦咁明顯了,用了兩個鐘完成咗備牙之後,王醫生幫我做咗臨時貼面,大概20分鍾就做完了.都幾快嘅,多謝曬佢.


text:
好喇呢度又完全荒廢咗喇.因為我太懶都冇乜動力寫野認真抵打.
其實我九月尾十月頭去咗加拿大遊山玩水咗兩星期,唔寫遊記喇都冇乜特別野寫同埋文字其實都唔係好表達到嗰啲北極光真係一定要睇一次呀仲有加拿大嘅山脈同湖水真係靚到成幅畫咁嘅感覺,所以大家想知就去睇下我instagram啲相啦.因為個trip有兩日去咗西雅圖,人生第一次踏足美國呀,終於有機會行我成日都好想行嘅Sephora喇!!!所以呢就襯呢個機會又去放低幾百兩銀咁喇.
今次我target只有一個,就係老連賣到勁貴嘅hourglass.咁啱得咁橋我幾個月前跌爛咗我自己嗰盒,咁就死都等呢個機會買盒新啦!同行另一位朋友同我目標一致,仲一早睇定有咩好買,所以嗰日我地就(自己以為)極速用咗一個鐘時間掃貨喇!
其實我都唔係買咗好多野咋,都係啲我覺得啱用嘅野囉,啲咩gift set呀eye shadow palette冇再買喇因為其實自己都唔係成日用.但hourglass volume 3呢個palette我忍唔到手入咗,因為實在太太太太靚喇!!!
今次呢個holiday limited edition有三格新product三格現有product.新野有兩隻新色嘅胭脂同一隻新嘅highlight(右下,中下,同中上),其他三格有兩隻唔同色嘅finishing powder同埋一隻bronzer.
我最中意就係嗰highlight!但如果你係中意啲勁閃勁反光嘅highlight呢隻就唔對你口味喇.佢隻閃係好subtle嘅閃,我用嚟搽顴骨位佢暗暗咁有一野光澤咗又自然睇又落立體啲.Highlight我多數都係搽顴骨位,有時搽埋鼻樑同唇山位就成個妝睇落再精緻啲囉.
跟住呢嗰兩隻新色胭脂,中下嗰隻叫Surreal Halo,右下嗰隻叫Pure Effect.Surreal Halo係暗紫色胭脂,最近好多雜誌都有講紫色胭脂,其實一啲都唔難carry,佢搽上面係暗紅色接近自己面紅嘅顏色,我覺得比一般粉紅呀桃紅呀自然好多,如果唔係走甜美路線我覺得搽紫色胭脂其實仲好睇.而另外嗰隻Pure Effect就係桃紅色,搽上面好sharp好粉紅.呢兩隻色嘅胭脂都係一貫咁顯色,掃一至兩下已經夠,如果掃多幾下就會好深色,尤其是係隻Pure Effect,手多的話真係變馬騮屎忽,所以記得輕手!點解我咁中意佢地嘅胭脂係除咗顯色之外亦都好long lasting,朝早返工搽一次到放工嗰時都仲有喺度!
至於嗰兩隻finishing powder,一隻叫Diffused Light,帶少少黃色tone,但其實搽上面係半透明至少少奶白色,另外嗰隻Dim Light就係帶少少粉紅底嘅.我覺得兩隻色喺塊面度掃少少嗰分別其實唔會好明顯,所以我都唔知應該點用佢地.後來睇美國啲姐姐嘅review佢地有啲人會用嚟做唔同部位嘅定妝,所以我而家用Diffused Light掃眼底定concealer,胭脂重手得滯或者要做blending就用Dim Light掃面頰.
至於隻bronzer呢我係未用過嘅,佢應該都係好似其他product咁係淡淡嘅啡色唔會一野就勁深色.我諗用嚟打鼻影應該都可以.
除咗呢個palette之外我仲買咗佢地隻新胭脂,冇呀難得嚟到又平成老連一舊水就唔爭在買埋啦.佢好似今年胭脂出咗4隻新色,我諗住買啲我冇乜嘅色所以最後我揀咗又係紫色系嘅Euphoric Fusion.佢呢隻紫比palette入面嗰隻紅啲紫啲(palette嗰隻係暗啲),搽上面我覺得呢隻就會紅啲palette嗰隻就暗紅啲.其實兩隻都好自然,睇下你係想要咩效果喇.不過palette嗰隻我有時會兩隻色溝埋嚟用,感覺好似冇咁沉色咁囉.
好啦同場寫多個review.我其實仲買咗盒Anastasia Beverly Hills嘅眉膠(DIPBROW® POMADE).我都係喺youtube同instagram睇得多啲外國姐姐用嚟畫眉畫得好鬼靚先燒到我買.佢好似eyeliner gel咁囉,有好多隻色揀.一盒我記得為返港紙150咁上下,但掃就另外買,支掃嘅價錢同盒膠係一樣所以我冇買到用返自己啲角掃算.
我其實已經揀咗佢最淺色嗰隻叫Blonde嘅色,但大力畫出嚟我覺得都好深色,介乎係深啡同黑之間咁,所以我估佢嘅深啡應該會好黑(我冇時間試色呀嗰日,見到就即擸即比錢).我而家日日都係用佢畫眉,用角掃嚟畫其實都幾易控制,同埋佢呢因為係膠狀佢可以gel住掃啲毛唔會散所以畫眉尾都可以畫好幼,但最好畫之前搵野抺一抺啲份量先(我通常都係喺手背抺)唔係一野好大pat咁畫上眉就變小新好難救.另外佢呢隻眉膠係話防水,我畫咗條眉去做運動流勁多汗條眉尾仲喺到(前題係當然你唔會抺汗卒條眉啦),但我唔知我呢個可唔可以作準因為我都習慣性係會畫完眉再上12蚊店嗰支眉gel coat.
好今次就講住咁多先有機會又再講下其他美妝產品.


text:
2018年眨吓眼就已經開始,新一年開始之後唔少朋友都陸續開始計劃旅行,旅行好多時除咗事前要做好資料蒐集,同當地人相處都有一番學問,就好似喺唔同地方都有唔同嘅文化,有時係唔了解之下難免會做咗一啲冒犯他人嘅行為.最近喺外國論壇Quora就有網友邀請唔同地方嘅網民,分享世界各地嘅旅遊注意事項,等大家可以更加了解到一啲國家有啲咩行為係千其唔可以做,小編就嚴選咗一啲比較有趣嘅同大家分享.
1.俄羅斯,送花要小心
係俄羅斯如果想送花比人,千萬唔好送雙數數量嘅花,因為係當地文化來講雙數數量嘅花,只會送俾過咗世嘅先人,如果想送花就一定要係1,3,5,7呢啲數目.
marinawoznjuksworld@tumblr
2.巴西,唔OK?
大家平時都會用OK手勢表達可以,不過喺巴西就千祈唔好咁做, 因為呢個手勢係當地嘅意思係代表「去你的」,對當地人來講係十分冒犯㗎.
from Maria Brazil
3.白俄羅斯,手唔可以亂拍
當大家見到一啲欣賞嘅事物或者表示讚嘆嘅時候,拍掌都係一個好常有嘅表達方式.不過係白俄羅斯就千祈唔好係街上面亂咁拍手,因為係2011年當地嘅人開展咗沉默嘅抗議方式,拍掌都成為抗議手段之一,所以如果係當地街上拍手隨時有機會因為咁而被拘捕㗎.
from The Atlantic
4.土耳其,咖啡一定要飲淨個底?
土耳其咖啡咁出名去到當地大家一定會想試吓,不過大家就要記得唔好飲到落個底,因為呢個係當地人嘅傳統習慣,而且一般來講土耳其咖啡個底都會有好多咖啡渣,當地人亦會用呢啲咖啡渣進行占卜㗎.
rain-tea-coffee@tumblr
5.德國,生日快樂要準時?
如果你有識嘅朋友生日,相信大家都會講返句生日快樂,但係德國就千祈唔好係對方生日之前同佢講,因為當地人相信提早被人祝福生日快樂係會令到佢哋遇上厄運(甚至死亡),同樣嘅道理都應用係其他嘅事情上面,例如對方未考試就唔好祝福佢考試順利.


text:
好多香港傳媒人用 Facebook 都有要呃Like嘅迷思,以為呃Like可以呃到上市,只不過,以 Facebook 呢間公司嘅不負責任作風,隨時一個唔該改演算法唔負責任,你都係小心啲好啲,回歸SEO王道可能係比較有意思.
LittleThings 執笠係被 Facebook 玩殘
LittleThings 係一個專注於女士內容網站,一定靠 NewsFeed 食糊,而以往好多做Media,以為 Facebook 嘅演算法可以帶嚟大量人流,咪全部投注喺 Facebook 之上.但LittleThings無留意到, Facebook 呢間公司係一間好唔負責任嘅公司,演算法係點玩,缺乏透明度(係連佢同Google之間嘅關係,我都係自己推出嚟),而且話改就改,完全唔俾做內容嘅人做準備.所以,大家見 NewsFeed 上幾乎所有新聞內容死晒,豬西伯格最想大家做完全不理世事嘅人,話係打擊Fake News喎,我真係信佢就奇喇.
當然,我依家喺Reach上已經擺脫 Facebook 嘅陰影,但原因係乜,係因為呢度嘅營運一直都係跟Google嘅王道,例如用AMP(仲要係正確嘅AMP,因為Google根本係用AMP Indexing),網站落Cache同做適當嘅Javascript,CSS嘅調節,我一直保持喺Google分鐘,反而令我無咗 Facebook Instant Article 我除咗Bandwidth成本係重咗(咁CDN都係按流量俾租金),因為用AMP,Google佢排咗我啲Traffic先,反而Google上佔優嘅,好奇怪喺NewsFeed出現嘅頻率係好啲,呢度結果係靠一向嘅SEO手法,無被 Facebook 亂咁改演算法淹沒自己.都係果句,俾Search Engine容易Indexing至係最重要.
所以仲話要經營 Facebook ,當然我未到可以撇甩 Facebook 嘅程度,但如果你旨意 Facebook 搵食,我覺得你都係太天真,喺Server度做番基本王道先喇.


text:
已讀不回死全家!
第9章 - 9 Unread Messages
「仆街!殺死我?」Billy聽到之後好大聲咁講,搞到我要將個電話拎離隻耳幾cm.
「我唔知佢係咪認真,但係佢真係咁同我講.」
我離開咗Art Room之後就番咗屋企,思前想後發覺都係同Billy講一聲好啲,所以我打咗個電話俾佢.
「即係照佢咁講,柒輝就係Admin?」Billy怒氣沖沖咁問我.
「你冷靜啲先…唔好叫人做柒輝住…」
「屌!不嬲都咁叫佢架啦!而家佢殺死咗Elaine呀,你仲幫住佢?」
我唔知點答Billy好,因為一來呢件事只係楊悅盈嘅猜想,羅同學唔一定係已讀不回死全家嘅Admin;二來,亦都係最重要嘅原因,就係我對羅同學仍然有少少內疚感.
羅彥輝——大部份同學都叫佢做柒輝——係一個成面暗瘡嘅四眼仔,生得細細粒粒,又寒背,矮過我哋全班男同學(甚至某啲女同學);由其他同學度道聽途說收番嚟嘅風,羅同學有情緒病,存在感又低,所以令到佢變成咗一個專門吸引Bully嘅磁石,由中一開始已經成日俾人欺凌.
「一日未有咩證據都唔好當佢係Admin住啦,你唔好同其他同學講呢件事添呀,如果唔係盞拉埋你自己落水.」我語重深長咁同Billy講,佢亦都搵唔到咩理由去反駁我.
「上次單嘢關我撚事!鎚仔佢哋話想同柒輝玩,叫我一齊咋嘛!柒輝之後自己都話無事啦!」鎚仔係徐建文花名;MK幫入面有唔少人都係籃球隊隊員,所以同Billy,允仔有時玩埋一齊.
羅同學俾人拍片當日,我好記得係上完PE堂放學前.
佢哋幾個因為直落要練波,所以留咗喺更衣室無換衫,我雖然一早換好晒衫,但係見Billy同允仔喺度,就留低咗同佢哋一齊等練波;而羅同學一如以往咁拎埋啲衫走入廁格,換完先出番嚟.
就喺羅同學入咗廁格之後,徐建文就細細聲同Billy講咗啲嘢,然後佢哋就同另外兩個同學一齊行過去廁格度,用個銀仔開咗羅同學道門,捉咗佢出嚟.
「柒輝成撚日匿埋換衫,係咪收埋咗啲咩唔見得人?」睇住羅同學慌張失措個樣,徐建文拎部電話出嚟拍片,同時笑得好興奮.
當時除咗佢哋幾個,我同允仔之外,其實仲有三四個男同學未走,但係完全無人出手,無人出聲,只係眼白白睇住羅同學俾人捉出嚟.
咁樣形容可能唔係好貼切——佢哋唔止眼白白睇住,當中有兩三個男同學,包括允仔在內,甚至乎笑埋一份.
我個心好唔舒服,但係同其他人一樣,我無阻止到件事發生——我只係即刻拎書包離開咗現場.
然後,當晚Billy就開咗個Whatsapp Group,將全班Add晒入去,然後徐建文Share咗段片出嚟——
「點呀?唔出聲?」喺電話另一邊嘅Billy又嚟一聲巨吼打斷咗我回憶.
「總之你自己睇路啦!橫掂而家不讀不回就100%無事,我勸你無論係楊悅盈定還是羅彥輝嘅嘢,你都千祈唔好同人講住!」
收咗線之後我歎咗一口氣,以Billy講嘢做嘢唔經大腦嘅性格,分分鐘我唔同佢講楊悅盈叫我殺死佢呢件事,會對佢同埋所有人都比較好.
我行番出廳,見到家姐打橫攤喺梳化上面玩電話,啲頭髮又長又亂好似女鬼咁;我行埋去夾硬擠開少少位想坐落去;家姐皺一皺眉,但係都照樣縮開腳讓咗啲位俾我坐.
拎個搖控開電視睇,晚間新聞又報導有學生自殺,家姐即刻將視線放咗過去電視度.
「唉…又有人睇唔開…如果有人留意到及時同佢哋傾下計,可能都唔會搞成咁.」家姐講完之後歎咗一口氣.
我望一望佢——我家姐何晞媛同我年紀相差兩年,而家喺香港大學讀緊社工,所以對於呢類新聞總係有種「悲天憫人」嘅感覺——
「望乜啫?睇你個樣就知你唔會去自殺啦,望!」
——只不過佢對住我就無論何時何地都一樣咁毒舌.
「唔係呀,我想問下你…」我諗起羅同學嗰件事同埋已讀不回死全家:「會唔會有啲人喺學校俾人欺凌得多,最後忍唔住搵番啲同學報仇?」
「做咩?你俾人欺凌?」佢語氣好似有少少幸災樂禍咁,希望係我多心:「多數都唔會架啦,如果你有咁嘅決心同能力,一開始都唔會俾人蝦啦.」
佢好似專登講到我係受害者咁,但係我懶得糾正佢.
「咁如果你朋友係欺凌人哋嗰個,你會點?」
「打柒佢囉!我最憎啲人蝦蝦霸霸.」家姐講完之後,又繼續玩電話,而我亦都無再問落去.
留言
未有留言


text:
22 JUNE 2014(SUN)雖然天氣唔好冇得去街街玩,不過都可以係屋企開心親子一番! 因為大肥豬買左盒考平衡嘅益智遊戲,既可親子又可以做小訓練,真係刺激又好玩呀~
依個小遊戲就係TOPPLE,大肥豬係啲細細間嘅玩具店見到,最好就係個價錢都只係三十幾蚊,所以就買左返嚟等我地一齊玩啦~
依個遊戲主要就係輪流將啲小棋放上個平衡架上面,個平衡架只有一個接觸點,所以係好考平衡,定力同耐性,因為一大力啲啲,個平衡架就會左搖右擺,好易跌哂啲棋落枱面就輸會左啦~
其實最正確嘅玩法就係擲骰仔,擲到幾多號就放回所屬嘅層數~
不過小小豬都始終仲係細,仲未會好好掌握到個力度同埋個平衡,為免加添個難度,所以暫時我地嘅玩法就係三個人隨意咁輪住放上去個平衡架上面.
開頭小小豬都唔太願意玩,不過經我地一輪教導同示範,小小豬開始明白個玩法,所以都好用心咁慢慢將啲棋放上去啦~
今日我地玩左幾次,小小豬表現一次比一次好,啲平衡,定力同耐性都有少少進步,因為玩左幾次之後,真係見到小小豬係好慢慢咁輕輕手放上平衡架,都總算係明白左依個遊戲嘅重點.
當然小小豬都總係有失敗嘅時候,不過我覺得失敗左都係另一個好好嘅訓練.因為小小豬嘅性格都係啲唔認輸,任何事都要做第一嘅小朋友,所以我都希望透過依個遊戲,令小小豬明白所有事都唔一定要第一,輸左唔重要,唔洗發脾氣,最重要係玩嘅過程開心,同埋下次再努力就可以得到勝利.
其實,我覺得要令小小豬明白依個道理比訓練佢啲平衡仲要困難,不過我地都會繼續KEEP住努力教,希望令小小豬明白依個道理.
我覺得小朋友要有個想贏嘅好勝心係好,不過始終唔會次次都係你贏,唔可以一有少少錯就影響到情緒.所以我地依家主要都係培養小小豬依一方面為大前提,希望小小豬接受到輸贏嘅結果,贏左嘅唔好驕傲,繼續保持一個平常心;輸左嘅都唔洗唔開心,只要下次再努力,一定會嬴返.
依啲心態唔好話小朋友,就連我地大人有時都未必做到.不過我覺得可以趁依家嘅小朋友學習黃金期,可以重依啲方面著手重啲,希望慢慢可以培養出依個好心態,因為識得輸...才會得到最後嘅勝利!


text:
119
18
3
港鐵旺角站 E1 出口, 港鐵旺角東站 B 出口 繼續閱讀
電話號碼
25111937
營業時間
今日營業
11:30 - 22:30
星期一至日
11:30 - 22:30
公眾假期前夕
11:30 - 22:30
*最後落單時間:22:00
付款方式
座位數目
83
其他資料
網上訂座
Wi-Fi
酒精飲品
賞訂座積分
外賣服務
加一服務費
當面支付
有關獎賞計劃
食家推介
食過下午茶覺得ok試試晚餐食多幾種套餐價錢連飲品抵食又試,為左食多啲款2個人選擇左9個items先來2個餐湯法式洋蔥湯-上次試過味保持水準唔錯,南瓜栗米忌廉湯-南瓜味好濃但栗米味就唔出,濃杰度好好而且好甜三文魚沙律-魚雖然都肥美但新鮮度麻麻有小腥,菜種類唔多普通新鮮汁唔夠而且沙律唔凍好難食芝心帕爾馬火腿薯蓉球-面頭吉列好硬一啲都唔脆成舊石頭咁,芝心完全無出現過芝士味更加食唔出,火腿成粒有片似唔小心跌落去嘅火腿碎片外再發現唔到,真係俾賣相又一次騙了中伏得很香草烤雞雜菌羅勒忌廉意粉-雜菌料很多,雞肉都唔小但雪味好重,嗅無香草味都食唔到出,汁太杰章住個嘴,意粉質地好食但太淡味啦香烤安格斯一口牛柳-薯角好唔得炸得求奇又林唔脆又油膩,牛柳賣相好衰但肉質好林肉味香,點汁後畫龍點睛牛味更出意式焦糖奶凍-雪得太凍好似冰一樣硬過石頭,只食到好甜冇奶味,滑唔滑太凍感覺唔到,焦糖夠脆好彩仲食到小小香味,我估伴碟係士多啤梨醬除左甜食唔到其他味其實用返色素糖漿味道一樣唔好俾假希望我總結:第2間分店人手都你唔足夠,叫左上甜品4次先上菜,而且一個碟上晒2年件甜品,我唔介意同朋友一齊食但成枱野又唔收碟點樣可以放中間你一啖我一啖呢~叫店員執枱佢只收中間2幾好都冇用邊唔收俾佢笑死只好吊住手义一舊吉唔入嘅唔知蛋糕定雪糕的東西,老闆們食物幾好都冇用,員工真係唔可以慳一個人點睇十幾張枱 繼續閱讀
「洗唔洗咁貴呀!?」好多時出街食完飯, 每一次都會有相同既疑問.但現實往往係殘酷的, 我始終要埋單找數.今日少有地覺得「抵食!完全唔係跟住食譜就能夠做得出既味道.」可能你地會好奇, 意粉咁簡單究竟有乜咁特別要俾錢食.「黎試吓你就會知道, 唔係每一種味道都可以模仿得到.」固名思議, 主打意粉同意大利菜.唔會有人走入黎想食乾炒牛河掛!?時代感重既裝修加餐廳佈局, 乾乾淨淨咁食飯.意式薄切三文魚忌廉芝士卷 $48整體黎講, 我只可以用「新鮮」兩個字黎形容.忌廉芝士入口慢慢咁溶, 蟹籽增加口感同鮮味.真係做到色香味俱全, 但都只係賣$48.法式芝士洋蔥湯 $38傳說中話飲洋蔥湯對氣管好, 但我對洋蔥味麻麻地.我試咗一啖, 味道甜甜地辣辣地, 就算唔食洋蔥既人都應該啱飲.最後交由我老婆處理.精選海鮮蒜香蕃茄意粉 $88講咁耐, 重點黎啦.我唔敢講每一個意粉都會好好食(因為我無食哂咁多種意粉), 但味道上絕對係高水準.蒜蓉味非常香濃而且帶有少少辣味, 意粉同醬汁完全混和, 口感彈牙兼惹味.我估廚師有用墨西哥辣醬, 味道與別不同(可能我估錯呢).明太子海鮮披薩 $98餅底薄身脆底, 貪佢有咬口之餘仲無咁易令我飽(咁就可以食多啲野).味道偏淡, 海鮮,芝士,明太子味道都好配合, 醬汁份量都預計得岩岩好.唔夠飽可以叫黎試吓.抹茶沙冰 $53 / 鮮水果茶 $38總結: 咁既價錢可以有咁既食物質素, 真係少之有少.可以例入個人飯堂名單既餐廳.值得一試! 繼續閱讀
jackie.ip.395 等級4 2018-08-21
590 瀏覽
為咗要遷就一個無啦啦話好想食意粉嘅阿肥,一向唔鍾意食意粉嘅我就要上嚟open rice度搜刮下邊度可以一試,碌碌下見到呢間個名叫做"意粉狂熱",好似好專家級咁,再望一望啲相,賣相都幾吸引,就決定要嚟試下我哋本身喺旺角搵game碟,所以就嚟咗雅蘭中心呢間分店啦,上到嚟見到佢哋同和民個入口好似係同一個咁,唔知會唔會係同一個集團嘅呢? 哈哈🤭點解會留意到呢樣嘢呢? 係本身我哋拎咗飛等位嘅,見佢個顯示屏都有差唔多大約8個號碼先輪到我哋,但無啦啦有對男女直接就喺我哋面前行過直入坐低喎,阿肥就好緊張咁以為俾人打尖啦,後來望清楚啲,見到原來人哋坐低嘅位置係屬於和民而唔係意粉狂熱架,但佢哋個入口通道係同一個,哈哈~好彩冇鬧人咋如果唔係就瘀皮啦🙈之後我哋都唔係等咗好耐只係幾分鐘,可能因為都九點喇好多人都食完會離開,我哋入得座嘅時候職員都會提示我哋last order係十點鐘,然後十點半閂門.餐廳入面嘅裝修都好精緻,比較歐陸風,每一張枱都好貼心咁有一樽水提供俾客人飲用,仲要每個樽都唔同款,幾靚幾stylish.我哋睇完份餐牌,左揀右揀都係決定叫一個set餐,好抵食$368蚊for 2 people,有9款菜式: 1. Soup: 特濃南瓜粟米忌廉湯 (我嘅) 味道唔差,係一般日式粟米湯咁甜甜滑滑嘅,但就冇乜南瓜味,同埋缺點唔夠熱 +$5蚊升級叫濃蝦湯 (阿肥嘅) 阿肥話好飲,佢個名只係"濃蝦湯"但佢都似龍蝦湯咁嘅味道 2. Salad: 鮭魚凱撒沙律*半份 話雖半份,但都唔係得幾啖仔,都係一碟架,有好足夠嘅生菜同沙律醬,三文魚有兩片,開胃嘅 3. 小食可以任揀一款: 我哋叫咗意式炸魷魚圈配他他汁 呢個小食好好味,炸到熱辣辣,魷魚圈唔會乾哂硬綁綁,反而仲好彈牙有咬口,配埋個他他醬汁一齊食仲更加美味,有四圈每人都可以食兩圈 4. Pasta任揀一款: 阿肥揀咗芝士煙肉帶子忌廉意粉 真心講,我唔鍾意食意粉都覺得好好食,因為個汁好惹味,芝士夠香濃,帶子都新鮮,同埋意粉好爽,粗幼啱啱好,食完唔會覺得好滯,唔怪得之佢叫意粉狂熱喇,我哋以後對佢哋嘅意粉都好有信心 5. Grilled Dish任揀一款: 阿肥揀咗香烤黑安格斯一口牛柳 佢係一份圓圓鐵板咁上,除咗牛柳粒之外仲有薯角,好驚喜仲有啲牛出奇咁好食!又嫰又香又有肉汁,基本上唔洗點佢提供嘅醬汁,已經好夠味.再加上佢俾埋茄汁大家食薯角,呢個餐嘅份量真係令人大滿足呀 6. 甜品方面佢就set咗係意式焦糖奶凍, 已經係二人份量,因為有兩舊,但都好得意新穎,奶凍唔係好似平時咁一杯杯的,食落似係雪糕嘅質感,不過味道就有小小偏甜,唔係人人都啱食. 餐飲亦都係一人揀一杯,阿肥揀咗水果茶*只有冷飲*,我就特別啲,叫咗個歡樂朱古力茶試下~*只有熱飲*阿肥俾咗一啖水果茶我試,好清新,一啲都唔甜,味道啱啱好,所以佢俾咗個眼神我,示意佢都好滿意.而朱古力茶係茶包來,對於經常會high tea嘅朋友一啲都唔會陌生,鍾意朱古力味嘅人就啱哂喇 呢間餐廳我哋真係會一去再去,兩個人叫set真係好抵食,同埋佢有幾款set,食物選擇都唔同,無需擔心冇嘢啱食 繼續閱讀
今日黎到旺角唔係食放題唔係食燒肉而係食意大利野!!!呢間有朋友推薦,覺得平又好食咁就試一試啦呢杯係鮮水果茶($38)入面有好多既水果,味道好足不過有少少酸呢個係壽喜燒風!牛肉雜菌鮮製意粉 ($78)本身就較鍾意食D特別既意粉類,呢個就係自家製既!好有口感同彈牙,較鍾意食扁意粉呢個仲係壽喜燒味,有少少既甜味,fusion得好夾呢個係經典3式拼盤($98)有炸雞,薯角同三文魚忌廉芝士卷炸雞同薯角炸得好香口炸雞冇炸得太乾,入面仲好juicy三文魚忌廉芝士卷就幾特別,雖然我麻麻地呢D芝士明太子海鮮披薩($58)呢個係薄既PIZZA,我就叫左1人前,所以唔係好大塊明太子味好重,仲有好多既海鮮配搭個PIZZA都焗得岩岩好,好脆最後就係香蕉朱古力披薩($48)係一個又鹹又甜既配搭!岩岩焗完再加個朱古力雪糕上去送到上黎就要快手食啦!PIZZA底好脆同熱,再加香蕉既甜,同雪糕既凍,口感好特別唔貴又好食呢度加埋唔洗400蚊,已經有好多野食除左旺角仲有其他分店架! 繼續閱讀
今天和朋友約了,去旺角試一下這家pastaholic,七點多來到,等了5分鐘就有位置了.主廚精選沙拉 $48材料還挺多的,除了沙律菜,還有紅椒,三文魚,軟心蛋,雞肉,芝士,番茄和麵包脆粒等.要稱讚一下它的醬汁,很香,有蒜香味,不是普通的沙律醬.焗珍寶大啡菇釀帶子 $48帶子是切碎放在大啡菇上面的,菇超級juicy,一上桌就聞到portobello特有的香氣,加上表面的魚子,口感很豐富.香烤黑安格斯一口牛柳 $158牛柳很軟,不算很滑,如果可以不那麼熟就更好了.薯角咬下去很綿密,用的是帶皮的薯仔,很香.瑪格麗特披薩 (一人前)$58我吃pizza很怕吃到那種又乾又硬的pizza底,可是這個不會,很軟,但是又有烤過的嚼勁和香氣,芝士和番茄配合得很好.精選海鮮蒜香番茄意粉 $88番茄醬微酸,蒜香足,蝦很大隻,青口三隻,裡面還有不少魷魚.冰水果茶$38應該是泡好的茶,加了水果進去熱柚子蜜$28不濃不淡,剛好.兩個人吃了$507,但是很飽了. 繼續閱讀


text:
財爺陳茂波發表今屆政府第一份《財政預算案》,惠民措施當中有一項係撥款發展教育旅遊項目,海洋公園亦會派一萬張飛畀啲中小學生去玩同考察;呢啲與民共享甚至係與學生同樂嘅措施,本來就無傷大雅嘅.
但係,盲反派為咗全方位攻擊預算案同陳茂波,就連呢啲小小嘅惠民措施都要鬧一餐,議會陣線立法會議毛孟靜批評陳茂波「唔派錢救濟香港人,去救濟海洋公園」,另一個出名盲反政府嘅網媒就列咗一炸海洋公園嘅董事出嚟,指佢哋同林鄭月娥關係密切,話林鄭咁做係「找數」政策.講到政府同海洋公園利益輸送咁,呢班人到底知唔知海洋公園係咩機構,同埋班董事係咩角色架?唔好喺度「無限亂入」喎!
董事無償無酬 「找數」指控無稽
話林鄭因為同海洋公園班董事「有關係」,所以要間接派錢畀海洋公園,但寫呢啲所謂「報道」嘅網媒,有冇搞清楚海洋公園同佢哋啲董事係咩角色呢?海洋公園作為一個根據法例註冊成立嘅法定機構,既可以話係一間公營機構,又係一間非牟利機構,而佢啲董事局入面嘅非執行成員都無報酬或者酬金收.海洋公園係非牟利機構,而好多董事都無報酬收,有咩因由要用「政策」找數,某網媒係咪想老屈先?
至於毛孟靜話陳茂波「唔派錢救濟香港人,去救濟海洋公園」,毛孟靜有冇搞清楚,陳茂波用咗500幾億派糖,包括綜緩,生果金,長生津等有更多津貼,有需要學生又有一次過現金津貼,呢啲唔係派錢?毛孟靜係咪唔理公帑點運用,一定要政府全民派錢先?
無視公園歷年保育努力
仲有,毛孟靜話派海洋公園飛令到好多動物權益倡議者憤怒,講到海洋公園剝削啲動物咁,唔通開動物園就等於剝削動物?事實上,海洋公園喺保育方面都出咗唔少力,既曾經被外國機構頒發「人道保育」嘅認證,又成立保育基金拯救瀕危嘅哺亂類動物.
其實,今次搞教育旅遊,買飛畀啲學生去海洋公園,都係政府支持海洋公園做好教育甚至保育工作,而海洋公園作為公營機構,「香港人嘅公園」,政府支持佢或者注資又有咩問題呢?有啲盲反派政客,媒體喺度上綱上線,唔係連香港人同海洋公園之間嘅感情,關係都要離間呀?為咗盲反政府,真係去得好盡下喎!
原圖:文匯報


text:
2016年12月9日 星期五
她的眼淚
好想顧掂自己先,最近不停搵方法希望老咗有返啲本唔駛瞓街.今晚被女友人指出我被責任同搵(雞碎咁多)錢佔據我好多時間,竟然為我喊咗出嚟.
其實我好感動.不過生於世上責任太多,唔不停搵啲啲又無咩安全感.但我又覺得要靠自己搵嘅先係自己嘅,又唔係想搵人養.
就係因為咩都無,一個女人仔先咁緊張自己嘅老本,但她的眼淚令我心很黯然,為自己的人生失落.
10 則留言:
特首呢個位真係三剎位,其實我覺得梁震英已經算做得咁上下架啦!回覆刪除
能夠有友人咁關心妳,要好好珍惜,講真香港地錢係重要,但就算無,都唔會餓死.回覆
是,香港福利可以刪除
無錢應該仲有3餐嘅.希望多年後都仲係咁.
朋友的本意或許出於善心,但世界難撈回覆刪除回覆
係,真係艱難刪除
不過都多謝佢嘅著緊
Stay Hungry,有危機感其實是好事回覆刪除回覆
係,所以做人都尚算穩妥,無大風大浪刪除
一分耕耘一分收獲, 年青時享用了, 年老時就沒有回覆刪除回覆
絕對認同同明白,原來有啲朋友搵多我一倍,但無咩錢剩.有啲真係因家庭困難,但有啲係因為錢太易搵,不覺駛咗都唔知.刪除
就係因為我覺得錢難搵,所以就好小心駛,就有少少剩了
減少支出是辦法之一.回覆刪除
唔少毒J BLOGGER 都係咁,一個人洗,唔少人財自埋TIM!
同埋,D野買左就放埋一邊,出出入入錯失機會又蝕價.
聲音是有食用期限,代溝又會出現, 再老D連同理心都無埋.
你呢份工作未必能做到六十歲.回覆
係啊,最近我明白了,如果啱價買咗就放一邊,最重要係現金流.刪除
一陣同大家分享下我最近嘅財務安排.


text:
與其鬧柯P詆毀香港,不如屌爆林建岳
患斯伯格症嘅人嘅其中一個特質,就係耐唔時會爆seed「得罪人」,搞到所謂人際關係唔好.但「患者」爆嘅seed 唔少時候唔係無道理,甚至係事實.
台灣政界名人姚立明曾爆出柯P係患者,柯P就話無診斷過而唔肯定,但就耐唔時拎嚟自膠搞gag.不過,佢經常爆seed就係事實,今次鬧香港無嘢好玩好無聊,啲KOL 又衝出嚟鬧,港燦們就「上身」話要杯葛台北 (咪玩啦,成個「士悶丁」都係你哋堆港燦).
香港有無嘢玩? 本來好多架,不過自從自由黨揸莊旅發局 (周梁淑怡,跟住就田北俊),香港嘅旅遊業就只得返Shopping Shopping & Shopping.客源Market 除咗「要不是我們來消費你們香港玩單」嘅匪區屁民,就乜人種都唔係客.
到林建岳揸莊就變本加厲,走私奶粉尿片都嗌幫埋葉寶琳嗰啲仆街把口叫包容體諒,再唔係就撻啲做晒馬嘅所謂「旅客人均消費」數據,話支那匪區蝗蟲係上賓唔可以得罪云云,咁嘅旅遊政策同宣傳推廣策略之下,再加埋啲商場冚把冷都係賣支那暴發戶要嚟曬命嘅名牌,咪無嘢玩囉.
呢一切港共傀儡政權為配合支那共匪主子嘅殖民政策,要香港嘅經濟依賴「內地」,搞到旅遊業一落千丈,就是現實.
台北市政府辦公室無必要為柯P嘅爆seed解畫道歉,因為柯P所言亦不過是反映真相;相反地香港呢邊無 point 鬧返佢轉頭.
小弟要講嘅係咁多,唔明就自行 Google 返我寫過幾多有關香港旅遊業不堪嘅文章.
返回主頁
沒有留言:
訂閱: 發佈留言 (Atom)


text:
半個月前沒去醫院治療之前被蛀壞嘅兩顆牙齒,雖然唔喺門牙,但一咧嘴就可以見到,而且驚會把鄰牙也蛀壞,就嚟咗深圳鵬程醫院口腔科嘅王毉生俾我拍咗牙片,然之后分析咗我嘅牙齒情況,講嗰兩顆牙雖然比較嚴重,但系牙根仲在,所以建議做全瓷冠.只不過事關牙冠需要定做,所以當天就只做咗備牙嘅工作,主要就系清潔,把裡面死髓清理掉,再把牙齒磨成適當嘅樣子,收尾再戴一個臨時冠嚟鄧代牙冠.
等咗半個月,今日牙冠終於到咗,所以早上就過去安上咗.剛安上時冇乜其他嘅感覺,就係覺得有些唔適應.王毉生仲講術后唔好咬太硬嘅食物,避免食過涼過熱嘅食物,以免引起激發痛,等適應后再食正常食物.宜傢我就希朢之后能夠變好啩.我係一個驚痛嘅人,所以喺之前補牙時就叫醫生打咗麻醉藥,所以一點都唔痛,就係有點麻麻嘅感覺.
一個月冇上綫咗,今日嚟報道.呢段時間牙齒嘅情況睇嚟仲唔錯哦,適應得好好,宜傢睇嚟經同正常嘅牙齒冇乜區別咗,好自然.今日上晝又去咗醫院做複診,想著畢竟呢也好影響顏值,所以還系謹慎點比較好.結果到咗醫院之後后,護士小傢姐講楊毉生唔喺,本來打算返歸,下次再過嚟.之不過好剛想走,就遇到咗王毉生嚟咗,就讓楊毉生睇咗一下我嘅脩複情況.楊毉生講我其中一顆牙齒有一些損傷,一時間仲有些質疑,覺得佢乜都不知就亂講.過后想咗想可能喺有一次食排骨嘅時候唔小心磕到咗,都怪我太愛排骨咗,所以一時就有點激動.然之后就俾我又試脩補咗一下,收尾再次叮囑我別吃太硬嘅食物,當時莫名有一種做錯咗事被老師訓嘅感覺.
又一段時間唔見,近嚟天氣慢慢變涼,之不過我出國待一段時間,所以就冇乜太大感覺.喺嚟前一天我還特登去醫院揾咗毉生睇牙齒嘅恢複情況,生怕會出現像上次嗰樣嘅情況,好喺毉生也講咗冇任何問題.俾咗自己一顆定心丸,就可以毫冇顧慮地旅遊咗,所以去咗英囯.喺經厤咗十一個鈡嘅長途飛行之后,終歸到達咗有著獨特建築風格咊風土人情嘅英囯倫敦.住喺早就定好嘅酒店裡,一開門就能見倒巨大嘅草坪咊庭院,成日嘅心情都會變好.走喺長長嘅街道上,時耐時會遇到熱情地對我哋打招虖嘅英囯朋友.陽光明媚嘅時候,自然而然就俾相機加上咗一層天然嘅濾鏡,拍齣嚟嘅炤片都顯得零捨好樣.喺呢樣嘅地方生活,心裡會有一種唔一樣嘅感覺.
過嚟有一段時間咗,可能喺英囯住嘅時間有點長,仲有些想家,剛嚟嘅時候感覺仲有點倒唔過時差.我想我可能就系比較喜歡呢種到處走走睇睇嘅職業啩!就算有工作喺身,但系一想到能去到好多自己想去嘅地方,就覺得一切似乎都係值得嘅.轉回主題,講講宜家我嘅牙齒情況.宜家如果你睇到我,就會發現我嘅牙齒變得又靚又整齊,一笑起來就非常之迷人.哈哈哈.唔好意思,有點自戀,講真我都係堅持當初嘅選擇,女生就需要為自己著想,靚咗自然就會有好多機會.


text:
廁探Toiletective
第18章 - 路小雨
少女失蹤案再次驚動咗成個社區,睇嚟兇殘嘅罪案會陸續有嚟,你永遠唔知個癲佬幾時先肯收手.
「禾朋友尋晚比人姦完唔見咗人喎,係咪胡應該等四十八個鐘呢?」
「點樣證明你個朋友比人姦咗?你係唔係睇到佢比人姦咗先?」
「個變態佬要脅我叫禾走啊……唔係佢就殺咗禾朋友!」
「咁你尋晚做咩唔報警?」
「禾以為禾朋友同佢傾掂數嘛,點知……」
「哦,咁姐係雞啦,勞資糾紛去番小額錢債審裁處啦!」
「但佢今日真係唔見咗,依定係比個變態佬捉咗…」
「咁你認唔認到個變態佬個樣啊?」
「戈時個後巷巧HI,禾乜都睇唔到啊…」
「好黑吓話?咁你又知你朋友比人姦咗?會唔會去咗長洲咋?」個警察冷笑咗一聲.
「但佢唔聽禾電話喎…」
「唔聽你電話就係失蹤啊?咁我老婆一日都失蹤幾百次啦!」
「佢連工都無返喎,又典計先?」
「我發咗達都唔會返工啦,聽日先再嚟啦!我哋好唔得閒架!」
我喺報案室報到嘅時候見證住呢段對話,仲睇到有個警察係個辦公室度離遠影住成個情況.喺今時今日嘅香港,你想靠警察幫你伸張正義已經無用,唔見咗人要自己搵,比人砌生豬肉要自己還自己清白,如果要立到案,我諗要去搵個裝住篤精,濕淋淋嘅陰部咁去報案先可以.
由警署行返出去好似個大蒸爐嘅街上面,啱啱個大陸女仔行得仲快過我,好似趕住去死咁.佢喺佢個手袋度拎咗一大疊紙出嚟,原來係佢自己印嘅街招,去警署之前,佢已經做咗兩手準備,睇嚟佢尋晚成晚都無瞓過.
而張街招嘅文字係用黑色MARKER寫上去嘅,上面寫住佢朋友嘅名,身高,體重同當日著嘅服飾等等嘅資料,中間仲有大大幅黑白嘅車頭相,而當望到佢個樣嘅時候,突然有一種莫名嘅熟悉感,然後我就突然當街當巷咁大叫咗一聲.
失蹤嘅果個女仔原來係叫碧芯,竟然係我同個變態佬撞到當晚叫嘅果隻雞!一夜快慰之後,估唔到我哋已經再無見第二次嘅機會.
而再諗深一層,碧芯係呢個世界上唯一一個可以證明我有不在場證據嘅人,佢可以證明我哋果晚究竟玩咗幾耐,究竟出咗幾多次,而最重要嘅係,佢可以證明我絕對無任何強姦任何人嘅意圖同動力.
「我幫你貼吖.」鼓起咗平生唔敢主動同女仔講嘢嘅勇氣,我要把握每一個可以救到自己嘅機會.
「胡洗啦,禾自己搞電得架喇.」佢答.
「橫掂我得閒,一個人要貼曬成區好辛苦架,我幫你貼喺啲高啲嘅地方,比我幫你吖.」個大陸女仔唔知我要幫嘅,其實係我自己.
「好啦,禾叫小雨呀,雨天個雨,個人同個名好唔襯哦可?係碧芯嘅同事.」盛情難卻,佢終於分咗半疊街招比我,我仲留意到佢右手手背度有一對羽翼嘅紋身.
佢下意識咁望一望自己對大乳,原來太認真做嘢個BRA移咗位,小背心露咗對南半球出嚟,唔怪得警察哥哥都忍唔住要拍低.貼緊街招都不望拉客,原來佢都係雞,但佢係一隻有義氣同敬業樂業嘅雞.
「我叫呀傑啊,傑出個傑.」可惜現實中嘅我一啲都唔傑出.
就係咁,我哋貼咗成個下晏嘅街招,雖然係一種好愚蠢嘅做法,基本上唔會有人去關心電燈柱上面嘅街招,所以我就自動請纓,將呢張街招用電話影低擺咗埋上FACEBOOK「西區人」嘅群組.我深信只要喺成個區度有一個適合嘅人用一秒嘅時候望到呢張A5紙,咁我哋就會有希望.
「我哋會再見架可?」我問.
「依定會啦,聽日要走去中環度貼吖.」
夕陽好似半個咸蛋皇咁,由好遠嘅山邊慢慢下沉,成個天空都係變咗色,映照住街上面嘅行人.陽光灑落去小雨嘅背影果度,佢嘅頭髮都被染成橙色,我望住佢身材均勻嘅軀體,只有一個異性朋友嘅我竟然有啲心動,我好想問佢究竟喺邊度返工.但「有啲嘢,唔洗喺一晚內做曬」,我哋聽日仲會再見,天文台話聽日唔會落雨,希望在明天吖嘛,聽日我哋兩個一定會搵到碧芯究竟係邊.
留言
未有留言


text:
竹富 必去景點及西濱海灘附近酒店推介
西濱海灘附近酒店預訂
神秘優惠價幫你慳更多
即時揭開神秘優惠價,慳得更多
竹富必去推介 - 西濱海灘
想去 竹富 自由行?等 Hotels.com 帶你玩盡 竹富西濱海灘 啦!留意我地文章,話你知去竹富 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋竹富西濱海灘 附近有咩酒店,等你更加容易計劃行程,慳返酒店來回景點嘅時間.
竹富西濱海灘 自由行
去得竹富西濱海灘 自由行最緊要一定係揀啱日子去.一啲熱門景點例如,竹富 嘅 西濱海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
竹富西濱海灘 交通
想去西濱海灘 暢順無阻濟,最好就係出發前,睇清楚竹富西濱海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
竹富西濱海灘 必食必買攻略
竹富西濱海灘一直都係旅遊熱門地點,去到竹富西濱海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Day 11
快樂嘅時光真係過得特別快,咁就滑完兩日雪
今日我哋嘅行程係揸車返ROVANIEMI, 再坐內陸機返首都HELSINKI,係HELSINKI留一晚再返香港
陪伴左我地10日既戰車XDXD 車牌都睇唔到啦
呢兩日都會係ruka滑雪 xdxd
由於我地有晒所有裝備,包括滑雪板,所以我哋就係咁買個pass就玩得啦
ski pass收費如下
呢到每個星期5晚仲可以night ski添架
Kemi除左有破冰船玩仲有另一景點,就係snow castle啦
snow castle每年只開幾個月好似破冰船咁,印象中好似係1月尾至4月頭啦
我地去個時已經就黎完,所以都無咩人
Day 6
check out 移動小屋後就出發返rovaniemi
其實之後編排既行情係去kemi玩破冰船既
但由於inari離kemi都幾遠下有成500公里,為左唔好渣車咁累
決定留一晚係rovaniemi休息,第日先再由rovaniemi出發去kemi
經過3,4個小時車程,終於返返rovaniemi
由於無今日無編行程,隨意係市中心行下shopping mall
晚餐就係tripadvisor搵到間中菜,可能你會話去歐洲食咩中菜啊,但芬蘭菜真係來來去去得個幾款,
面對之後幾日都要係d細town到過,又一定要再食個幾味送,今日都係食返餐中菜啦
叫左個水煮魚,雖然唔係好正宗,但係芬蘭食到都帶幾分感動
今日會去inari住移動小屋
點解我地會揀住呢間而唔揀玻璃屋呢,原因有二
第一 玻璃屋貴,成4千幾5千一晚,移動小屋只需2千幾
第二 玻璃屋私隱度低,大家望到格黎屋,移動小屋一到夜晚就會拉我哋架車出去冰湖面,私隱度極高同零光害
至於浴室,大家都係無既要用share既
好啦半個鐘到終於到,途經超市買埋今日要煮既野食同酒水
check in 過程好簡單,老闆都知今日有咩人住,因為移動小屋數量小,得4間,
之後老闆就帶我地參觀小屋啦,細細地但都幾舒適,
d屋仔全部都係老闆自己起架,老闆話遲d想改造床下面個位可以再放多d行李
跟住再睇埋share既kitchen同浴室,好好彩今日得我地同另一對德國夫婦入住,唔怕爭啦
黎到第4日,我哋去咗玩husky ride,都幾貴,成千蚊港幣一個人玩2個半鐘到
其實玩鹿拉車就平d,8百幾一個到啦,不過我地嫌鹿行得慢所以無玩佢lol
黎到無理由咩都唔玩架,同埋唔玩呢d係finland真係無咩做
不過玩完後覺得完全值回票價,仲十分推介
愛狗人士亦不需擔心,因為呢到d人對d狗好好,同埋d狗狗係鐘意跑既,佢地跑得不知幾high
係tripadvisor 做左research 之後就選左Saariselka其中一個husky farm
離ivalo 半個鐘車程到啦
我地去到先book,好彩下午都仲有位,建議去既都預早一日book就穩陣dbook 完就係附近行吓食個lunch等出發
我哋一早就出發去Ivalo 啦
芬蘭d 路你睇幾直,仲要人影都唔多隻
沿途係油站食d野,係芬蘭d郊外地方係無咩餐廳,係油站先有餐廳
其間仲見到d人騎雪上電單車黎入油,幾好玩咁wor
揸咗大概4個鐘頭車我地終於到Ivalo 啦
其實黎緊呢4日3夜係ivalo 同inari 都無咩特別既行程,最主要都係睇極光,
因為極光呢家野唔係話睇就睇到,為免睇唔到失望而回,我地決定留多幾日穩陣d
我哋揀咗三月尾四月頭去芬蘭 點解?
因為睇北極光好睇呢幾個因素,唔可以有雲,天夠清,同夠北
而4月頭唔會點落雪,天清同冇禁凍,12月至2月都成零下20幾度架,要出時間企係室外等極光真係雪條咁
當然都要d運氣啦,我哋都算好好彩睇到三日
第一日,搭finnair 直航到首都helsinki 再轉飛到rovaniemi
今次坐芬蘭航空去helsinki,本來來回都係用全新既a350,不過a350仲未收哂貨,所以變左來回都係坐a340,
雖然a340 同a350 都係有fully lie flat bed, 不過a350商務客係可以免費享用空中wifi,
所以今次就無緣係30000呎高空上打卡....lol
同屬oneworld 既finnair,可以入qantas / cathay d lounge,而我緊係去返我最愛既qantas lounge 啦,小人d又可以望下飛機,
同好多飛歐洲既機一樣係夜晚飛,所以今次就係lounge到沖埋涼,舒舒服服咁上機訓教xdxd
回程時係芬蘭飛返香港都係夜晚飛,而係芬蘭個邊個lounge仲有sauna架,去到一定要用下


text:
冷靜少少,人地都係食個包姐
每日係地鐵入面食包既人多到數都數唔曬,但會俾人影相放上網既,只係得大陸人同黃之鋒.而且唔係所有大陸人都會俾人影相,只有個啲食到成地餅碎,勸佢唔掂仲要發曬脾氣鬧返你轉頭既先會惹起人注意.所以黃之鋒今次被圍勦,一係衰死蠢(係嫁,你明知自己咁出名都唔小心啲),二係衰在佢叫黃之鋒.
「車廂中不准飲食」既原意,係希望保持車內環境清潔,無異味,食包算係比較清潔,唔會留低一地碎.我絕對唔係話車內食包「無問題」,而係「問題較細」,如果你係目擊者,一係你就冷漠到底唔好理,一係你就即場出聲指正,要做到將呢件小事影相擺上網既人一定係居心叵測.講明啲,咪就係人地猴住黃之鋒好耐,挖唔到貪污受賄呢啲真正既大事,唯有捉住啲小事黎講.
其實有邊個會覺得係車廂入面食包特別正?唔通貪入面有冷氣有得坐仲有電視睇咩.都係個句,香港人生活步伐快到連飯都唔得閒食,唯有上車個時帶埋個包上去食.睇到呢度實有班友話你咁同情人地無時間食野,咁不如開放車廂俾人食野,帶埋成個餐上黎食仲開心添……個啲還個啲,我既意思係如果對車廂衛生影響唔大,同車乘客如果選擇開一眼合一眼都係可以接受既,唔明就算,隨便曲解.
黃之鋒唯一醒既,就係唔理三七廿一,總之快快脆脆沙冧就無死.
(希望唔會有豬一樣的隊友睇完呢篇野,係下面comment話「之鋒都係忙得濟先至搞到要拎埋包上車食」,重點唔係忙唔忙,而係影響有幾大.)
偏差值
常常在發掘離經叛道的可能,長期與體內因社教化留下的痕跡搏鬥.
Related Articles
假希望係香港人自己「煲」出黎
柒柒柒當選了.明明從選舉開波至今,柒柒柒
土耳其國境線的演變(三)
蘇萊曼之後,奧斯曼土耳其的領土擴張乏善可
贏在起跑線,輸在終點前 (三)
上回: 贏在起跑線,輸在終點前 (二)
No commentsWrite a comment
Only registered users can comment.


text:
2017年10月21日星期六
大快活 @ 九龍灣 ( 21-OCT-2017 )
正宗肥牛啦 哈哈 不過咁都好 好易咬嚿肥膏出來 呵
我要辣雞湯底 無味唔緊要 最緊要有指天椒同蒜蓉同豉油就夠了
里奧大人好開心咁話要叉燒糯米飯 個糯米飯好煙韌呀 但又好似帶點生生地咁 @@
( 20-OCT-2017 SAT )
今朝里奧大人幫姑奶搬屋 所以 6 點都要起身喇 咁我都起身去廁所嘛 之後佢笑住話發夢見到我 係拍拖時嘅樣同身型 咩料呀衰 果次我比番瘦嘅相佢睇 又話我個樣好串 真係咩都佢講哂 之後我話幸福嘅人 每年肥 1.5 kgs 架 所以我依家咪咁身型囉 你應該開心先啱啦 ~
佢出完門口 其實我都瞓得唔係幾好 始終我 7 點半又要起身 我應該 7 點 10 分先瞓番 但瞓得 20 分鐘又要醒 lu ~
今朝同家姐食早餐 兩星期無同佢食早餐喇 所以今朝零舍開心呢 ~
傾傾下計 佢無啦啦話: 阿妹 妳塊臉咁多紋嘅 ?! 我話係呀 笑就多紋啦 之後佢話: 唔係喎 係塊臉唔笑都有紋喎 !!!! 嘩 咪嚇我好喎姐姐 今朝里奧大人話我肥 妳又話我有紋 雙重打擊啦 嗚嗚 好在之前買咗 mask 啫 真係要密密敷先得了 ~~~~
食到 8 點 45 分就去搭車 番到菇場 9 點 10 分 好在無同老闆同 lift ~~~~~~
菇場其實有嘢做 不過無 mood 做囉 ~~~~
里奧大人同姑奶 & 姑奶朋友一齊飲茶 咁我放工都 join 埋佢地 好怕喺菇場附近打的 次次要等好耐 今日算好喇 等咗 5 分鐘就有車 ~~~~~~~~
去到酒樓 佢地都走喇 要幫手執嘢 咁我同里奧大人就繼續食啦 ~
佢地食剩咗 d 雞同豬扒 咁我食埋啦 再叫份薑蔥牛柏葉 因為我想食熱嘢呀
食完去姑奶舊屋清潔 我同里奧大人講囉 我幫佢清潔 係挑戰人體極限架 但其實只係吸塵 不過我講明一定一定唔會幫佢抹嘢同清洗廁所 唔明點解一個女人間屋可以咁超級勁污糟 里奧大人直頭話佢間房有幾條細細地嘅虫添呀 好恐怖呀 @@
整完舊屋 又要搬番 d 嘢去新屋 都已經 5 點 45 分 勁攰呀 不過里奧大人慘 d 次次都搬到出哂汗 加上又早起身 所以佢搬完之後 行得都好慢 真係好攰呢 ~
咁去到大快活 同姑奶交收鎖匙 佢話係咪搞掂哂 ?! 里奧大人話搞掂哂舊屋 新屋無搞過 姑奶好大反應話: 乜妳地唔係幫我入埋好哂 d 柜桶架 ?! 里奧大人話根本入唔到屋 點搞 ?!
佢走咗之後 我同里奧大人講話佢講埋 d 嘢令人好反感 間屋係妳架 d 嘢係應該妳自己執 唔係旨意人地執囉 我覺得佢好不知所謂 其實之前里奧大人都話叫佢叫班兒甥幫手 佢自己又唔叫 如果唔係就可以好快搞掂啦 ~
食食下嘢又叫里奧大人買界刀 里奧大人話用較剪開箱咪得囉 之後打黎又話好難 cut 麻鬼煩 所以里奧大人最後都幫佢買再拎去佢屋企 話費事煩 ~
咁繼續食嘢啦 里奧大人一有電話響 都未睇來電顯示就嗌咗一聲先 佢都好驚聽到佢家姐電話囉 我覺得妳叫人幫妳手做嘢 唔該有 d 系統啦 唔係想到咩就叫人買咩 人地唔係 stand by 等妳叫 之後仲叫里奧大人幫手做其他嘢 里奧大人話今晚唔得 因為好攰呀 真係痴痴地 妳自己無幫手搬到屋都算 仲好意思叫個細佬做咁多嘢 真係好不知所謂囉 ~
食完就即走 此地不宜久番也 ~~
里奧大人拎咗個新焗爐同企身熨斗 但一開個焗爐已經生哂锈 真係浪費哂 我都叫佢走盒啦 咁就一早見到個焗爐唔用得 唔駛特登打的番屋企嘛 ~~~~
拆哂 d 盒就即掉喇 之後拖地 沖涼就即洗衫洗鞋底 里奧大人笑哂話學佢咁洗鞋底 我話頭先去過咩嘢地方先得架大佬 ?!?!?! 之後佢都忍唔住笑 ~~~
里奧大人沖埋涼 睇多陣電視 8 點半都瞓覺喇 佢真係好攰呀 我就 10 點 45 分瞓呢 ~
標籤: 肥在外飲食篇
訂閱: 發佈留言 (Atom)


text:
黃台仰流亡海外呢個問題,雖然我曾經喺蘋果日報提過佢流亡德國嘅可能性,但我一直都保持一個原則,黃台仰安全優先.只不過,有個叫 中出羊子 不負責任嘅人,依家好明顯呢個人係老共嘅人,竟然爆黃台仰嘅行蹤,我唔知呢個人係唔係仲有一啲道德觀念.但如果大家仲當 中出羊子 同埋佢個投共老闆係本土派,當你嘅智商係咁,我都祝你好運.
中出羊子 係唔負責任嘅人
中出羊子 一直以嚟都被人質疑,包括叫人去衝就自己去縮,跟住自己賣氣槍去中國,然後老點啲人去運槍上去唔負責,呢啲已經好有問題,只不過,未至於直接危害社運同僚嘅安全,但依家走去爆黃台仰行蹤,如果係fake news,咁本身係膠,如果係真,無錯,英國唔可能將黃台仰交俾中國,所以我唔多信黃台仰講過英國政府出賣人,否則佢連留喺英國可能性都無,只不過,你覺得老共無其他方法威脅黃台仰嘅安全,所以 中出羊子 由呢件事可以睇到,佢根本係一個唔負責任嘅人.呢啲人你仲當佢係本土派,我真係覺得有人判斷力好低.當然,警方點解查查吓 中出羊子 相關嘅洗黑錢案無咗影嘅咩,當中原因可以諗吓,正如湯家驊有十一哥呢個名之後,都變咗另一個人喇,咁 中出羊子 依家做咁多嘢,又係咪同佢之前啲案件有關,大家可以深究一吓,大家都知律政司如果要告一條友,以依家香港政府濫用法律嘅程度,總會搵到啲證據監粗告到你死,除非有人賣屎忽求榮.
香港本土派依家仲有唔少人,以為容樂其同 中出羊子 係朋友,呢種低度政治判斷力,佢地變老共玩殘係正常,當容樂其咁支持容海恩,當佢連倫敦人妻先生呢啲紅底五毛都支持,咁 中出羊子 呢啲行為,一啲唔會令人感到十分之奇怪,只能講,香港本土派中人嘅政治判斷力,未必高得過泛民啲白痴好多,雖然泛民都係妖魔當道,十分之恐怖.依家香港民主運動嘅失敗,其實係就係對中共滲透嘅判斷力太差,無論邊一面都有一堆妖魔喺度,都未計果啲連admin都唔知邊個嘅Page.所以都係果句,香港要同老共鬥,再由中共黨史裡面汲取教訓先再講喇.


text:
恆春 必去景點及小灣海灘附近酒店推介
小灣海灘附近酒店預訂
神秘優惠價幫你慳更多
即時揭開神秘優惠價,慳得更多
恆春必去推介 - 小灣海灘
想去 恆春 自由行?等 Hotels.com 帶你玩盡 恆春小灣海灘 啦!留意我地文章,話你知去恆春 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋恆春小灣海灘 附近有咩酒店,等你更加容易計劃行程,慳返酒店來回景點嘅時間.
恆春小灣海灘 自由行
去得恆春小灣海灘 自由行最緊要一定係揀啱日子去.一啲熱門景點例如,恆春 嘅 小灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
恆春小灣海灘 交通
想去小灣海灘 暢順無阻濟,最好就係出發前,睇清楚恆春小灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
恆春小灣海灘 必食必買攻略
恆春小灣海灘一直都係旅遊熱門地點,去到恆春小灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
5 JULY 2014(SAT)參加完親子防晒工作坊之後(請按此),趁打好左個防晒底,所以我地即刻去同陽光玩遊戲啦~
其實咁好嘅天氣真係唔可以浪費,見我地參加完工作坊之後,預計入到去到沙灘都只係四點幾,過左烈日當空嘅時候,所以就可以入石澳玩一轉,等小小豬可以玩玩沙同游吓水.
小小豬一換上游衣之後,就已經急不及待要去玩啦!
首先都係玩吓沙同係海邊玩吓水,WARM-UP一吓先~
先嚟拎埋啲玩具係岸邊玩吓先~
見到有啲小船,小小豬又話想上去玩,一個廿四孝DADDY當然即刻帶佢上去玩一陣啦~
之後大肥豬就開始教小小豬游水,睇吓佢地兩父子玩得幾開心,簡直令我有點兒妒忌呀!都只係怪怕自己肥,怕著泳衣會嚇親人,所以冇帶埋去沙灘.睇嚟下次我應該唔理咁多,著埋泳衣同小小豬一齊玩呀~
回想起上年要小小豬落水玩都要用好大嘅氣力,仲要小小豬一啲都唔享受.不過,大左一年真係唔同啲,依家小小豬都完全唔洗我地叫,佢地會衝入水度,仲玩得不知幾開心呀~
佢地兩父子又偷偷地上人地隻小船玩呀~
唔覺唔覺我地係沙灘都玩左兩個幾鐘,玩到啲水都開始凍,雖然小小豬都係十萬個唔願意,不過為免佢凍親,所以又係時候返屋企啦~
上左水之後都仍然唔肯走,要係沙灘度跑幾轉先肯走呀~
小小豬真係越嚟越鐘意玩水,佢一落到水就開心到不得了.不過係游水方面,都仍然要大肥豬努力啲咁教啦!
唔緊要,我都計劃依個暑假內教識小小豬游水,依家先係暑假嘅開始,所以嚟緊繼續帶多啲佢去沙灘,泳池玩,咁好就可以學識游水啦!


text:
一早就去BIC CAMERA睇野
因為早排BIC CAMERA係facebook搞左個8+7%優惠
簡單講就係8%退稅外再加7%discount
即係15%discount (連稅價)
咖啡機唔好話15%discount, 就算正價都平香港一大截
NESPRESSO一樣係咁
以黑色PIXEL香港價錢係HK$1988
但佢只係賣13824羊(連稅), 計番當時0.068算只係HK$940
如果再計埋discount, 只係HK$799
係香港一半價錢有找
連埋攪奶器果SET就22464羊, 計埋discount, 都係HK$1298
真係好想搬番部番香港, 可惜行李已經爆哂......
相機都一樣, 價錢比香港平
雖然無保養比較麻煩, 不過香港行貨咪一樣得果一年保養, 根本一年內就好難有問題
所以最後我都忍唔住買左一部無反相機, 計埋discount 只要HK$3千幾
香港行貨貴過我呢部二千蚊以上
無計, 香港行貨一向賤格
匯率升時即刻加價, 匯率跌時就減丁屎咁多, 呸!!
不過當然唔係部部相機都平咁多
睇過部份單反, 好似CANON 70D, 6D等
日本只係平幾百至一千, 咁就唔值得買了
不過記住相機, 電器既產品要10,000羊(不連稅價)至可以退稅
通常大型百貨公司都有退稅COUNTER
BIC CAMERA就係買果時直接做埋退稅, 唔洗再另外去退稅COUNTER搞
之後去梅田食飯
人人都話利久牛舌好食
所以我都黎試下
下午1點左右黎到時超多人排隊, 所以行左一陣到接近2點時先去
選左1人前, 賣1620羊
都算豐富既一餐
牛肉湯都有頗多牛肉, 唔係剩湯水呢
牛舌好香, 有D 彈牙
不過我果日先發覺我原來唔太鍾意烤牛舌, 感覺肉比較韌
我比較喜歡煮得好林既牛舌
如果有人同我一樣, 就可以慳番D 錢了
去梅田阪急百貨搭阪急電車, 係石橋站轉車後箕面線搭箕面站
需時25分鐘, 車費270羊
經過一條短暫街道, 會有一個免費的浸腳溫泉
本來諗住行完就去浸下, 不過去到時已經5點幾了
溫泉下午5點就關閉, 可惜
因為都無咩人話黎箕面睇紅葉, 所以諗住唔會有紅葉睇
原來都有少量紅葉
沿途都係平坦既路, 其實一D 都唔辛苦
岩哂我呢D 想去郊外感受下大自然又唔想辛苦既人
中途有間小展覽館
裡面有少量比賽相片, 歷史圖
真係好細, 幾分鐘就睇完
慢慢行下影下相, 原來自己只係行左400米
好多好高既樹木, 真係好似身處熱帶森林中
等左幾分鐘先有機會影到個瀑布
瀑布附近有好多長椅子, 又有D 店舖賣野
可以坐低休息下, 食下野
不過因為相機較光張左相所以先至咁光亮
去到車站差不多5點半了, 返去梅田食晚飯
後尾查到係連鎖食店, 全日本有十幾間分店, 唔多唔少咁啦
門口touch mon售票機, 按圖選擇後入錢, 3歲細路都識用
買票後就等職員帶你入坐
鮪魚(吞拿魚)刺身茶漬飯餐, 800羊
佢MENU有寫個飯熱量, 好似我哩個只有3百幾K
成餐茶漬飯熱量都好低, 健康之選
其實當時唔係太肚餓, 不過真係太好食, 竟然食哂
行完就買個甜品, 果汁酒返去睇電視, 咁又一日


text:
歐比亞 必去景點及艾拉海灘附近酒店推介
艾拉海灘附近酒店預訂
神秘優惠價幫你慳更多
即時揭開神秘優惠價,慳得更多
歐比亞必去推介 - 艾拉海灘
想去 歐比亞 自由行?等 Hotels.com 帶你玩盡 歐比亞艾拉海灘 啦!留意我地文章,話你知去歐比亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋歐比亞艾拉海灘 附近有咩酒店,等你更加容易計劃行程,慳返酒店來回景點嘅時間.
歐比亞艾拉海灘 自由行
去得歐比亞艾拉海灘 自由行最緊要一定係揀啱日子去.一啲熱門景點例如,歐比亞 嘅 艾拉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
歐比亞艾拉海灘 交通
想去艾拉海灘 暢順無阻濟,最好就係出發前,睇清楚歐比亞艾拉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
歐比亞艾拉海灘 必食必買攻略
歐比亞艾拉海灘一直都係旅遊熱門地點,去到歐比亞艾拉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
中國禮儀之爭
中國禮儀之爭(粵拼:zung1 gwok3 lai5 ji4 zi1 zang1),係發生於清代康熙年間,羅馬天主教會對於中國傳統祭祖同祭孔儀式係咪能夠畀天主教教義所接受嘅一場論爭.狹義嘅中國禮儀之爭只係指18世紀初北京康熙皇帝同羅馬天主教教皇之間嘅一場論戰,而廣義就可以從明末天主教耶穌會士始入中國開始計起,直到1939年羅馬天主教宣布廢除以往對中國禮儀嘅禁令,允許中國天主教徒祭祀祖先同埋祭孔嘅儀式為止,有三百幾年歷史[1].
中國禮儀之爭主要包括術語問題同禮儀問題兩部分.術語問題部分主要係討論喺中國應該選用咩中文詞彙嚟表達基督宗教之中對於「神」嘅概念,而禮儀問題部分就討論中國天主教徒可唔可以依傳統進行祭祖祀孔嘅禮儀,同埋呢類禮儀能唔能夠畀基督教神學所容忍[2].
耶穌會會士覺得祭祖同祭孔儀式並唔係迷信習俗,並且喺一定程度內能夠畀教會所接受,但係多明我會同方濟各會就持相反意見,並將呢個議題提交上羅馬.1645年,傳信部根據多明我會所提交嘅報告,譴責天主教徒參與祭祖祀孔嘅儀式,認為係唔符合天主教教義,即使之後傳信會考慮咗耶穌會方面所提出嘅觀點,但依然喺1656年下令禁止天主教徒參與呢啲儀式[3].
呢場爭論其後喺歐洲頂尖大學引發廣泛討論,先後有八名教皇以及康熙帝捲入呢場論爭之中,並且引致羅馬教廷嘅反覆干預.直到17世紀末好多多明我會同埋方濟各會傳教士轉而支持耶穌會方面嘅觀點,但仍然冇被羅馬教廷所接受.教宗克勉十一世喺1704年發布禁令,禁止祭祖祀孔嘅儀式,並喺1715年重申禁令.教宗本篤十四世喺1742年又再次重申禁令,並禁止進一步辯論,令爭論告一段落[3].
直到兩個世紀後羅馬教廷至重新審視問題,喺1939年教宗庇護十二世下令容許天主教徒參與祭孔儀式同在旁出席祭祖儀式.1962年至1965年舉行嘅第二次梵蒂岡大公會議定下教會儀式盡可能容許本土文化禮儀嘅大原則,祭孔祭祖儀式終於畀羅馬天主教教會所認可,為爭議三百多年嘅中國禮儀之爭畫上句號[3].


text:
文 : 不覊
香港係我愛的地方,但愈來愈心淡,好似人人壓力大到就快爆咁款.我係教書佬一名,教咗20幾年書,人工$68,730,好多人都話我人工高假期多,又做咗咁多年,乜都上晒手啦.而且教咗咁多年,唔似啲新仔年年做TEMP,睇唔到前景.
延伸閱讀:
無錯,我係人工高,而且在同一間中學教咗咁耐,有一定勢力,而且講書呢家野,良心事業,有時候真係呢埋對眼都識講.
你以為真係咁筍?其實有苦自己知,教書其實壓力好大,學生問題好多,尤其近年學校愈收愈多SEN仔,我哋學校就差不多有兩成SEN仔.
做教書佬咁多年,雖則係冇咗昔日的熱情,但我都算係一個人嚟,對住啲SEN仔同家長,我都好明白佢個哋苦況,但當你響同一班多幾個,我人就得一個,真係搞唔掂.
再加埋校長又好大喜功,教學工作之餘,仲要兼埋啲橆無謂應酬,搞活動參加比賽攞威,真係瞓街都唔掂.
去到一個地埗,一到返學我就成面爆瘡,但唔知點解,一放假就自動好返.最終,我唔係要睇皮膚科專科醫生,而係要睇心理醫生,話我有 DEPRESS 喎,係不知不覺間發生,我真係去到一個爆煲點.雖然人工有 $ 68,730,雖然響呢行廿幾年,係好難取捨﹐但我最終都做咗呢個決定.
就係我 唔 撈 了 !!
呢幾年好在唔係大花筒,加埋啲公積金,加上單身寡仔,我決定出走我最鍾意的台中生活.租間屋仔都只係幾千蚊港紙,有時間就睇吓書,去郊外行吓,唔經唔覺就兩年了.
家陣我先發覺自己係生活,以往響香港只係為咗生存.
近年愈來愈多人選擇移居台灣,以下這位90後便為一例.
作為一個九十後,真係對香港好失望.尤其係呢個特首選舉完咗之後,更加唔敢想像之後五年民意仲有咩地位,會幾咁難捱...加上喺香港,唔好話實現自己嘅創業夢,本身呢幾年搵工都已經夠難,要搵份似係人做嘅工仲難,個個老細都唔係人嚟,工時本身都夠晒長但仲逼人開OT,香港啲顧客又零舍麻煩,但又得嗰雞碎咁多錢追極都追唔到通脹...
揸住張沙紙都唔知有咩用,讀過書都賺得唔夠洗碗多,好絕望,喺香港,真係睇唔到自己有咩正面嘅將來,真係好想好想好想走去台灣唔返嚟...
欣賞當地醫療 溫柔又貼心
特別喺小圈子個結果出咗嚟之後,我更加積極搵吓啲移民資料.睇過歐美各國,個個都要百幾二百萬咁,心諗唔通真係走投無路?但又突然醒起我仲未睇吓近水樓台嘅台灣移民資料,睇完,當堂令我覺得呢個世界充滿希望!
去過台灣旅行兩次嘅經驗話我知,嗰度嘅生活節奏比香港舒服好多唔洗趕頭趕命,而最緊要嘅係,體驗過當地嘅醫療服務後,更加覺得台灣人真係溫柔又貼心好多.嗰次入院睇急症,唔洗等十幾個鐘,而且醫生護士都好溫柔,直頭有種重返童年畀人照顧嘅感覺.我覺得,病嘅時候係要需要有人呵護吓自己,但喺香港睇親醫生都黑口黑臉,燒到百幾度都當你呃佢醫生紙咁嘅臉口,入醫院又畀人呼呼喝喝咁.病人啫,犯法啊?
移民申請三個月搞掂
對於情竇待開嘅一眾港男嚟講,台灣真係一片福地.嗱我唔係話港女差,不過就真係比台妹比下去囉.台妹識打扮又識哄人,而且又特別鍾意我哋啲港男,作為港產小毒毒嘅我喺一班台妹眼中竟然可以一嚐做搶手貨嘅滋味,一直令我對呢個地方好迷戀...
同埋移民過台灣真係快靚正,移民申請快到三個月就搞得掂,唔似美帝咁玩你十幾廿年後嚟個特朗普,又無了期咁等落去唔知等到幾時.
第一步:去台灣讀碩士!
我本身已經大學畢業咗成年,如果我去台灣讀埋個碩士,畢業後住夠五年,最近1年喺台灣平均月賺夠一萬港紙就可以定居.其實呢個方法幾吸引,但係無啦啦走去讀個碩士我又唔係好想.不過總算畀我見到另一個方法係我比較有興趣嘅.
其實我一直都有個夢想係想開間cafe,如果想長期做生意,只要創業基金有最低50萬台幣就可以拎到台灣嘅創業家簽證,每年通過當局查核,做夠5年,每年住夠183日,就可以入籍,呢個方法真係好吸引!一來個本唔係好多,但又可以畀我發吓創業夢喎!
最嚮往:綿羊仔代步
而且我又好鍾意揸電單車,有啲台灣朋友同我講,台灣之所以周圍都係綿羊仔,就係因為油費夠晒平,揸足成個月都唔洗一舊水港紙!咁又可以完咗我個車主夢!同埋喺台灣啲樓平香港幾倍,同一個價錢,喺香港屈間百幾呎劏房嘅時候,已經可以喺台北買到千幾呎單位,想像吓呢一個將來係幾咁美好?做老闆,做業主,做車主,畀女圍,做自己想做嘅嘢,擁有自己想要嘅嘢,過啲輕鬆嘅生活......
依家開始努力儲筆錢,目標喺林太卸任前走佬!
延伸閱讀:


text:
好耐都無試過係香港住酒店,今日就有機會黎到西九龍住下係Tripadvisor排第11位既W Hong Kong.今日天氣唔係咁好,仲好大風,幾凍下,不過都無損我地既興致~~一出西隧,以為W就係ICC既某一層,點知…
行過西隧上面條橋,再行去Element就到喇
一入到房,好Grand!我地book左兩人房,不過今晚屈蛇屈哂4個人,哈哈,雖然張床好舒服,不過同呀爸訓真係好窄….
窗外景色
你諗倒既野佢都比倒你,不過係無Wifi….雖然Lobby有一個鐘免費
Toilet仲Grand!
一路浸一路睇電視,有遙控~~
我地一家人同Holly成個晏晝就攤左係度喇
走廊
每間房間出面都有本書
行到出就會有書架,設計幾有特色
上到最高76樓就係室外恆溫泳池!
全個九龍就係你腳下!
仲有按摩池,望住成個維多利亞港!不過我覺得池水太熱….
Gym房,Jerry跑緊步
更衣室亦都係非一般既更衣室,有感應式按摩池,你落到去佢先郁
仲有蒸氣,桑拿,沖涼間仲有四個出水口對住你唔同部位噴!總之就舒服啦~
享受完就落留下element會dinner
今日先發現element上面有個平台=.=
最好味既都可以話係依個和牛了!
之後同Holly行到黎廟街,買左個山寨IPad2套,之後就送Holly到地鐵站回家了
我就番到W 既Lobby同呀爸飲Cocktail,一杯要100蚊嫁XD 不過我地兩杯都唔洗錢~~因為我地3點check in時佢話無房要我地等下,之後就送左兩杯野飲比我地喇!
W hotel最cheap雙人房都要二千蚊一晚,如果唔係換分真係傻佬先去住…


text:
「地鐵」
香港地鐵金鐘站應該會係地鐵網絡入面最繁忙嘅一個站,因為好多條線都要係金鐘轉車,包括來往九龍,香港南同遲啲嘅沙中線.其實金鐘站以前嘅通風真係好差,而家先叫做好少少,不過依家反而係因為人太多,基本上好多時連月台到無地方企.所以我其實好怕係啲繁忙時間搭地鐵,因為如果要係金鐘站轉車嘅話,基本上真係超級浪費時間.放工已經夠疲累,仲要迫餐懵先至上到車,真係無奈!
「金鐘」
相信好多人如果搭地鐵由九龍荃灣線去金鐘站轉車搭港島線嘅話都應該有一個非常難忘嘅經歷!一個等好多班車都上唔到嘅經歷,尤其係繁忙時間!真係分分鐘等十幾班車都未必上到車,就算你咁好彩上到車都迫到你傻咗.所以有啲人情願搭到去中環站再轉車,只不過越來越多人咁做,所以而家就連中環站都迫滿晒人.如果遲啲開埋沙中線嘅話咪仲大鑊?
「風險」
以前未有車同住係港島東嘅時候,好多時都會去尖沙咀接老婆放工,然後搭地鐵返港島.每次去到金鐘轉車都真係怕怕,因為真係多人到爆.所以當老婆懷孕之後,我都會送佢返工放工,因為真係怕啲人睇唔到佢.老實講地鐵不斷加價,但係服務質素又唔見得好咗,其實個站都已經負荷唔到咁多人流,唔通遲啲改建完會好啲咩?個站只會越嚟越多人,真係驚有日會發生啲大事件,咁就大鑊啦!


text:
友情
友情(粵拼:jau5 cing4)係一種人類感情,亦係一種人倫關係,係社會範疇嘅事物,呢種情感關係建基於相互之間嘅信賴,共情,以及對對方嘅肯定同尊重,有呢種感情嘅人,會關心,幫助對方,會關注對方嘅感受.友情關係唔限人數,可以係兩個人之間嘅友情,亦可以係一大班人之間都有友情;友情維持嘅時間亦有長有短,可以係素昧平生嘅一面之緣,亦可以係成世老友乃至世交.有呢種感情關係嘅人互相稱之爲朋友,朋友之間通常無血緣關係,不過記掛,友愛,相處方面唔輸蝕過親人.不過唔係所有嘅朋友都會有友情,有時朋友關係出於利益交換,又或者單純係唔覺對方乞人憎,真正嘅友情係要有足夠嘅自我犧牲,爲對方着想,互相幫助,互相安慰,共同進步.
概念[編輯]
透過友情而結成嘅朋友,會將對方睇做有個人價値嘅人,會願意爲對方好.一般友情以相互之間嘅好感,信任,以及相同或接近嘅價值觀,諗法做基礎,有時各人嘅背景亦影響到友情發展.而特別親嘅友誼,啲人可以唔計較利益,收益而爲對方自我犧牲.
「友情」呢個詞,通常係講無近親關係嘅人.不過時至今日,呢個詞亦可以用喺家庭成員之間.雖然可以噉用,不過實際上除咗夫妻之間可能有友情式愛情之外,長輩同後輩之間更多重係一種基於血緣嘅親情,只不過有啲親情能夠以朋友嘅方式相處.除咗人類外,人同其他動物,同埋動物之間都可以群埋一齊,形成相互照應嘅友情.
「友情」「友誼」「友好」呢啲詞亦派生出其他用法,比如喺外交場合會用呢個詞,來表示民族之間,或者國家之間嘅良好政治關係.比如話「中日友好」係中國同日本關係良好時先講嘅;「德法友誼」係德國同法國唔再記過往恩怨時先講嘅.
日常語境[編輯]
喺日常講嘢,「朋友」呢個詞係好模糊嘅,無講清彼此之間關係嘅深度,實際上有好多詞分別描述唔同程度嘅友情關係.關係最淺嘅講法就係「我識得佢,點頭之交,見過嘅」,而關係最深係「做咗一世老友,知己,世交」.對於後一種咁深嘅關係,就算好耐無見,無互通音訊,就算彼此之間離得好遠都好,佢哋嘅關係都唔會變差變淡,無論幾時見都重係老友,呢種關係有個特點就係雙方都係無條件信賴對方.當友情增強到噉嘅程度,往往都會願意爲對方奉獻,而唔計較得失.
雖然話高尚嘅友情唔計犧牲,不過畢竟同愛情唔同.原則上認爲友情係喺人需要團結互助時至體現到,比如話士兵,救火隊,童軍,爬山隊,比賽隊,乃至活動社團,工會等等.呢啲都叫友情,不過同嗰種入心嘅自發友情唔同,喺噉嘅時候,友情出自於人需要彼此協作,喺信得過對方嘅情況下一齊組織行動.
所以友情同合作意識有好大嘅關聯.按照心理學家恰·戈堡嘅講法,友情分爲三個層次.按佢嘅講法,合作意識係友情嘅前提.
- 第一層次,可以稱之爲「有功利目的嘅同夥」.喺呢個階段,無論出於咩目的,只要雙方有共同嘅利益,佢哋就會行埋一齊,合作去達到共同嘅目標,呢種關係好易散,一有利益衝突就散夥.
- 第二層次,可以嗌做「趣味相投嘅同伴」.呢種關係出於彼此都有某種特定嘅 ,唔涉及利害嘅目的,比如得閒時湊幾個人來打場波,釣下魚,或者因爲啲共同喜好樂趣而喺埋一齊.
- 第三層次,就係比較純粹嘅友情.呢種關係唔依賴於某啲特定嘅目標,目的,相互利用,利害計較少,維持關係嘅目的就在於關係本身,在於因爲遇到個啱嘅人,彼此之間好熟又好值得信賴.
「友情」呢個詞經常用喺其他嘅關係度,所以有引申意思.比如話同事之間亦會話係朋友,噉呢個時候,可能真係有朋友關係,但亦都可能只係單純嘅同僚關係,所以呢個詞會變得好曖昧,具體係點,噉就要睇雙方之間係真係彼此有好感,定浄係上班時先見.類似嘅重有網友,可能就淨係網上見,亦可能有現實中嘅關係.
而對同性戀,友情亦同其他群體一樣,相對來講,會同異性相處得好老友.比較典型嘅係一啲男同志同女性朋友嘅關係.大抵上男同志可以同女性友人傾好多女人比較關注,乃至比較私密嘅話題,同時雙方之間嘅交流好密切,好流暢,而一般來講,好少有男人可以同女人傾到咁埋,除非嗰個係自己嘅配偶.而對男同志來講,佢同女性嘅友誼無咩性方面嘅吸引,正因爲噉,佢好多時可以做到女性嘅閨密.
社會學上嘅概念規定同說明[編輯]
喺社會學上,斐迪南·滕尼斯將友情歸爲「精神共同體」呢個範疇.雖然係共同體,友情之中嘅亦有啲社會學研究喺裏頭.一般來講,好親嘅朋友,佢哋之間嘅衝突詏撟多過相識嘅熟人.心理學家,社會學家畀嘅解釋係,相比識得嘅熟人,親朋戚友會多份互相信任,於是乎相比會留番個面嘅熟人,對親友講嘢會直腸直肚啲,無心之間就將真正諗法講咗出口,加之因爲親,相處接觸嘅機會多啲,於是摩擦,衝突嘅機會亦都多啲.
基鄂·贍繆喺佢嘅《友情社會學》度提出友情係有各種唔同嘅方式,程度分化而成.佢反對亞里士多德,因爲佢見到友情有唔同嘅層次,階段.佢認爲,兩個人之間嘅友情開始於佢哋嘅相識,換句話講,相對於自身嘅對方於自己係個未知存在,噉喺呢個基礎之上,兩個人開始彼此滲透,關涉對方嘅生活領域.呢種他人對自己生活嘅涉入深度,廣度在於自己嘅意願以及開放程度,所以友情係有限界嘅,即係話自己有啲生活內容唔係對方可以隨便干涉嘅.舉個可能唔係好啱雅嘅例,波友一齊喺睇波呢個生活內容上有偈傾,不過除非係交往得深,一般都唔會同人講起自己近排離咗婚嘅事,而同佢一齊嘅人就算發覺佢唔開心亦都唔會去特別關心佢出咩事,呢啲私事就係佢哋友誼嘅界限.
贍繆話,呢種限界唔係絕對嘅,佢可以隨住關係進展而超越.呢種關係進展帶來正反面嘅結果.反面來講,爲咗深化呢份關係,要開放個人更多嘅生活領域畀對方,允許對方更大程度噉干預自己,同時亦比之前更多噉關注對方嘅感受,諗法,於雙方來講,佢哋都要爲呢份關係付出得多過之前,噉本身就係種犧牲;正面來講,由於雙方嘅坦誠開放,亦就收穫咗份更加真誠可靠嘅友情.不過,友情嘅深化唔一定就在於雙方界限嘅退縮,唔係話深厚嘅友情就一定會開放好多私人事務畀對方知,參與,友情亦可以通過生活領域涉入廣度來深化,換言之,就係有幾項共同興趣嘅朋友,佢哋嘅關係會深過只有一項共同興趣嘅朋友.
贍繆重認爲,婚姻係一種特殊友誼.噉係因爲既然友誼係逐步開放個人領域畀對方,彼此融合成精神共同體,噉婚姻亦就有友情嘅特徵.喺舊時,直到蒙田嘅時代,婚姻重係利益交換嘅一種,到近代之後,愛情先成爲婚姻區別於其他關係嘅特徵.不過雖然結婚係一種愛情關係,佢入面重係有友情嘅特點.贍繆警告話,唔好以爲一結咗婚就應該自動自覺交曬個底畀配偶,實際上噉會衝擊婚姻關係.佢認爲,結婚時未必就認清自己嘅配偶,結婚嘅價値在於日久知人心,就好似朋友嘅相知相惜噉,一開始都笑騎騎,但坦誠可靠嘅關係要靠長時間嘅關係探索,磨合.之所以會認唔清自己嘅配偶,係因爲個人領域嘅開放與否全在於佢自己嘅意願,可能有時講嘢,做嘢嘅細節會無意透露,但畢竟坦誠可靠嘅關係唔係靠「讀心術」來維持,更何況,呢啲估估下其實唔可靠,於是婚姻關係入面係有「盲點」嘅.既然有啲嘢係睇唔清,噉亦就無理由一上來就交曬底畀人,要交幾多嘢畀人,都係睇關係進展,對眼前人嘅評價判斷,同時對方亦睇唔清自己,可能未做好準備去接受自己完全真實嘅面目,如果一結婚就完全顯示本性,噉可能會導致婚姻嘅幻滅.
溝通,互助,群體意識[編輯]
據日本廣島大學研究生院嘅實驗報告[1],佢研究出唔同人群度,溝通良好與否以及有無敵對人群,會對啲人嘅群體意識有影響,得出:①同朋友仔嘅溝通聯繫,良好關係有利於形成,促進群體意識,②不過呢個唔係唯一途徑,一個組織高效嘅優秀團隊亦有團結作用,③尤其係溝通聯繫唔順暢時,團隊嘅組織效率會直接影響團員嘅群體意識.
友情關係嘅類型[編輯]
註[編輯]
- ↑ 《「仲間意識」に関する研究結果の報告》,中島健一郎(広島大学大学院博士後期1年)
睇埋[編輯]
連出去[編輯]
- "Friendship" (用英文寫). 史丹福哲學百科全書.


text:
「淘汰」
自從一九九四年開始有互聯網嘅年代就已經成為我生命嘅一部份,隨著佢嘅發展,由自己嘅對寫網站嘅興趣變成自己嘅職業,其實真係睇住科技嘅發展同不同公司嘅起起跌跌.因為互聯網發展迅速,就算係龍頭公司,有一日都會被淘汰.要生存就需要不斷調整策略同發展嘅方針,唔係大就唔會被淘汰,因為歲月不饒人,唔改革嘅話只會俾時間巨輪慢慢吞噬!
「雅虎」
雅虎終於完成使命變成歷史.作為最早期嘅搜尋引擎,基本上同而家嘅谷歌一樣,可以稱得上係早期最多人用嘅搜尋器.之後佢哋推出電郵服務,相信直至嚟刻好多人都係用緊佢哋嘅電郵系統.不過雅虎近年雖然希望求變,只不過都係逃唔過要賣盤嘅命運.當然係互聯網嘅年代係好平常嘅事,只不過一個陪伴自己成長嘅平台就咁樣變成歷史真係感到有點心酸.
「改變」
係我認識嘅朋友中,好多都係雅虎做過,相信佢哋感受更深!就好似自己見到娘家近年嘅發展,其實真係有啲擔心佢哋會再一次返到九十年代嘅困境.不過現實係殘酷,就算今日面書好似好強大,但係亦都會有可能係十年之後變成歷史.類似雅虎嘅例子真係好多,亦都唔係唔常見.所以要跟得上時代嘅發展,就要不斷改變.雖然改變未必一定成功,但係點都好過唔變!
Also published on Medium.


text:
衝上雲霄2可以叫做2013年入面其中一套最期待既電視劇.. 當然都係因為2003年既衝上雲霄非常既大熱令到好多人都熱切期待衝上雲霄2啦! 由一開播到今晚既大結局, 衝上雲霄2都比人鬧又有比人讚.
衝上雲霄2可以話係挑戰市民既接受程度, 又或者可以叫做有dee”根本唔會係現實發生“既野都會出現係衝上雲霄2入面.. 就例如. coco(胡定欣)去左做代母 幫自己最好既朋友生BB, 張智霖唔知點解可能因為太風流而比人報仇令到佢可能連機師都冇得做, 羅仲謙又去游港隊又去做機師! 不過如果tvb出埋d劇情, 個個都估到既, 又會比人投訴話冇新意, 劇情太離譜既又會比人話唔make sense..
而其中最突出既就係佢地錯綜複雜既人物關係同三角戀情喇! 就好似馬國明同江美儀既關係由朋友變sex partner, 再到江美儀覺得佢同馬國明年紀差太遠 而馬國明真係中意江美儀想同佢發展.. 我諗今晚都會成為其中一段幾重要既劇情, 另外仲有胡杏兒同吳卓曦啦梗係..咁呢幾pair都好值得去討論既..
仲有既就當然唔少得既就係sam哥,holiday同張智霖呢個3角關係啦… 我見好多人而家都係度問“如果你係holiday,你揀sam哥定張智霖???” 當揀sam哥既時候, 好多人就會話sam哥太嚴肅, 同佢一齊勁有壓力, 同埋sam哥對holiday 仲要比其他學員既要求更harsh.. 同佢一齊又好似同個老豆一齊咁, 不過sam哥又對感情好專一, at least 佢唔會一腳踏兩船..
當揀張智霖時, 張智霖又好似太風流, 太過玩玩下, 好似對段感情好唔認真咁,有可能一船踏幾船你都未必知, 但係同佢一齊又可以好relax好輕鬆好開心.. 同佢一齊就好似真係enjoy一段戀情而唔係壓力etc.
sam同張智霖… 兩個人都太過extreme.. 咁但係又各有各好…
比著你, 你揀sam定係張智霖呢??


text:
唔想男友去exchange,好矛盾......
Dear Joven:
呢次係我第一次send email嚟,希望可以得到你的意見.
我同而家的男朋友已經叫喺埋一齊5年,但當中我哋分過手,原因係佢鍾意咗第二個,背叛咗我.我知道咗之後好唔開心,雖然自己主動提出分手,但係實際上決定分手嘅係佢.之後佢有試過同嗰個女仔一齊,但係大家性格唔夾,結果佢放棄咗.之後佢有同唔同的女仔曖昧,最後搵返我,話發現原來自己好蠢,最好的已經喺身邊,但係就放走咗我,希望可以同返我一齊,因為我對佢仲有感覺仲係愛佢,而且佢中學讀男校,又比較少參與有男有女嘅課外活動,我覺得可能佢一時分唔清對朋友之間的好感同愛情的好感,所以我決定同返佢一齊.只係我對佢無晒信任,因為當時佢講大話呃我,我覺得只要我一搵佢唔到,或者佢話佢有嘢做而唔可以見我,佢就係約咗女仔,又或者喺Facebook WhatsApp度flirt女仔,佢知道我的難過,所以佢有努力做好,例如佢比咗佢嘅password我,而且除咗學業上,都唔會同女仔有咩聯絡,亦會話比我知佢去咗邊做啲咩,介紹我比佢啲朋友識......
但係佢前排收到大學send嚟嘅e-mail,話佢知佢嘅exchange application is approved.佢好開心,因為佢真係好想去,但係又好矛盾,因為佢知道我唔想,我信任唔到佢,而且我身邊有唔少朋友去exchange的經驗,令到我更加唔放心,雖然只係一年,但係我覺得只要佢一去,就等同再次拋棄我,就等同佢唔會再返嚟,會有唔同程度上的背叛,但係理性上話我知,其實機會真係好難得,唔應該因為我而放棄呢個機會,而且只係一年,聖誕節我又可以飛去搵佢,咁都係半年左右啫.但係......我真係相信唔到佢,我覺得佢會做出一啲我永遠無辦法原諒同接受的事,我好想佢可以因為我而唔去,但我知佢唔會,我又唔想受傷害,所以我想分手,不過佢知道咗之後佢好難過,佢好唔想分手,好唔想再次失去我,但同時又好想去exchange,我哋大家都好困擾,大家都明白只要佢一去,我哋就無可能一齊,但係佢又無理由唔去,你可以比啲意見我嗎?
煩惱的N
Hi N:
講真,你們的問題根本已經存在,即使他留在香港,你也對他沒信心.
信心這回事,必須兩個人努力.你亦要搞清楚自己不能再相信他的原因:是他還做着令人懷疑的事?還是你對自己無信心?你的童年過得怎樣?和家人的關係怎樣?
遠距離戀愛需要更多的互信和努力,你倆都準備好了嗎?講真,如果你根本對這個人無信心,
無論他身在何方,結果都是一樣.


text:
香港近幾年,急速赤化,荒誕嘅事情無日無之.李波被消失事件之後,朋友之間,除咗憤慨,討論得最多大概係點樣續期本封塵嘅BNO, 究竟BNO 有冇用,同埋有冇移民嘅方法.
BNO 嘅用途,相信大家喺網上嘅討論都知道,極其只係會令你喺外國得到比特區護照好嘅領事服務,同埋唔會比人誤會係強國人 (呢個原因我絕對認同),但係長遠嚟計,如果仲有人 FF 英國政府突然會大發慈悲,畀翻 BNO 有居英權,大家真係唔好再發夢.英國比起其他西方國家,絕對係更加利益掛帥.二戰之後英國處於破產邊緣,對於喺第三世界嘅殖民地,基本上係急急腳放手,最好越獨立越好;直到今日,英聯邦裡面大部份嘅前殖民地,都係經濟政治混亂,貪污盛行,人權狀況欠佳,而英國作為英倫邦嘅始創維繫人,亦都冇乜興趣理會.1982年中英談判,明明大部份香港人想維持現狀,英國就一早決定事事向中共讓步,以換取大量投資中國嘅合約機會.雨傘運動之後,英國以天子規格接待習總,香港嘅狀況絕對唔係議題之一,而英國連核電廠咁敏感嘅國家設施,都可以賣比中國營運,你話佢會唔會為咗香港區區幾百萬 BNO 二等公民得罪中共,同錢過唔去?有人提議集體告上歐盟法庭,為 BNO 平權,亦無人可以講勝算有幾大.
我哋呢一代廢青,成日都話上一代天真誤信民主回歸,又或者只係喺前途不明嘅時候爭住移民歐美,完全無積極表態爭取香港人嘅意願,然後就攞住外國護照,返香港若無其事搵錢,甚至變成親共份子.假如我哋呢一代,喺今日只係計劃點樣離開,其實同上一代嘅人冇分別.再者,要成功移民,首先誠惠幾百萬嘅投資,何況以今時今日歐美嘅經濟狀況,要好似上一代咁靠賣吓中式快餐養活自己,絕對唔係容易嘅事.如果大部份有能力嘅香港人移民離開,更加係正中中共下懷,達到人口洗牌,全面接收香港.
香港人,已經無路可退.與其幻想只係靠外國勢力,又或者只係計劃走上一代走過嘅移民路,不如迎接全面抗爭嘅未來.無論係走入體制選舉,喺自己專業界別發聲,街頭抗爭,甚至係抗議小朋友嘅學校用普通話教中文,都可以係抗爭嘅一部分.我哋唔能夠要求每個人都有視死如歸嘅底線,亦無人知道抗爭嘅最後結果,只可以希望每個唔想香港沉淪嘅人,都唔好比而家呢種無力感嚇到,繼續係自己嘅能力範圍抗爭落去.
Cover photo: ejinsight


text:
第10位 Nun Korean Dessert
韓式甜品店,夏天咁熱係要食下冰嘅.呢度啲冰杯杯都好大杯,有好多款揀,有選擇困難嘅朋友應該好頭痕,不過如果你係抹茶控,建議叫返個宇治金時紅豆雪奶,唔使諗咁多,永遠嘅perfect match,綠茶雪糕上面再有綠茶粉,我見到嘅係,bling bling眼.
第9位 Kowloon East Kitchen(*新上榜)
又係觀塘工廈餐廳,都係食西餐嘅,平時食開白酒煮蜆嘅,喺度可以試下啤酒牛油煮蜆,都夾㗎喎啲味,鮮甜之中帶有少少麥香.仲有,鍾意流心蛋嘅就啱晒,呢度都有得食.不過唔係原隻食,而係釀咗入意大利腸入面再拎去炸,脆皮,流心,飛佛.
第8位 阿麥廚房
第2次上榜嘅阿麥廚房,好多人嚟呢度除咗食ribs同豬手,就係食海鮮.大蝦占米多,係大隻嘅,好彩嘅話隻蝦仲好多膏,啲蝦肉都好爽.另外有個黑松露麵包蟹意大利飯,即係用蟹殼裝住啲risotto,伴埋蟹肉同黑松露,賣相靚得嚟又有特色.
第7位 BAKE CHEESE TART
冇見一排,芝士撻又上返榜.雖然而家已經冇咗一開初嗰排瘋狂排隊嘅熱潮,但每次經過Sogo地下,依然見到一個個香噴噴,漲卜卜嘅半熟芝士撻,有時都係會忍唔住買個嚟食.
第6位 Pom's Diner(*新上榜)
呢間喺佐敦嘅西餐廳,門面裝修已經先贏一仗,餐牌上嘅嘢食都唔執輸.嚟到最好就食鋸扒,比目魚扒又好,肉眼扒又好,都係大大塊,生熟度剛剛好之餘又能夠鎖住啲肉汁.而原隻炭燒波士頓龍蝦配松露薯條,色香味都齊.
第5位 白鬍子炸魚薯條(*新上榜)
SOHO區專門賣Fish & Chips快餐店,比中環碼頭總店大而且有位坐.招牌炸魚有多款唔同口味,最特別嘅一定係冬蔭醬,比手掌長嘅炸Hoki魚柳炸至金黃色,炸皮薄脆有冬蔭香味,魚肉亦夠Juicy,配埋粗身薯條成個Package好邪惡.唔夠飽嘅話仲有炸蠔等小食同漢堡揀.最後提多一句,門口放咗部街機,等炸魚嘅時候打返鋪就無咁悶啦.
第4位 K-Net Square(*新上榜)
成班Friend約出嚟想盡興?太子呢間酒吧餐廳可能係其中一個好選擇,有波睇有電子飛鏢玩仲有得唱K!當然,唔單止配套設施好,Dinner Set嘢食都的確相當唔錯,例如厚切鵝肝多士係貨真價實嘅真·厚切鵝肝,煎到啱啱熟脂香誘人.黑松露什菌意大利飯香得嚟醬汁夠Creamy,安格斯肉眼牛扒唔韌有肉香,最後飲多杯酒或者特飲,滿足也.
第3位 Hami Harmony(*新上榜)
呢間裝修非常少女Style嘅西餐廳,居然係藏身於太子酒吧街裡面.店名嚟自店主兼大廚嘅名Hami,雖然Hami之前以手工甜品出名,但餐廳入面嘅主菜亦非常出色.芝士釀春雞唔單止有香草香味,切開烤雞仲有極之邪惡嘅芝士醬流出嚟!其他菜式亦見誠意,意粉係自家製作,意大利飯亦用料十足.最後當然唔少得甜品,蛋白脆餅Colorful又唔硬實,Baileys酒布甸香甜醉人.
第2位 The Little Corner(*新上榜)
香港夏天天氣熱要食雪糕是常識吧,尖沙咀呢間雪糕店最近就出咗笨蕉杯,即係香蕉牛奶雪糕再加焦糖香蕉同巨型朱古力棒或者半個香蕉朱古力批,雪糕有自然香濃蕉味.另外三款軟雪糕口味分別係酒香同奶甜平衡有致嘅桑莓啤酒;香濃而唔太澀嘅靜岡焙茶,同柔滑帶回甘嘅京都抹茶.注意每日只供應其中兩款口味,想試哂四款就要去多一兩次啦.
第1位 Banabana(*新上榜)
旺角呢間新開嘅果汁店可以一次過滿足到你三個願望!揀水果嘅方法同韓國嘅Beesket類似,先拎支火箭去集齊三個星球,亦即係三款水果,然後飛返去總部交畀店員落單,夠好玩.每款水果都會註明熱量,而且每杯果汁都新鮮即打後仲有張卡註明總熱量同營養成分,夠健康.水果選擇夠多,由大路嘅橙,士多啤梨到少見嘅西藍花都有,自己揀唔到嘅話亦可以留意每日精選或者排行榜,咁就可以自己配搭出一杯夠好味嘅果汁啦.
文:Kar,Cathy
隨時接收最新資訊
讚好OpenRice專頁!


text:
無價喇叭
通常D IPOD,IPHONE喇叭都幾貴下,但又驚買平野易壞,唔知點揀好?其實如果唔係要黎開PARTY, "FUNK" 機嘅話,點解唔試下自己整呢? 其實揚聲嘅原理好簡單,所...
膠樽雕塑
嚟自捷克嘅 Veronika Richterová 利用俗稱PET bottles嘅塑料膠樽,創造出極似雕塑嘅藝術品. Veronika 用切割,加熱同組合各種方法,砌出大大小小唔同 size 唔同顏...
主場住所
世界杯完咗都幾個月,唔知那12個足球場而家用黎做D咩呢? 法國兩位建築師 Axel de Stampa 同 Sylvain Macaux 就提出了一個解決方案,叫做 "Cas...
S(H)AVE THE RAIN FOREST
篡改圖像似乎冇咩咁特別.不過愛爾蘭一間博彩公司 Paddy Power 之前發表關於巴西世界杯嘅圖片就令到好多人不滿. 就咁睇落去真係好似冇咗 D 樹咁,又好難怪 D 人咁嬲嘅....
眠宿廣告
大家有冇覺得廣告,商品,招牌呢D野周街都係?當佢地已經成為日常生活嘅一部份,但係又冇咩實質供獻,反而仲有D咗礙居民作息添,譬如話射燈太強造成光害.不過係斯洛伐克,廣告牌就有新嘅意義喇! &nbs...
旅行喺……
呢年嘅工作比較忙,但喺忙中都有放假嘅.澳門有好多朋友都會去下陽光沙灘聖地渡下假,有D會去歐洲童話小鎮,又或者去下繁華都市Shopping.每種旅行方式都好令人羨慕,每次旅行經歷都有...
DIY 草皮大整蛊
平時睇開個D DIY,都喺細細件比較容易整.嘩,但喺今次呢個唔單止大件,仲要等幾個星期先搞點,呢班人真喺犀利! 話說呢班同事趁其中一位放三個禮拜假,決定搞個草皮大整蛊 ─ 就...
不要忘記
上年暑假去咗前南斯拉夫其中一些國家,想睇下長達十年嘅戰爭後人民嘅生活,城市嘅面貌,旅程給我很大的感觸.喺薩拉熱窩遇到一個同我同年嘅男人,佢同我講咗戰爭時嘅一些故事.當年佢只有十歲,...
綠屋頂
橫琴嘅新大學校園,我諗唔少人都有意見同不滿.雖然我本人未行過入去,淨喺遠觀,不過已經覺得...... 再加上以前 D 亞 Sir 講裡面嘅配套...... 其實同鄰近國家地...
Back to farming ─ 由細細個開始
前幾日睇新聞見到有個好令人鼓舞嘅報導,所以想同大家分享下! 喺意大利南部一個小鎮,有位好有環保概念嘅校長決心要把環保,有機種植帶到學校,實行自 “...


text:
近日銀行界有人問我 小巴牌 資產點收科嘅問題,大家都知道 小巴牌 根本唔值果個錢,但係成棚車主係按炒返嚟嘅市價去買車同買牌,依家如果成堆車斷供,民生可能班次因此大受影響,而 小巴牌 資產變唔變陰司紙,呢個先係問題.
小巴牌 有可能變陰司紙㗎
小巴牌 有樣嘢比旅遊巴牌好,旅遊巴牌一default就係因為非法資產交易,就一仙都無,所以有車行無良到叫小投資者投資旅遊巴牌,呢個行為果啲車行,簡直係應該公開譴責,要黐線去第二度.但 小巴牌 會唔會變一個cash cow,咪未來提供源源不絕嘅收入?如果政府唔改變路線政策,你覺得有提供到現金,結果無現金流入,投資者無興趣,牌價跌之餘無人抵押到錢去投資升級啲車.好似低地台小巴,當然Optare果架係膠嘅,買果個係傻嘅,但其他牌子似樣都要成百萬,如果政府唔改路線政策,唔做廿座,你搵邊個投資?搵新城九做?佢地無咁靈活喎,結果蝕錢收起晒啲車(因為架架都中型巴士出),然後好多線好似歐洲咁等成個鐘至一班,香港呢啲天氣,你成個鐘一班,不如Uber算?只係巴膠,至以為巴士是無敵的,好彩香港公共交通政策唔係巴膠主導.所以政府如果政策唔改,又唔收番晒啲 小巴牌 ,係會變陰司紙,變咗陰司紙又邊個受害,除咗市民無車搭,咪係銀行囉,乜搞到銀行好多呆壞帳呢家嘢,又好好玩咩?
至於上市公司,果啲銀行股大家固然避咗佢,但揸住公共交通股果啲,好似進智公交你都小心啲.無錯,進智公交hold牌唔多,甚至有可能買到啲平牌返嚟,條數有機會化吓妝,但係大股東攞手成手牌要抬錢補住個按揭,靠乜嘢籌咁多現金,又係掟進智啲股票出街,股價因有人拋售而跌,都咪話唔喊得一句句,俾著我就離場算數.而手頭上持有唔少唔轉讓得嘅旅遊巴牌果啲,其實佢地嘅資產值係要用一個合理公式估過晒,因為旅遊巴牌係無得出讓,我想問依家啲估值,邊個石頭爆出嚟.
如果政府想拖延由運輸業界搞到銀行爆廠嘅時間,短期咪調整鐵路為主嘅交通政策,長期咪同銀行,以及各營辦商傾個可行方案出嚟.只不過我怕,政府高層好多都仲係懵盛盛,以為天下仲好太平.


text:
Youtuber Kikko黑歷史公開 網民:Bomba收皮佢冇嘢撈啦
最近曾樂彤簽咗俾星夢,可能人紅自然有人唔抵得,有網民就話Kikko見到曾樂彤泊到個好碼頭就學佢,話佢個MV風格抄曾樂彤,不過啲戲就好唔掂.
仲話曾樂彤都叫有心機搞好自己個Youtube channel,但Kikko個Youtube channel好似sell廣告.
唔少網民覺得Kikko真心唔掂,樣又冇化妝又唔得:
金魚.花火
其實我真係唔明點解佢可以一直收到sponsor 啲化妝品都算啦,連adidas都搵佢
佢係咪同啲pr好熟
台妹搖頭說不
Kikko扁口扁面到仆街 唔係識打扮同影埋啲文青相鬼有人follow咩
坐定定食花生
化妝咁柒仲要學人拍片
《行運超人》
好X樣衰
個樣盡晒力
想講佢幾樣衰下
有網民覺得Kikko同曾樂彤兩個都唔掂:
ongnable
呢條友係唔知咩事
但你都唔好講到曾樂彤好有料咁啦
叉費士各嘉
兩件又醜 唱歌又難聽
奶王包
唱歌最緊要係歌喉
唔係樣
曾樂彤唔啱做歌手囉
依家愈嚟愈多Youtuber同KOL,真係拍條片擺上網就可以話自己係KOL.之前有網民話覺得微辣係抄人地啲片,最近又有連登仔大爆微辣成員雲吞嘅黑歷史,話佢剪片用人哋首歌唔落credit,又係free rider,又一腳踏兩船,真係紅咗少少就是非多.
原文如下:
真係睇唔過眼.講明先,我係heater
咩雲吞叫埋雞,用人地ohd首歌priorities 又唔註明credits, 人地post 出黎講到明可以隨便拎去用,但請註明credits.
唔講佢d片, 個肥仔平時係學校就做終極free rider, 一句話要拍片就乜都唔X做,完全消失,我X你你荷李活巨星咩,你拍片我有錢收?
有次食野見到佢,佢話自己乜錢都唔洗用,剪頭髮有sponsor,戴表有g-shock sponsor, 著鞋有puma. 仲叫人跟佢拍片.咁我唯有心諗祝你拍一世啦….
明明有條女,但永遠唔點公開,post完同條女d合照就叫個雞wing係下面留言話係吞妹.
一腳踏兩船先最仆街,同另一條女一齊,嗰條女仲要有仔,就黎結婚, 最on9係條女仲會請埋零吞做司儀,我真係好想係婚禮當日玩踢爆.
有網民紛紛食花生留言:
世上最差女朋友
佢有咩資格可以一腳踏兩船
這是頑童
雞wing 好好 ?
唔係賣流4咩
靈芝胞子
hater
本身都唔多睇呢條茂丙 真係好L樣衰
做人做狗自己決定
請比料
佢兩條友不嬲都係爛蒲爛滾友
二月紅
痴利根又樣衰 ,對腳肥X到
講實力又唔好笑
山區野人
負評啲乜 hater都唔識串就話”我唔中意/好憎雲吞”未算
係要夾硬打英文
個字仲要咁簡單
唔評論事件
但hater都串錯我真係忍唔X到
你又問返我
條友真係狗公嚟 我女朋友都俾佢聊過
希望佢快啲生花柳死
微辣同Bomba都係做搞笑片起家,大家嘅演員嘅定位都好鮮明.Bomba搞搞下都接到啲廣告做下,但佢地野心太大,咁既質素同規模學人搞收費睇片,仲夠膽拍片發火話自己啲觀眾.反而微辣愈做愈多廣告,又有表演,搵到自己定位就專注去做,啲演員又有自己channel,覺得微辣好過Bomba好多.
唔少網民認同樓主,覺得微辣做得幾好,幾搞笑又有靚女睇.
如果心聲真有療效
豪dee啲戲真係好有娛樂性
潮留美海
個人覺得豪dee同加蔥都幾好 個人X下X下咁
女嘅話家姐真係好正
最浪費嘅環保JJ
Sulin同家姐都好正
其實我覺得霍哥幾好笑,佢d角色同佢個鹹濕樣好match
Psyjotic
微辣好在幾個男演員既演技都OK唔錯
女演員又有啲外表睇下
pppppppppppppp
bomba d 人咪普通mk仔,微辣d演員真係天生演員,好似咩雞wing豪dee果d咩都唔講淨係個樣都搞笑
AIRWAVES
豪dee連個咀都有戲
Mr冇事做
家聰同六毫子一齊果幾條片最有火花
七竅已通六竅
至少佢地令到外國認識到澳門呀
好過我地香港人仲拎住以前前輩打返來的江山係到打飛機一啲進步都無
姬川亞弓
豪dee 上次同黑人果條片好X好笑
雖然黑人gag好多地方都有片
但用返廣東話 真係好有親切感
男人唔可以窮
佢最新果條片
同杜文澤 惡搞頭文字d續集笑到仆街
有網民就唔係咁睇,覺得微辣唔好,抄人地啲片.
石原里美bb
曬X氣啦微辣
啲片十條有九條都抄外國既
演員係得豪dee叫好少少 其他食屎啦
微辣唯一可取就係得家姐同細妹 但可惜既係兩位都只係嘉賓
假裝開心
岩呀
講好笑 歡樂馬介休高汁好多
愛國愛黨愛達哥
微辣浸鄉下味好難頂
一隻貓
咁多傻X睇呢d垃圾
咸家鏟
知微辣係澳門嘅
但係唔知點解覺得有蝗味
悔創阿里杰克馬
抄襲當創意…不了
Cap by 連登


text:
2009年,觀塘繞道黑警攞市民嘅車連命當人肉沙包,搞到炒車收場,果次香港警察已經被人鬧爆,果陣都未有乜嘢佔中,九年後,黑警喺粉嶺公路玩得更過份,截停市民車輛,連埋司機條命,去擋毒販嘅跳灰車,簡直係黐線之最.
警方玩 人肉沙包 根本係唔應該
追非法賽車攞唔知情市民做 人肉沙包 ,呢件事根本已經係黐線,只不過,照計非法賽車都係會停嘅,我估2009年果鋪,之前已經發生過好多次,只不過果次班飛車黨架車炒咗,失控,咪成件事揚咗出去.
但呢次粉嶺公路捉乜人,捉跳灰車呀,呢啲車上嘅毒品,往往以幾百克計,根據現行量刑指引,至少判坐十年,如果啲毒品多到成公斤咁計,廿幾碌就走唔甩,班毒販唔同你搏命就奇喇,反正捉到又死,唔捉到都死,幾大都搏一鋪,所以呢啲毒販絕對係亡命之徒,依家黑警on9攞啲市民嚟擋毒販,呢班友係傻X咗,定係點呢?呢件事完全只能用草菅人命嚟形容,依家成架炮彈飛車,好彩死果兩件都係毒販,如果死果件係市民點算.都未計無啦啦要新年入醫院瞓,同埋架車total loss.仲有咁撞法,唔有心理陰影就奇喇,呢啲損失啲黑警又賠唔賠.
依家唔係拍成龍警察故事,唔可以咁亂嚟,我本來已經唔贊成喺高速公路搞路障捉賊,如果要捉,唔該call政府飛行服務隊空中支援,跟住,要玩路障,一係問個市民制唔制,一係你緊急支援總部喺,搵架就劏嘅衝鋒車做路障,有乜事由警方自己孭起佢,依家市民唔知情下俾你黑警攞條命連車咁賭,依家全職賭撚二世呀,全職賭撚二世就真係攞埋親友身上啲器官攞去賭,依家黑警賭品仲衰過賭撚,我覺得完全只能用黐線嚟形容,點解香港可以膠到呢個點.
香港警察係應該向市民交代,立法會議員都應該向警方同保安局追殺呢件事,唔可以就咁算數,否則日後司機都唔知好唔好聽交通警指揮停車,唔聽指揮係犯法,但聽指揮可能架車total loss或者無命,你覺得市民應該點選擇,依家揸車都要玩俄羅斯輪盤,依家究竟香港仲係唔係一個適合正常人類生活嘅城市嚟㗎?


text:
新亞書院校董會宣布,亂咁俾周豎峰記過,自己乃共又唔認嘅 黃乃正 繼續做新亞書院院長,雖然我唔係新亞人,但同新亞有少少淵源(喺知行樓住過暑宿囉,同埋依家校董會有人同我家有好疏淵源),只不過, 黃乃正 做院長唔意外,中大行政人員嘅政治本來就好黑暗.
新亞書院 校董會乜人都有
新亞書院校董會本來已經係龍蛇混雜,乜嘢狗屎垃圾都有,有四位校董,我一早已經吾不欲觀之,香樹輝,陳志新,湯恩佳,李明逵,你見到呢四條友嘅大名,已經唔駛旨意開胃,香樹輝呢條友當年喺中環人語講到牙斬斬話叫啲中環老闆唔好請我,但唔知我當時其實住喺中環半山(笑),陳志新同湯恩佳直頭係土共,李明逵近一兩年都開始晚節不保,所以喺呢個情況下,你覺得 黃乃正 點可能唔做院長先得?
其實依家新亞書院無晒新亞精神,第一個敗壞成個新亞書院,就係呢班所謂老屎忽校友,好似香樹輝同陳志新係選任校董,你覺得乜嘢條件可以做選任校董,梗係唔係你特別對學術或社會有貢獻,而係中大校方做咗乜嘢仆街嘢,第一時間出嚟幫校方擋箭,跟住校方俾書院或大學校董之類虛銜你做報酬,你做生意果陣,就可以攞住個銜頭四圍去也文也武,呢個就係我喺中大校友組織嘅日子認知嘅世界,核突到無朋友嘅權錢交易嚟,當大學校友係咁,校方係咁做嘢,你就明點解中大校方啲管理人員,個個都無腰骨.其實我廿年前讀大學嘅日子,班友都無乜腰骨,某程度上,我喺大學同大學行政人員交手,我係用一個more than一個普通大學生(當時我已經寫緊評論,呢個亦係我當時唔上幹事會嘅原因,一個評論人做幹事會,真係可以喺cuhk.forum被人插到後面開花)去同大學嘅人交涉,用嘅手段都係(例如校巴超載,我就報警,校方仲好意思用迫校巴嚟籌款,玩膠搵第二樣嘢班籌款嘅天才).
所以我對中大校長以至校方行政人員嘅水準,一啲預期都無,某程度上,中大已經爛晒,係要某程度上推倒重來,由校友會到校方行政都係,但學生會因不斷有新陳代謝好少少,雖然報社啲行政腐敗都係吾不欲觀之(無計,左膠當政嘛).


text:
珠海 必去景點及Zhuhai Beach附近酒店推介
Zhuhai Beach附近酒店預訂
神秘優惠價幫你慳更多
即時揭開神秘優惠價,慳得更多
珠海必去推介 - Zhuhai Beach
想去 珠海 自由行?等 Hotels.com 帶你玩盡 珠海Zhuhai Beach 啦!留意我地文章,話你知去珠海 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋珠海Zhuhai Beach 附近有咩酒店,等你更加容易計劃行程,慳返酒店來回景點嘅時間.
珠海Zhuhai Beach 自由行
去得珠海Zhuhai Beach 自由行最緊要一定係揀啱日子去.一啲熱門景點例如,珠海 嘅 Zhuhai Beach,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
珠海Zhuhai Beach 交通
想去Zhuhai Beach 暢順無阻濟,最好就係出發前,睇清楚珠海Zhuhai Beach 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
珠海Zhuhai Beach 必食必買攻略
珠海Zhuhai Beach一直都係旅遊熱門地點,去到珠海Zhuhai Beach,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
研究不是用來包裝,護航與鎮壓民間意見陳劍青
2017/10/23 — 19:59
今日有個研究智庫,成日將出賣公屋當成解決房屋問題嘅萬靈丹,每次嘅研究報告都推銷番同一樣嘢,每次大家都當佢係新嘢咁又講多次.最慘係裡面啲爛鬼經濟學佬腦筍都未生埋,周不時歸咎於樓價貴係因為佔中同離婚,當場聽到都真係笑爆嘴,但係香港嘅房屋政策思維卻係俾班咁嘅人操縱著,真係唔係幾笑得落.
其實有關土地問題講左咁耐,大家攪清楚未,依家大家嘅房屋問題係啲付出嘅房屋成本太貴,唔係要你逼我買樓上車呀,你要拎哂啲公屋一定要買先有得住,以後冇得再平租,咁係變相加劇左市民負擔嘅房屋成本,減低嘅係政府嘅房屋開支承擔,而唔係大家嘅居住成本呀!最後啲公屋又賣左出私人市場炒,個end user又係貴買番嚟,咁最尾啲樓都係繼續貴.
所有人都睇到你成個智庫親地產利益同親政府嘅背景同立場,地產商同政府講乜你地就講乜,又係度夾埋一齊推公私合營平補地價,咁你不如直接抄番份施政報告咪得囉,重駛鬼做研究?
成個報告重花左一大章用嚟招呼我地,講句多謝先,但你斷章取義咁拎左幾個case出嚟話啲閒置地,丁屋地好零散,自己又唔係做全面研究,鬼唔知有啲閒置地係唔適合發展呀?又唔見你個報告講下當中有咩政府地適合發展?唔講下粉嶺哥爾夫球場?短租富豪地?去左邊?
你為左打倒民間聲音同可能,突顯大家冇得揀一定要跟政府嘅方向移山填海,竟然花咁多時間去研究啲發展唔到嘅地,而唔係研究有啲咩地可以點發展,可謂殺得眼紅走火入魔.
研究本身最大嘅價值就係用嚟開創,啟發同構作可能,而唔係用嚟包裝,護航同鎮壓民間意見.希望各位研究者引以為鑑,唔好學壞手勢咁做研究,唔係嘅話你唔好講你自己係做緊研究,唔該.
(標題為編輯所擬;原刊於作者 facebook)


text:
作為一個為食嘅港女,而香港又真係一個美食之都,當然唔可以食嚟食去都係同一區,同一間餐廳啦!今次U編就帶大家嚟到大角咀食金船長餐廳,食過嘅人都一齊推介比朋友睇喇~好野係需要分享架!聖誕假又有好野食了~
小編成日都推介朋友仔食金船長,真係每次食過嘅港男港女都話正架~
睇下menu先,主要係西餐為主,扒類,意粉,pizza全部都有齊,仲有每次都唔同嘅廚師推介添~
咪話我唔提你,仲有Set dinner添~唔洗朕教,set dinner有哂湯,大大份main course,野飲,我咁大食都飽住走,嚟呢度慶祝節日啊,紀念日啊,真係個唔錯嘅選擇.加埋呢度嘅環境夠靜,服務超好,真係幾抵食架喎!
Set dinner會有2款餐湯揀嘅,分別係忌簾粟米湯同埋洋蔥湯.
講左咁耐,U編就要介紹一樣必食嘅小食比大家(其實都唔少lol),就係呢個cheese黑松露pizza!
黑松露菌醬意式馬斯卡普芝士夾心比薩($108/6吋 $168/9吋)
個名真係讀到冇氣lol
其實夜晚真係唔好睇(好慘,小編夜媽媽打文打到個肚咕咕聲..),因為呢個pizza係金船長嘅招牌菜!面頭有大量燒香左嘅芝士粉,中間夾住滿滿嘅黑松露醬,個魅力就係你淨係睇佢個樣都已經知道有幾正!
Total 6塊嘅芝士黑松露pizza,3-4人食就岩岩好喇~仲會有3種唔同食法,每次小編去到,店員都會問「食過未?」「我地有唔同食法架..」堅持大家要用到唔同食法去試呢個咁好食嘅pizza.
睇下啲黑松露醬幾多,店員遠遠拎過嚟嘅時候就已經聞到浸香味喇!而食落口係好有黑松露味,但芝士味會較重,pizza嘅口感係好好好好好鬆化架.丫…諗起都想食!
而U編最鐘意呢~就係加埋佢啲提子醋同埋溫室豆苗一次過放哂落口,一嚟酸酸地唔會覺得太漏,二嚟加埋豆苗個味道又清新左.
建議大家可以唔加任何野試左最原本嘅味道同口感先,之後再蘸醋同埋加豆苗一齊食,試哂唔同嘅感覺!
佢嘅鴨胸係明顯燒過,所以個皮係脆嘅,食落會同平時有分別,更加香口~正啊~
雖然鵝肝唔係大大舊,但係就夠香又好快係口到融化,鐘意食鵝肝嗁朋友就可以試下喇~
厚切紐西蘭牛柳配黑椒汁意粉($178)
食西餐又點可以冇牛呢?份量仲好多啊!
牛柳好軟身,一啲都唔韌,最緊要係一個女仔應該食唔哂,同埋男仔去比啲佢食就岩喇~~(呵呵)
大角咀有咁多美食,又點止金船長一間呢?今次U編就介紹住佢先~佢真係算幾抵食,好味又大碟,環境又好,服務態度又nice(唔係講笑啊!)~所以大家下次諗唔到個好地方食西餐/鋸扒?就要即刻諗起金船長喇!
金船長餐廳
地址: 大角咀大全街55號3A
電話: 2381 7369


text:
要知道當媽媽後,扮靚化妝整指甲?
想下好啦,真係邊有時間呀,
不過小朋友開始大了,我都可以有少少媽媽時間
對於整指甲,或者有人係每個月一次?
而我就會係大時大節,即係過年呀聖誕呀咁扮下靚呀嗎
但係你知道啦,整一次指甲閒閒地都兩三粒鐘,
唔通真係下下擺底個仔去整?
好彩今次有朋友介紹,去左荃灣荃豐既N & Nail
去整指甲,有咩咁好?因為佢有地方我擺到BB 車
仲有一個電視盒子,令我小朋友乖乖地坐足兩個鐘
大家整指甲最留意都係一個問題,
就係價錢問題啦,你知加下呢樣整下個樣
整整下又唔知幾多錢啦,
不過你N&Nail 就可以放心啦,
係揀好款/顏色之後,美甲師係會為你報價既
你OK 左佢地先會開始整,就唔怕整完之後先天價啦係咪
亦有不少既款式可以比大家揀選,
而指定款式已經Set 好左價錢,
當然啦如果係加長或者加閃石都係要另外加錢既
當然有時有d款你好喜歡,
但係想轉換自己喜歡既色系也可以架
因為佢地都有不同既顏色,
就好似有紫色呢一版既以鮮明既,夏日既顏色作主打
比較粉系甜美系既顏色
未必每個人都喜歡粉系既顏色,
亦有一些平常使用時常使到既顏色
就好似今次我想改變一些甲色
好想要一款漫畫藍,講真係未必知道
但係好彩係色版上就找到我想要既
"漫畫般夜間藍啦"
今次我揀左呢一款既夜間既天空,
有星空有草地的,但係我唔想成隻手指都係好重既黑色
所以係天空個度我改變左為漫畫藍
再加一點點既閃石係手指公位置
其他手指就加上了閃粉,是否跟本身設計好的是一樣呢
完成品就係咁架啦,
唔知大家覺得會唔會好似太黑暗Feel
我自己就覺得就蠻喜歡,
因為我覺得係香港好難可以睇到星空,
好難可以睇到星星,萬家燈火應該更易看到吧
但係而家我就可以隨時望下手指就可以睇到星空啦
或者就黎多一次近鏡,大家可以清楚個甲面
(講個笑話大家知,係整完之後我完全唔明點解個天咁黑架,
其實原來黑色既位置就係山及草地,
如果咁睇會唔會更加好呢?)
好啦,美甲就介紹到這兒,
我都係回到當媽媽去囉,
不過真心的,今次可以把孩子一早帶到美甲店
有專人為我照顧一下,弄甲又不用太久
最重要係位置係好方便,係荃灣千色對面既荃豐中心
仲可以買埋商場最出名既煎釀三寶帶埋上去食
想知道?記得PM一下我問下啦
N & Nail
荃灣荃豐中心2樓C43號鋪
仲有可以睇到佢地既其他花紋/款
◕‿◕如有任何合作事宜,歡迎找我呀
Beauty | Baby | Food | Life
Angel 小魔怪Mama
發表於2018.10.05
小魔怪Babe | 留言: 0


text:
The Mira Hong Kong
商戶搜索
服務詳情
評語 提交評語
因為我要比較多圍數,The Mira最吸引我既就係場地夠大同埋個L 形既場地.我鐘意佢嘅L形場地可以幫我分開吓啲賓客,一邊係外父啲朋友,一邊係我太太嘅朋友,同埋我個婚禮入面有D 藝人出席,L形既場地可以幫手分開佢地,感覺較好.仲有公司都係Mira搞過annual dinner,食過D 野覺得幾好食,所以就揀返Mira.我自己就冇處理過婚前接洽,因為我一黎就搵同事幫我搵左個marketing 既同事用電話直接查詢.so far 都幾好傾,佢地答問題或者回應我既問題時態度都唔錯.
當日佢地有個同事跟住我老婆,個位同事好貼心.有位樓面經理,好似叫呀jack,佢所有野都幫到手同埋跟進得好好,聽返班兄弟講佢都好配合到.當晚我就只係食到好少嘢,聽返黎既feedback啲嘢食都唔差,不過其中一道菜既味道同試菜有小小唔一樣,但都係ok 好食既.另外喺婚禮之前佢地brief 完我,我有提出我既rundown,例如係一開始要播左十分鐘既片先進場,到婚禮當日D staff 都有好好配合.燈光,音樂各方面都做得好好,好配合到.而我雖然掛住招呼朋友同照顧老婆,但都覺得D staff 好配合同接受到我安排既rundown.基本上,所有野都幾好,亦都冇收到親戚朋友既投訴或者不滿,佢地覺得我既婚禮搞得幾好.
我地一開頭係wedding expo度見到The Mira,就去咗搵佢哋傾吓,嗰個staff都好詳細咁向我哋講解佢地嘅offer(佢之後就喺我哋喺Mira嘅wedding planner!).我地都覺得佢地fit到我地想要嘅野,例如係我地都想要長形場地,凳與凳之間有空間感,樓底唔好咁矮,新娘房要夠大同埋方便,同埋啲center piece&燈光唔會fix死左一定要某一種咁.我地覺得佢地嘅場地可塑性好高,應該可以滿足到我哋嘅要求,不過我哋都唔係即刻決定,都比較過好多間.最後去埋睇場先決定揀The Mira,最主要係佢地個designer theme好吸引到我地!接洽過程,佢地都好主動同清晰,take到我地重點,亦都會答到我地問題,唔會sell啲唔關事嘅野.我覺得佢地listening好好,會intake到客人需要.
到big day個日,由我地係reception check in 開始,佢地就已經好efficient,房嘅arrangment 又會好配合到,所有野都好ready俾我地,同埋我地想要一個first look section,佢地又會free到一個露天area俾我地.到banquet時間,佢地manager同MC亦都夾得好好.佢地之前亦有同我哋提過當日係The Mira有3對couples結婚,但我覺得佢地都處理得好好,唔會話有人手唔夠嘅問題.當晚可能都有D係part-time staff,但佢地之間都明顯係有communication,所有問題都會搵到人幫手.而且一開頭佢地都講哂catering同其他各方面係邊D人負責,中間有咩問題都可以搵到佢哋黎問嘢.廚師都好好,佢真係有些take 到我地試菜時俾嘅comments,水準好好.雖然中間係新娘房嘅衣櫃度發現到有上手留低嘅衫,但我整體感覺佢地都真係有聽到我地之前提過嘅野,亦都有盡力去配合,成個感覺係好attentive!
我哋大約結婚嘅大半年前開始搵場地,嗰時1月28日個期都幾緊張,唔係好多地方俾到ballroom我哋.我哋approach Mira之前有朋友有經驗用過Mira,都有好評,所以我哋去嘅時候其實都幾正面.上到去睇場同傾嘅時候覺得佢哋嘅態度都好sincere.雖然最初去睇時只係俾到3樓嘅function room,但後來check到有ballroom佢都有盡量留俾我哋.我哋大約係5-6月左右去睇場,7月頭到婚展時先正式落訂,因為婚展會有啲特別優惠,而且最最最主要都係俾到ballroom我哋.
我覺得Mira佢哋嘅服務跟得幾足,尤其sales嗰邊嘅service都幾貼身.我哋同佢傾啲當日細節嘅時候都提出咗唔少要求,佢哋都盡量滿足我.我感覺到佢係為咗我個婚宴去諗同盡力幫我去做.後期我印帖出現咗問題,佢都好快俾到啲帖我再攞出去印.然後到結婚前一日,發現可能之前同花車師傅溝通上有啲誤會,例如係車頭有無花球之類,sales嗰都好快同好主動同花車師傅聯絡傾返好,令我印象深刻.另一方面,我本身唔係好多idea嘅人,catering manager佢就俾咗好多建議我,最後覺得出到黎效果都幾好!
唯一美中一足係喺Mira嗰邊安排唔到睇房,因為我成日唔喺香港,夾唔到時間.我記憶中
之前住過Mira啲房覺得一般,因為感覺比較fushion會覺得間房較黑,加上無機會睇房,結果就喺香格里拉嗰邊嘅海景套房出門.我諗如果sales睇場嗰日可以同房嗰邊合作得好啲,有得睇埋房就更好.另外,我有啲朋友喺外國黎參加我哋婚禮,我喺Mira幫佢哋訂咗房,同埋預咗啲小禮物俾佢哋.結果漏咗,我唯有自己去攞返再送俾佢哋.所以我覺得sales,catering兩邊都唔錯,跟得幾足,但房嗰類就有改善嘅空間.
當日我哋係擺午宴,所以我初頭都擔心setting嗰邊好早要開始唔知搞唔搞到.結果我哋想8點幾左要場,sales嗰邊都幫我哋盡量爭取到,而且佢哋又直接同decoration嗰邊傾,處理好晒唔使我擔心.食物方面當日我無咩機會食,雖然有攞走啲嘢食,但係始終同即場食味道唔同.不過我同啲賓客傾過,佢哋對啲食物都滿意.最後我哋唔係搞到好晏,未到3點啲人都散了.完全唔會有人催我哋快啲交場,時間都配合到.
由我先生求婚起到我哋擺酒都只係半年嘅時間左右,因為唔想拖咁耐,所以擇咗日子就好快揀咗幾間覺得啱嘅場地去問吓佢哋有無期.地點方面我哋好早就鎖定咗尖沙咀,因為雖然唔少親戚住新界九龍,但亦有好多朋友住港島,所以覺得尖沙咀不論搭車或者揸車都好方便.嗰時我哋都想快啲處理又鎖定好地點,就無特別去行婚展,都係自己打電話去約睇場.主要睇咗Sheraton,InterContinental 同Mira,睇完呢三間之後都唔想再去睇其他.最後係Mira有期,同埋去睇過場個感覺都適合.我覺得Mira最吸引嘅地方就係Ballroom樓底高,入到去感覺舒服,唔會有壓逼感.雖然夜晚佢哋會落晒窗簾,但係始終我都知佢有窗,感覺唔會咁焗促.
去到Mira,係由Carmen帶我睇Ballroom,佢好清楚同我地介紹晚宴個PLAN,我無去婚展佢都有俾婚宴個special plan我,有包車仲有酒.睇完其他場地後我再返去落單,就一直係由Carmen跟我哋.我覺得佢答覆都好快,而且做事好有效率.嗰時我哋本身只係book咗18樓嘅Ballroom 1-3,點知後尾我啲屋企人請人有啲out of control,就再聯絡Carmen問佢可唔可以book埋Ballroom 4 (Mira全層有4個Ballroom).真係好彩嗰時Ballroom4仲未有人用,可以book埋,結果擺咗38圍.過程中間我仲不停問佢要幾錢,又要轉Decoration,佢都好快答我,溝通上都好舒服!佢又提議我可以用幾間Mira用開,幫佢哋個場做開Decoration嘅公司.我覺得呢啲公司都會熟個場,所以都搵咗其中一間,turn out效果都好好!佢除咗有效率,做事都好細心,嗰時我哋加咗地方都未特別諗食物,反而佢好細心咁問我哋如果食物唔夠都可以幫我upgrade,真係好幫得手.咁啱佢自己都就快結婚(佢10月結婚,我1月結婚),大家可以一齊傾吓預備婚禮嘅嘢.有時我訂咗啲嘢,佢又同我傾吓,之後主動聯絡其他啲公司幫我compare吓啲價錢,我覺得呢啲佢係額外做俾我!
由於我哋book晒4個Ballroom包晒全層,所以新娘房都有3間,當日都有好多位置放嘢,好多空間.婚禮前個場無人,佢哋都容許我哋早啲做set up,都好smooth.到證婚嘅時候,我哋原本無預好多人黎,但點知最後係滿晒人!因為我哋預少咗,結果準備咗嘅餐前小食都係完全食晒,不過啲人都話好食!
晚宴嘅時候因為我哋有好多圍,唔想啲人太肚餓,所以預定8:20就開席.我覺得佢地上菜效率好快,就算係38圍人,到11:00 啲人已經食完走晒!我覺得主理婚宴當日嗰個manager Ken佢Manage得好好,跟得好足,38圍佢地都處理得好快手,人手好充足.晚宴食物我無食好多,但問返啲人都覺得OK,夠熱.
晚宴嗰度其實有個小插曲,就係關於table decoration.Mira其實有好多scene deco,我見到
佢哋啱啱出咗一套粉紅色head table枱布閃令令好靚,不過男家嗰邊就特別傳統,一定要用紅色枱布,所以開頭我哋都order做咗紅色.不過當日竟然出咗個minor mistake,幫我哋舖咗粉紅色嗰種枱布.但係我見男家嗰邊又好似無咩,所以我都無提佢哋要換返,因為我自己本身都想要嗰套多啲!
除咗Carmen同Ken,Big Day嗰日佢哋啲staff真係好照顧我.有個跟住我幫我拎住裙尾嘅員工,我行得勁快佢就跟得勁快,一見我影相仲即刻彈落地下!斟茶嘅時候都唔使提佢哋,已經係隔離好Ready準備好晒啲嘢.去到婚宴最尾,有個男仔staff見到啲客人走晒,就即刻攞酒店拖鞋俾我換,令我覺得舒服好多.佢哋又有預備啲食物都送晒上房等我同先生上到去可以食,包括結婚蛋糕,香檳,小吃同埋成個婚宴嘅Full course.當時仲有2個同事送我返房,幫我攞住條裙尾,真係好好嘅照顧!
如果之後有朋友擺酒,我都會推介MIRA俾佢哋.我自問平時都挑剔,但今次同Mira真係合作得好舒服,佢哋態度都好好,真心值得推介!
一開始我要諗去邊度擺酒時都喺去婚展行下,嗰時見到Mira個booth個package幾好,就同太太(當時係未婚妻啦)過去睇睇.我哋覺得佢哋啲staff都解釋得非常詳盡,就諗住不如揀Mira,所以之後就再去酒店同佢哋傾details同落訂.
我哋覺得嗰度地方夠大,裝修又同其他酒店唔同,除咗我哋一對新人之後,啲賓客影相應該都配合到.到婚宴嗰日果然見到好多朋友喺場地度自拍都玩得好開心.雖然ballroom裡面比較暗(台係夠光),但都有好多地方可以俾啲guest自己去拍照留念,而且我覺得啲相影出黎都幾靚.
除此之外,我覺得佢哋俾我嘅感覺好專業,特別係跟我哋嘅staff Eva??😮(希望無記錯名)俾咗好多意見,教晒我哋可以點樣籌備婚禮.除咗Rundown上嘅好多細節都提點我哋點安排會好啲,仲有好多supportive嘢俾到我哋.好多時好快就睇吓有咩可以幫我哋預備先,好多嘢都幫我哋諗晒咁濟.出門嗰朝早玩新郎間房要啲咩,佢都幫我哋預備得非常之好,因為佢一早就同我哋講有需要嘅道具都可以問下佢哋有無先,等我哋唔使買.就連婚宴嘅第二朝,外父外母啲早餐點安排佢都問定我哋.總之好多嘢我哋都未諗到要做,佢已經提咗我哋要去諗吓,決定好之後佢就幫我哋安排好晒!
至於當晚我最有印象嘅,就係佢哋幫我預備咗現場直播六合彩攪珠!!! 😎🎉事源係我同太太都諗住唔好搞咁多表演,都諗住中間啲時間就咁算.後來我發現結婚嗰晚剛好係有六合彩,就諗住送張六合彩俾賓客做回禮.當晚派票俾佢哋,等佢哋劃完就即刻幫佢哋買.Eva佢聽完我呢個idea之後,覺得影住MC就咁讀啲數出黎會悶悶地同無咩意思,就提議我哋試下用個screen播電視,做現場LIVE feed!估唔到佢哋真係幫我安排到,嗰晚啲賓客一齊睇六合彩攪珠等叫數字,現場氣氣都好好.最後當晚有人中咗,唔只一個,有幾個人中,雖然都係中左$40左右啫,但嗰個環節大家都好開心,我好appreciate佢哋幫我哋度咗呢條橋!
其實結婚當日我同太太都唔得閒理,係靠我啲兄弟同Mira嗰邊合作.但係當日都好smooth,至少我都唔覺有咩特發事發生,對新人黎講真係好大幫助!我覺得大家成個wedding都好緊密連繫,真係真心多謝佢哋!


text:
尋日去羅浮宮影相,真係可以話好..好...玩呀!
因為前日嘅天氣同埋仲有少少緊張(都唔明白點解仲會緊張,都唔係第一次影結婚呀!),所以訓得都唔係咁好.因為怕對眼會有訓唔醒嘅腫,所以我尋日七點幾就起身.起身第一時間就去睇吓個天氣,好在..都陽光普照.之前就去煮早餐蛋俾自己食,之後又 FULL左個眼凍袋,希望對眼會太腫啦!之後就係地鐵站join埋大肥豬,向羅浮宮出發~
去到時間剛剛好九點鐘,唔洗等太耐就去左二樓準備化妝轉衫.
依個時候我就開始化妝,大肥豬就自己揀禮服.佢揀左一件銀灰色揀禮(原本可以揀白色呀~~不過佢話上次影左好多白色,所以今次唔揀呀!),真係俾佢激死..不過最緊要就係佢鐘意啦!另外仲有一套基本嘅黑色禮服,不過原來依件係唔包背心,最後要我地加$180先可以UPGRADE呀!不過為左靚都要加,依度就係唯一唔開心嘅地方呀!
講番我化妝先,好在BOOK到LING幫我化,我先拎左新天地影過嘅造型俾佢睇,佢就話幫我整過其他款唔好相同.因為我好唔鐘意將D頭髮札起哂(好老嘛!)所以佢幫我整嗰三個造型我都好鐘意呀!一D都唔老,仲好可愛呀!(真係唔知醜,自己讚自己).LING又好細心幫我化妝,尤其化對眼(因為我大細眼得好緊要),所以對眼真係化左好耐呀!當然化都我好靚啦!我又覺得佢地好好,可以俾好多首飾,頭飾你自己揀(新天地嗰次係佢地安排,冇得揀呀!)
化好晒妝就開始影相啦!
今次幫我地影相係SK,佢未開始影時,就解釋我地聽點影最靚,又問我地最鐘意邊個景..感覺上好接受我地嘅意見呀!首先我地係去影大堂,我最鐘意係大堂影,所以都影左好多呀!影完之後,換衫去影花園啦,開始有D攪鬼動作,又V手勢,又跳躂腳..有一張仲要錫錫呀(嗰時真係好尷尬呀!),總之好多古怪動作啦,但都好好玩,我地仲影得好開心.助手阿清又非常好,一見我個頭紗移位(要姐手臂嘛!),即該幫我整番好呀!不過唔知影出嚟個效果好唔好啦!係臨影完花園之前,SK問我仲有乜想影,我就同佢講我好鐘意個千秋,所以佢又即刻再同我去影多好幾張.
之後換衫影民族,不過今唔係SK幫我地影,另一個攝影師(唔記得乜名,但佢好似係專負責影民族),終於都俾我影到中國衫啦~~(上次都好想影,但大肥豬唔鐘意呀!)不過因為件衫真係好厚,好熱~~所以都冇乜心機影呀!
係我地影完民族衫嘅時間,一上到二樓就見我媽咪呀!原來佢怕我地冇野食,專登買D三文治我地食,真係好感動呀~因為之前佢已經話今次唔會陪我去影相,所以都冇諗過佢會嚟呀!我地就陪媽媽傾左一陣,食飽飽先再影過呀!
換埋最後一件婚紗,去個小園影埋少少外景.佢地又好好呀~上次新天地連外景都唔俾媽咪睇我地影呀~今次阿清見行行吓唔見左我媽咪,就專登去大堂叫我媽咪睇我地影呀!
去到我好鐘意嗰部電單車呀~原本我都只係好小鳥依人伏係度影,後來我叫SK幫我影左張好型嘅動作,(諗起都好好笑呀~~唔知影左會係點呢?)影左一陣,又番去二樓影室內景啦!今次真係超開心,因為終於可以影BEAR BEAR景呀!影埋就依個..終於都影完晒啦!
唔覺已經成6:30,真係快活不知時日過呀!落埋妝換番衫就走啦~媽咪都等埋我地先一齊走呀!
因為真係時時刻刻都有職員係你附近,所以真係唔可以偷影呀!
我約左6月10號睇相,希望影出嚟都OK啦!不過經過上次經驗,真係唔敢抱大太期望,真係好怕希望越大,失望越大呀!平常心啦~不過都好心急呀!


text:
邊隻奶粉會易D吸收?
-
yingyying131 last edited by
我同老公都係腸胃唔好既人, 唔知仔仔會唔會都係咁, 但佢而家都算係奀B仔, 唔知係咪因為吸收能力麻麻>
-
KIKI last edited by
咁好睇BB夾唔夾隻奶粉WOO
-
ada last edited by
有冇試過illuma??呀囡飲illuma吸收得幾好呀,都keep得住係生長線到
-
varbery last edited by
有無試過羊奶粉呀? 聽講無牛奶粉咁易敏感
-
yingyying131 last edited by
@varbery said:
有無試過羊奶粉呀? 聽講無牛奶粉咁易敏感
無呀都唔太敢轉過去, 始終聽落都唔多人試過
-
JENNY last edited by
如果BB腸胃差,飲親舒就OK
-
bebieny last edited by
我仔飲緊Biostime果隻有機奶入面有天然SN2 Plus, 話會親近D BB腸胃, sis可以考慮下
-
abbie22 last edited by
@bebieny 同埋佢有益生菌&係單次成粉, 都會易吸收D
-
janice last edited by
illuma organic都ok架,之前仔仔彩胃都麻麻,之後見佢係有機,又話天然d,咪試試囉,估唔到都夾得唔錯,而家日日都有軟身便便
-
nanatintintin last edited by
@abbie22 Eleva organic都係一次製次既奶粉, 我BB飲左大半年一切正常~
-
cmkkwong last edited by
雅培揀得過呀 我同表姐細個都係食雅培,而家我個b食緊hmo so far都重得唔錯
-
于文文 last edited by
S26 都幾好
佢多水溶性膳食纖維都易D吸收
-
于文文 last edited by
S26 都幾好
佢多S26 都幾好
佢多水溶性膳食纖維都易D吸收呀水溶性膳食纖維都易D吸收呀


text:
17 AUGUST 2014(SUN)由於我地應邀參加Purple姐姐嘅小精靈音樂劇試堂(請按此),所以我地就有機會嚟剛剛係八月中先開幕嘅 i-SQUARE Play House E Cube Club玩啦~
小小豬一入到Play House已經好興奮,戴埋手帶就直頭仲心急啦~
入PlayHouse第一時間當然就係除鞋仔,依度放鞋位都幾大哦~
小小豬要入去上堂先,未有得玩住.就趁佢上堂之時,等我四周圍參觀吓先!
其實一嚟就見到依間PlayHouse一定有嘅小屋子~
仲有好多積木呢~
為左方便家長陪小朋友玩,場內都有好多儲物櫃借用,我覺得租金十元都幾抵呀~
係場中有一個大型互動舞台遊戲,可以俾小朋友上去行CatWalk同跳舞.就係我地等小小豬上堂時,剛好就有一堂練習.小朋友俾二十蚊就可以去參加,會場會提供靚靚跳舞衫,仲有職員姐姐教小朋友CatWalk同跳舞~
另一邊就有一個遊戲區俾細小嘅小朋友玩~
至於小小豬最愛嘅大迷宮,依度都有好多嘢玩,又彈彈床,滑梯,波波池,亦都有個小型攀石添呀~
雖然個迷宮就冇MegaBox咁大,不過由於只有一個地方出入,加上又只係得兩層,所以我地家長唔洗陪埋小朋友入去迷宮追住,只要企係出入口位咁就可以舒舒服服咁睇住小朋友玩啦~
哈哈哈...小小豬終於上完堂啦,一出課堂就當然嘈住要去玩啦!
先嚟扮吓型仔渣靚車先~
之後已經忍唔住,要去大迷宮不停走走走啦~
之後就執小波波去射槍,依個傻豬仔都唔知來來回回行左幾多次,見佢拎住個一籃滿嘅波波好小心但又好心急咁行去射槍位,又真係幾好笑呀~
當然唔少得去玩波波池啦~
我同大肥豬車輪轉咁陪小小豬玩,我地兩個都攰都冇朋友嘅時候,小小豬仲精力充沛,所以等小小豬休息一陣之後,就俾佢自己係迷宮入面玩,我地要休息啦~
真係要讚吓場內嘅職員哥哥姐姐,佢地真係好落力同用心咁幫小朋友,就好似場內冇晒啲射槍波波嘅時候,佢地會幫小朋友去搵,仲會好溫柔咁同霸住啲波波講叫佢地分享一齊玩.
另外,見到小朋友唔夠高爬嘅時候,佢地會即刻上前幫啲小朋友,仲會陪佢地玩一陣添呀!
依個精力超級旺盛嘅小小豬竟然可以係入面玩左都差唔多兩個鐘,真係唔知佢點解玩咁耐都唔會攰,真係唔可以低估小朋友愛玩嘅精力呀!